
Ben Pieterse het gesterf soos hy geleef het. 
'n Trotse man. 


Ben Pieterse se gesin en werk was sy trots 
— en vir albei wou hy net die beste gee. 

Hy't na aan sy kinders geleef; hy't dikwels 
saam met hulle gaan kampeer want hy wou 
dat hulle die land leer ken. En hy't hard 
gewerk vir sy mense... Ben Pieterse was 
alivd op sy pos. 

Kort na sy vader se dood het Ben 'n 
begrafnispolis by Homes Trust Lewens 
wigeneem want hy wou sy vrou en kinders 
vrywaar teen begrafnisonkoste en omslagtige 
reëlings wanneer hy sterf. Hy wou dinge 
voor die tyd agtermekaar kry. 

Dit was 25 jaar gelede. Verlede maand is 
Ben oorlede en al die begrafnisreëlings en 
onkoste is behartig deur Homes Trust 
Lewens. Net soos hy dit sou wou gehad het. 
Ben Pieterse her gesterf soos hy geleef het. 

'n Trotse man. 

























Vir u GRATIS bockie, knip net die koepon uit 
en pos dit aan: 

Die Bestuurder, 

Homes Trust Lewen€, 

Posbus 93, Kaapstad, 8000. 

Ek wil graag weet hoe versekering my 
gesin en myself teen die onverwagte kan 
beskerm. Stuur my asseblief u granis 
boekie, GEMOEDSRUS: Die weie dat 
u teen die onverwagte beskerm 's. 









polis uitneem. 

Skryf om ons gratis boekie. Dit vertel u alles wat u wil weet omtrent alle soorte 
versekering in eenvoudige, alledaagse raal. En selfs al is u reeds verseker, gee 
dit u dic reg tot `n gratis oorsig van u versekeringsbchoeftes 
deur die deskundiges van Homes Trust Lewens. 





HOMES TRUST LEWENS 


Die groeiende reus in lewensversekering. 

Hierdie twee kerke wat nou naby 'n breekpunt 
met mekaar gekom het, loop nog nie so lank saam 
nie, nog maar ongeveer 'n driekwarteeu. Albei is 
vrugte van die Geneefse kerkhervorming en dus vol- 
gelinge van Calvyn in die leer. Albei het uitgegroei 
uit die ou historiese kerk van Nederland, die Her- 
vormde Kerk, wat in die helfte van die 16de eeu tot 
stand gekom het met die kerkhervorming in Neder- 
land toe duisende lidmate, talle Roomse pastore met 
hulle gemeentes en kerkgeboue die Roomse kerk 
verlaat het en tot die Reformasie toegetree het. 

Hierdie twee kerke het albei gedurende die 
vorige eeu die band met die Nederlandse Hervormde 
Kerk verbreek. Die Nederduitse Gereformeerde Kerk 
het dit vir die eerste keer tot op sekere hoogte 
gedoen op 5 November 1842 toe die naam van die 
kerk in die Kaap verander is van Nederduitsch Her- 
vormd in Nederduits Gereformeerd op voorstel van 
ene ds. Moorees, en die Hervormde Kerk invloed op 
die Kaapse kerk ingeboet het ten gunste van die 
Skotse kerk. Teen die end van die vorige eeu is die 
band met die ou moederkerk geknip. Die leerstellige 
standpunt van die Nederlandse Hervormde Kerk van 
dié tyd en die opkoms en sterk invloed van dié in 
1886 gestigte ,,Geref. Kerken” onder die energieke 
leiding van dr. Abr. Kuyper het daartoe meegewerk. 
Die Nederlandse Hervormde Kerk moes toe by die 
Nederduitse Gereformeerde Kerk plek maak vir die 
,Geref. Kerken”. Waar die Suid-Afrikaanse studente 
vroeër na die Ryks Universiteit van Utrecht gegaan 
het vir afstudering of vir verdere studie, daar het die 
Koers toe verander ten gunste van Edinburg in 
Skotland en van die (Gereformeerde) Vrye Univer- 
siteit van Amsterdam. 

Die nuwe vriendskap het geen eeu geduur nie. 
Studente word nou nie meer aangeraai na Amster- 
dam vir verdere studie nie en die twee kerke se 
verhouding het nou 'n breekpunt bereik. Die eens so 
welversekerde ,,Gereformeerde Kerken”, die hand- 
hawers en kragtige stryders vir die suiwerheid van 
die Gereformeerde leer, het self bestryders geword. 


“DE GEREFORMEERDE KERKEN” EN 
DIE NEDERDUITSE GEREFORMEERDE KERK 

















Die koers van regs is omgeswaai na links. Die ver- 
soeningsleer, die hart van die Reformatoriese leer, 
word deur 'n hoogleraar in Amsterdam in twyfel 
getrek en tog word hy deur die sinode gehandhaaf. 
Die historisiteit van Adam en Eva word in verdenking 
gebring. Abr. Kuyper en Bavinck is nie meer die 
twee groot leiers op die gebied van die teologie nie, 
maar hulle moes plek maak vir manne van linkse 
rigtings. Marx een van die vaders van die kom- 
munisme, wen nog steeds veld ook onder die 
teologiese studente van die Gereformeerde Kerke. 

En nou in die jongste verlede het nuwe span- 
ninge ontstaan. Nie alleen het die Vrye Universiteit 
van Amsterdam sy band met die Potchefstroomse 
Universiteit verbreek nie, maar die band tussen dié 
Nederlandse kerke en ons twee Susterkerke, die 
Nederduitse Gereformeerde, sowel as die Gerefor 
meerde, is tot brekenstoe gespan. 

Die verhouding tussen die ,,Gereformeerde 
Kerken” en die Nederduitse Gereformeerde Kerk is 
SO gespanne, omdat ,,ten spyte van pleidooie en 
waarskuwinge van ons kant het die Gereformeerde 
Kerke in Nederland die solidariteit met die terroriste 
hoër en van meer betekenis geag as die broederskap 
met 'n kerk met wie hulle so lank sulke innige bande 
gehad het”, soos dr. J. D. Vorster dit stel in Die 
Kerkbode van 27 November I.l. En dat dit die sinode 
van die Nederduitse Gereformeerde Kerk erns is, 
blyk uit die feit dat die ,,Gereformeerde Kerken” ses 
weke tyd gegee is om hulle besluit te herroep om 
terroriste aan die Suid-Afrikaanse grens te steun. 
So nie word die bande verbreek. 

Hier eindig die ernstige waarskuwings vir die 
Gereformeerde Kerken” nie, want ook uit die 
Verenigde State se Christelike Gereformeerde Kerk 
(Christian Reformed Church), as ook uit die Gere- 
formeerde Kerk in New Zealand, het al besware 
gekom, wat steeds op dowe ore val, die vermaning 
naamlik ,om kragtig te stry vir die geloof wat een- 
maal aan die heiliges oorgelewer is”. (Judas vers 3.) 

Joh. Dreyer 





OORDENKING... 





Lees Matt: 13:31-35. 


SOOS SUURDEEG 


Teks: Matt. 13:33: ,Die koninkryk van 
die hemele is soos suurduug wat 'n 
vrou neem en in drie mate meel in- 
werk totdat dit heeltemaal ingestuur 
is.” 

Die woorde ,,die koninkryk van die 
hemele” gee uitdrukking aan 'n be- 


paalde voorstelling. Basies druk die 
woorde die koninklike gesag en heer- 


DS. C. J. A. SIMPSON 


skappy van die Here God uit. Anders 
as die koninkryk van 'n aardse koning 
wat 'n sigbare ryk met bepaalde geo- 

grafiese grense het, is die koninkryk 
van God. Die ryk van God is daar waar 
God is, waar sy Woord verkondig 
word, waar sy gebooie bewaar word. 
Sy koninkryk is daar waar sy Woord 
skeppend, heilsaam, reddend werk- 
saam is. So is sy koninkryk beide sig- 
baar en onsigbaar. Is in 'n sekere sin 

] Na volgende bladsy 










voltrek terwyl dit ook nog op 
voleinding wag. 

dit beter te verstaan moet ons 
jerklikheid van die koninkryk van 
'emele vanuit die Skrif bekyk en 
op die volgende drie maniere: 


In die eerste plek word die konink- 
ike heerskpapy van God as 'n voldon- 
ge feit gestel... dit is 'n ewige vas- 
staande waarheid. Maar dit is egter nie 
| 0ë waarneembaar en sigbaar 


n . want die koninkryk is nog nie 
tenvolle geopenbaar nie. God het sy 
waarheid nog nie voor die menseoog 
tenvolle oopgesprei en ten toon ge- 
sprei nie. 

In die tweede plek sien die Skrif die 
koninkryk as 'n werklikheid wat hoe 
langer hoe meer duideliker sigbaar 
word en 'n neerslag in die wêreld vind 
daar waar die Here God hom al hoe 
meer duideliker openbaar en mense sy 
openbaring aanneem en bely en erken. 
So kom die koninkryk daar tot uit- 
drukking waar die Naam van die Here 
aangeroep word en waar Hy bely word 
en gedien word. Hiervan getuig Johan- 
nes die Doper wanneer hy sê dat ,,die 
koninkryk naby gekom het.” Maar dit 
geskied nie deur die toedoen van men- 
se nie. God self beskik daaroor en 
Hyself openbaar sy heerskappy in die 
wêreld. Hy gebruik wel mense in die 
ten uitvoering van sy heilswerk. Maar 
Hy behou die inisiatief. Want dit is sy 
ryk wat Hy vestig en bevestig... Sy 
heerskappy wat Hy onderstreep. God 
doen dit op besondere wyse. God laat 
sy koninkryk naby kom deur self in 
Christus ,Immanuel” te word, dit is 
God met ons” te wees. Maar ook die 
gebeure is ten dele verborge, ten dele 
geopenbaar. Want so baie wat Jesus 
gesien en gehoor en geken het, het 
Hom nie as Here bely nie. 


Ander kon egter, deur die genade 
aan hulle verleen, bely: U is die Chris- 
tus, die Seun van die lewende God. 
Thomas kon deur die genade erken en 
bely: My Here en my God. Ander weer 
het gesê: Hy is 'n opruier en lasteraar. 

' Met ander woorde: alles was nog nie 
vir almal glashelder nie en duidelik 
voor die handliggend nie. God het Hom 
nog nie in alle mag openbaar en sy 
koninkryk oral bevestig nie. 


Dit bring ons by die derde aspek. 
Die Skrif sien die koninkryk as 'n saak 
wat reeds ten dele openbaar is, maar 
nog ten dele verborge is. Maar dit sal 
nie altyd so bly nie. Daar kom 'n dag 
wanneer die koninkryk 'n volle sig- 
bare waarneembare werklikheid en 
waarheid sal wees. Dit is die dag wan- 
neer Jesus weer sal kom... die dag 
wanneer elke tong sal bely dat Hy die 
Here is en elke knie voor Hom sal buig 

omdat Hy die Koning is... dan sal 
God alles in almal wees sê die Skrif. 


di 


Dan sal die koninkryk nie meer 'n 
verborge en gedeeltelik bedekte feit 
wees wat maar net hier en daar deur- 
geskemer het nie. Dan sal die konink- 
ryk nie meer 'n halfbedekte en tog 
gedeeltelik geopenbaarde waarheid 
wees soos nou die geval is nie, maar 
dan sal alles duidelik en glashelder 
voor alle oë wees. Dan sal God se self- 
openbarende optrede en tentoon- 
spreiende werksaamheid afgehandel 
wees... dan sal die suurdeeg tot die 
uiterste hoekies en gaatjies deurge- 
werk het. 


U sien dus, die koms van die konink- 
ryk is 'n tydsame, stilwerkende maar 
sekere proses waarin God die een is 
wat die werk deur sy Heilige Gees 
doen en ons diegene is in wie die werk 
gedoen word. So is die koninkryk 'n 
saak wat feitelik 'n werklikheid is, wat 
nie ontken of weggeredeneer kan word 
nie... tog is dit 'n saak wat eers een- 
dag tenvolle sal wees alhoewel dit 
reeds ten dele teenwoordig is. 


Die koninkryk is iets waaraan mense 
soos u en ek reeds nou in die geloof 
deel kan hê: Want salig is die armes 
van gees, dit is die wat nie vol van 
hulleself is nie, want aan hulle behoort 
die koninkryk van die hemele. 


Ons moet die koninkryk soek... 
want sê die Skrif ,,soek eers die ko- 
ninkryk van God en alles sal julle toe- 
gevoeg word.” 


Ons kan die koninkryk betree, want 
die Skrif sê: ,,Voorwaar Ek sê vir julle, 
elkeen wat nie die koninkryk van God 
soos 'n kindjie ontvang nie, sal daar 
nooit ingaan nie.” 


Ook kan 'n mens die koninkryk 
sien... maar op 'n besondere manier 
want... ,as iemand nie weergebore 
word nie, kan hy die koninkryk nie sien 
nie.” 

Al hierdie aangehaalde woorde kry 
ten volle betekenis wanneer ons hulle 
lees in die lig van ons tekswoord. 


Die koninkryk van die hemele... dit 
wil sê die heerskappy van God, is 'n 
werklikheid... 'n feit... verborge vir 
die mens se oog totdat God dit open- 
baar, sodat sommige dit kan sien en 
daarin deel kan kry met die doel dat 
uiteindelik hierdie gedeeltelike open- 
baring eendag op die bestemde tyd 'n 
volle duidelike sigbare ewige werklik- 
heid voor alle oë sal wees. 


Die werk van God in die totstand- 
brenging van sy koningkryk is 'n deur- 
dringende en herskeppende aktiwiteit 
en krag... so word die wêreld oor- 
win en die lewe van die eens verlore 
sondaarmens in besit geneem. 

Die oorwinning kom tot stand deur- 
dat God se Woord verowerend werk. 
Die inhoud en die wese van sy werk 
word saamgevat in die een woord: 
LIEFDE. 


Sy liefde kom tot ons en dring deur 
ons en deurdring ons en herskep ons 
net soos die suurdeeg die meel indring 
en deurdring. 


Hy oorwin ons sondige natuur en 
lewe soos die suurdeeg die lewelose 
meel bemeester. Stil, ongesien, tyd- 
saam maar waaragtig met krag. Soos 
die lig en die sout is ook die suurdeeg 
stil maar kragtige kragte. 


Ja, die koninkryk word nie werklik- 
heid of verwerklik met die luidrugtige 
en rumoerige bewegings en inspan- 
nings van mense nie... die koninkryk 
kom nie tot stand en is ook nie die 
gevolg van ons ywerige opgewonden- 
heid of deursettingsvermoë nie. 


Die koninkryk kom tot stand waar 
die woorde van Ps. 46:10 in die lewe 
van mense waar is. Daar lees ons die 
woorde: ,,Laat staan en weet dat Ek 
God is.” Dit wil sê: Bly stil en luister 
eers en erken dat die Here God is. 
Luister na sy Woord en jou siel sal 
lewe. 


Elke mens wat eers geduldig en ge- 
hoorsaam luister en dan doen wat die 
Woord sê, hy sal weet wat hom te 
doen staan en hoe om te werk te gaan 
om die opdrag wat hy in die Woord 
gevind het, uit te voer. 


Met so 'n gesindheid sal die ko- 
ninkryk van God nie alleen iets wees 
waarvan ons lees en kennis geneem 
het nie, dit sal nie alleen 'n voldonge 
feit of nabygekome waarheid wees 
nie... as gelowige in Jesus Christus 
het ons dan al deel daarvan geword 
deurdat God ons deel daarin laat kry 
het. 


Amen. 





VOORSPELLINGS VAN LENIN, EEN 
VAN DIE GROOT LEIERS VAN DIE 
KOMMUNISME 


“Eers sal ons moet sorg om (Oos- 
Europa in die hande te kry, dan die 
massa's van Asië en ten slotte sal ons 
die Verenigde State insluit, wat die laaste 
fort van die kapitalisme sal vorm. 


Ons sal nie nodig hê om daarvoor 
te veg nie, want dit sal soos `n oorrype 
vrug in ons hande val. Ons moet ons 
verseker van die medewerking van on- 
derwysers en dosente aan universiteite 
en van lughartige predikante, pasifiste 
en wêreldhervormers om so `n bepaalde 
geestesgesteldheid in die gedagtegang 
van die kapitalistiese jeug op te roep, 
wat hulle vir altyd daarvan sal weerhou 
om deel te neem aan 'n bloedige konflik 
met die saak van die kommunisme.” ` 

Afskeidstoespraak 


Lees: Fil. 2:1-11. 
Teks: Fil. 2:10 en 11. 


Geagte Vriendel Lede van die eksa- 
menkommissie, lede van die Plaaslike 
Bestuur, dosente en studente, dames 
en herel 


Geagte gemeente, 


Die dosente van ons skool het my 
gevra om vanaand hier die sluitings- 
woord te spreek by geleentheid van 
die afsluiting van hierdie jaar se werk. 
Ek doen dit graag omdat ek ook by 
hierdie geleentheid offisieel moet uit- 
tree uit die werksaamhede van die 
inrigting.” 


PROF. DR. H. P. WOLMARANS 





Ek wil egter my teologiese arbeid 
van 45 jaar nie vanaand hier afsluit met 
'n woord van gemoedelike aard nie, 
maar my meer bepaal by 'n vraagstuk 
van kerklik teologiese belang, veral 
met die oog op die toekomstige Ban- 
toe-kerk vir sover hy verbind is aan 
en sy ontstaan gekry het en nog kry, 
van die Calvinisties Protestantse kerk 
van die Afrikaanssprekende Suid- 
Afrikaners. En ons wil graag hiervoor 
as uitgangspunt neem die 10de en 
11de verse van Fil. 2. 

In hierdie verse word nie direk van 
die Algemene Christelike Kerk ge- 
spreek nie en waarvan mens nog al 
baie hoor in ons tyd. Maar tog is die 
kern hier die belydenis van die een 
Heiland Jesus Christus as die Here, 
deur almal, deur elke tong van hulle 
wat Hom ook wil erken as die Lig van 
die wêreld. Hier is dus wel duidelik 
gedink aan die Algemene Christelike 
Kerk, die liggaam van Christus, wat 
bestaan uit almal, wat Hom bely as 
die Here — Kurios Xristos. 

In die verbygaan wil ek tog net op- 
merk, dat as hier van die Christelike 
gemeenskap sprake is, dan is dit 'n 
gemeenskap, wat gevorm is deur die 
gemeenskaplike belydenis, die ge- 
meenskaplike geloof dat Jesus Chris- 
tus die Here is en as daar van eenheid 
sprake is, dan is dit 'n eenheid wat 
kom uit die eenheid van Christus as 
die Here. Dit is dus 'n eenheid wat 
kom uit die geloof in die een Here en 
een Heiland en nie uit die eenheid of 
enersheid van al die belydendes nie. 
Die eenheid kom alleen tot stand en 
bly alleen in stand, deurdat en solank 
as wat die een Here die objek van die 

geloof is. Dis geen eenheid van kul- 
tuurgemeenskappe of semi-kultuurge- 
meenskappe nie, maar 'n geloofseen- 
heid. Dis 'n eenheid ondanks kultuur- 
verskeidenheid. Dis 'n geestelike 
eenheid, 'n geloofseenheid. Dis 'n 
eenheid in die verskeidenheid van 
hierdie wêreld en die wat daarin woon. 
Dit is inderdaad 'n eenheid in 'n ko- 
ninkryk wat nie van hierdie wêreld is 
nie. Dis hier waar ons bekom- 
merd staan oor alles wat oor die euku- 
mene die wêreld ingestuur word. Ons 
leef vandag in 'n wêreld wat geken- 
merk word deur sy verwarring op elke 
terrein, maar die grootste verwarring 
lê op die gebied van die Christelike 
geloof en die Christelike kerk en dit 
is iets was elke Christen-gelowige 
diep ter harte moet gaan. As ons bv. 
moet vra wat fout is met die Wêreld- 
raad van Kerke en al sy verwante |i- 
beralistiese organisasies en institute, 
dan moet ons dit sê stel: Hulle het 
die geloofsgemeenskap, wat die Chris- 
telike kerk inderdaad is, verander en 
wil dit verander in 'n kultuurgemeen- 
skap, 'n koninkryk van God van hierdie 
wêreld en dan kan die eenheid daar- 
van alleen gehandhaaf word deur die 
uitwissing van alle kultuurverskille. 
Dan word die uitbreiding van die 
Christelike kerk die voortgaande gelyk- 
makingsproses, waaraan vandag in 
sommige lande van die Westerse wê- 
reld met koorsagtige haas gewerk 

word. Die fout van die Wêreldraad van 
Kerke is dus dat hy 'n valse eukumene 
in die oog het, net soos wat die Jode 
in die tyd van Christus 'n valse Mes 
sias in die oog gehad het. In altwee 
hierdie gevalle was dit met die oog og 
'n koninkryk van hierdie wêreld. 

Toe ek by 'n sekere geleendheid die 
sekretaris van die Wêreldraad van. 


Kerke daarop gewys het, dat ons tog. 


glo in die Algemene Christelike Kerk 
met 'n eenheid wat deur die Here Je: 
sus Christus self daar gestel word, 
omdat Hy die een Here is, wat sy. 
gemeente versamel uit alle volke en. 
nasies, toe was sy antwoord: maar u. 
is te idealisties, as u alles op die ge-. 
loof wil bou, sweef u die lug! My. 
droewige opmerking hierop was, dat 
as dit sy opvatting is, ons dan oor. 
teologiese sake nie meer saam sal kan 
praat nie. ' 

Jesus Christus is dus die Here van 
die een geloofsgemeenskap wat vers 
sprei is oor die hele wêreld en wat die 
skepping is van die een Here en 
Meester self. En as ons nou vanaand 
moet dink aan die toekoms van die 
Christelike kerk onder al die Bantoe- 
groepe in Suid-Afrika, die ideaal waar. 
hierdie inrigting ook voor bestaan, dan 
kan ons dit nie anders sien nie, as dat. 
die Bantoe-kerk ook deel sal wees van. 
daardie een geloofsgemeenskap nl. die. 
Algemene Christelike Kerk, net soos. 
wat die Afrikaanse kerke almal daar. 
deel van is. 


Maar nou kom die vraag op: Hoe 
moet die sendingkerke van die Afri 
kaanse kerke as uiterlike en selfstan- 
dige organisasies, dan teenoor mekaar 
staan? 

Op hierdie vraag wat m.i. 'n baie. 
gewigtige vraag is, het ek in die ver- 
lede al probeer om antwoord te gee, 
as gewone dosent van die sendingwe- 
tenskap. 'n Jaar of 8 of 10 gelede het 
daar 'n interkerklike sendingsraad be- 
staan, wat jammer genoeg om die een 
of ander rede ontbind is. Maar in hier- 
die raad het daar soms belangrike be- I 
sprekings plaasgevind soos hierdie een 
vraag wat ons nou hier aan die orde | 
gestel het. En daar is dit as ideaal ges 
stel dat daar uiteindelik een Bantoe- A 
kerk moet wees vir elke etniese groep. 
Dit wil sê dat die Afrikaanse kerke 
moet voortgaan om hulle sendingkerke 
op te bou, maar dat op 'n sekere sta- j 
dium die Bantoe-kerke die geleentheid 

SEMANTIESE VITTERIGHEID 





Semantiek is die betekenisleer van 
woorde. 





Met verwysing na semantiese aan- 
geleenthede het prof. dr. A. D. Pont in 
DIE HERVORMER van November dit 
teen die woordgebruik van die Jeug- 
kongres van ons kerk (Augustus 1974). 
Gemelde kongres het openbaar ver- 
klaar: ons verwerp alle rassisme en 
rassediskriminasie maar ook die me- 
todes van die Wêreldraad van Kerke 
vir die bestryding van rassisme. 


Helder en enkelsinnig genoeg vir Jan 
Burger en die kerkmens, sou ons sêl 
Maar die professor maak spits beswaar 
teen die aanwending van die woorde 
diskriminasie” en ,rassisme' sonder 
nadere inhoudsbepaling. Hy neem daar- 
teen eksepsie én beweer: 1. ,Hieruit 
kan die afleiding gemaak word dat die 
Jeugkongres die begrippe rassisme en 
rassediskriminasie net so verstaan soos 

gegee moet word om dit te oorweeg 
dat al die Bantoe-gemeentes binne 
elke etniese groep een Bantoe-kerk 
moet vorm. Die einddoel moet dan 
soveel moontlik wees: een kerk vir die 
Bapedies, een vir die Noordsoetoes, 
een vir die Suidsoetoes, een vir die 
Soeloes, een vir die Swasies, ens. En 
as daar dan interkerklike kontak tus- 
sen al die kerke kan wees, kan dit baie 
bevorderlik wees vir die Christendom 
onder die Bantoe as geheel. 


Nou sal daar seker dadelik mense 
wees wat sê: Nee wat die Bantoe is 
mos almal mense. Hulle kan maklik in 
een kraal saamwoon. Mense wat sê 
praat, is kortsigtig genoeg om nie te 
wil aanneem nie, dat apartheid en ras- 
severskeidenheid as begrip, van Chris- 
telike oorsprong is. Dis immers die 
siekte van ons tyd om dit nie te kan 
raak sien nie. 'n Professor in die teolo- 
gie wou my enkele jare gelede probeer 
oortuig dat, hoewel die Here God die 
verskillende rasse geskape het, Chris- 
tus juis in die wêreld gekom het om 
hierdie verskeidenheid ongedaan te 
maak. So dink die hele ontredderde 
Westerse wêreld met sy liberalistiese 
wêreldbeskouing in hoofsaak vandag 


die Wêreldraad wat normaalweg in 
die kommunisties-liberalistiese idioom 
praat.” 2. ,Dit is egter wel duidelik dat 
daar nie juis met insig nagedink is deur 
diegene wat hierdie verklaring opgestel 

het nie.” 3. Dit is duidelik dat die Jeug- 
kongres nie behoorlik kennis geneem 
het van die Herderlike Skrywe (1973) 
en daarom in hierdie verleentheidslag- 
yster getrap het. Is dit nie juis een van 
die probleme van ons tyd dat ons ver- 
gaan vanweë 'n gebrek aan kennis nie?” 
4. ,Die Herderlike Skrywe is baie ver- 
sigtig as dit op een plek verwys na 
,onregverdige' diskriminasie maar ver- 
der word die woord nie gebruik nie.” 
5. ,Dit is dus duidelik dat 'n mens juis 
in die kerk versigtig moet wees met 
die keuse van woorde want die woorde 


kan soms die teenoorgestelde beteken 
van wat 'n mens daarmee bedoel.” 


Behalwe sy kritiek op die woord- 
keuse — indien nie meer nie, — bepleit 
prof. Pont meer as halfpad die bruik- 
baarheid van die term diskriminasie 
om ons aanvaarde kerklike en staatlike 
volke-verhoudingsbeleid te kenskets. 


Maar vir die Jeugkongres en téén 
prof. Pont is daar opperbelangrike 
kroongetuienis van tien jaar gelede en 
daarna. In 1963 het die Nederlandse 
Hervormde Kerk 'n stuk gepubliseer: 
HET RASSENVRAAGSTUK — Herder- 
lijk Schryven van de Generale Synode. 
Dit was 'n aanval op die Suid-Afrikaan- 
se kerklike en burgerlike skeidings- 
beleid. Daarop het die Algemene Kom- 
missie van die Herv. Kerk alhier in 
1963 paslik gereageer met: GELYKE 
GELEENTHEDE: die Oplossing van die 
Rassevraagstuk — die Eerlike Weg. 


1] Blaai om 





nog. Hulle beskou die hele wêreld as 
'n mallemeule — 'n ,merry-go round, 
waaraan daar geen begin is nie en ook 
nie 'n end nie en waarop alles eenders 
lyk, as hy maar net vinnig genoeg wil 
draai. 


Gemeente, wat ek hier gesê het, is 
wat ek vanaand in alle erns aan die 
hand wil gee vir die Christelike kerk 
onder die Bantoe: Een kerk vir elke 
etniese groep en die Afrikaanse kerke 
moet help om dit in hierdie rigting te 
laat ontwikkel. 


Maar ek sê dit ook, omdat ek van- 
aand na ses jaar diens aan hierdie in- 
rigting en na 45 jaar diens in die kerk 
moet uittree en die werk aan jongeres 
moet oorlaat Blank en ook nie-Blank. 
En ek kan dit alleen doen met die hoop 
en verwaating dat die Kurios-Christus 
ook vir u die Here sal bly en u ook sal 
lei op die weg waarop die kerk onder 
die Bantoe vorm moet aanneem. 


Ek wil vanaand ook my dank uit- 
spreek teenoor my kerk, wat my gevra 
het om hierdie werk te begin en vir 
sover moontlik die grondslae daarvoor 
te lê. Ek dank die ander dosente van 
die inrigting en ook ons sekretaresse 
vir die hartelike en goeie samewerking. 
Ek sal nooit spyt wees van hierdie ses 
jaar nie. Ek het geleer om die O.T. te 


sien as die grondwetenskap van die 
hele Christelike teologie. 


Ek dank ook die studente, die wat 
hier is en ook die wat al weg is en 
hulle studies voltooi het. Ek dank hulle 
vir die hoofbrekings en die besorgd- 
heid wat hulle veroorsaak het, maar 
ook vir die vergenoegdheid dat die ar- 
beid aan hulle darem nie helemaal 
verniet was nie. 


Wat voorlê is 'n groot taak en ons 
kan dit alleen aanpak soos die aarts- 
vader Jakob sy roeping gesien het, 
met die vaste oortuiging dat Israel se 
God waarlik God is. Die wat dit nie 
weet nie, die sal dit nog weet. Hy is 
die Almagtige, die Waarmaker van sy 
Woord. Hy sal dit doen. Hou goeie 
moed. Ek het die wêreld oorwin. Ek is 
met julle al die dae tot aan die volein- 
ding van die wêreld. 


* Omdat dit die end sou wees van my werk- 
saamhede aan die teologiese skool te Turf- 
loop as dosent namens die Nederdultsch 
Hervormde Kerk, het die dosente my ver- 
soek om vir daardie jaar die afsluitingsdlens 
te hou, wat dan ook my eie afskeid van die 
skool kon wees. 

Hierdie antwoord, puik na vorm en 
inhoud, bly tot vandag toe aktueel en 
maatgéwend, beide in algemeenmens- 
like en spesiek Christelike sin. Dit loon 
die moeite om te let op die woordge- 
bruik aldaar. 


Daarin lees ons o.a. — 1. ,Die Her- 
derlike Skrywe (1963) is in hoofsaak 
n aanval op en 'n beskrywing van die 
euwel van rassediskriminasie. Met die 
bestryding van die euwel van rasse- 
diskriminasie wil ons geen fout vind 
nie.” 2. ,Volgens ons opvatting, soos 
later aangetoon word, is daar vorme 
van naas-mekaar-bestaan van verskil- 
lende rasse en volke wat nie die euwel 
van diskriminasie met hom saamdra 
nie.” 3. ,Want rassediskriminasie is nie 
die hoeksteen waarop die verhouding 
tussen blank en nie-blank in S.A. gebou 
is nie.” 4. ,Wat S.A. betref ken die 
Ned. Herv. Kerk die verskyning van 
die euwel rassediskriminasie op kerk- 
like en wêreldlike terrein... 5. ,Met 
hierdie kerklike differensiasie gaan dit 
egter nie om rassediskriminasie nie.” 
6. Miskien sal dit goed wees om te 
bedink dat juis die Afrikaner presies 
weet wat diskriminasie beteken want 
in die vorige eeu en vir 'n hele paar 
dekades van hierdie eeu, was die Afri- 
Kaner onderworpe aan voortdurende 
diskriminasie.” 7. ,Kerklike integrasie 
het in S.A. waar dit toegepas is, nog 
altyd diskriminasie teenoor die taal, 
lewenswyse en godsdienstige uiting 
van een of ander groep met hom saam- 
gedra.” 8. ,Maar die praktyk leer dat 
daar eindeloos baie diskriminerende 
praktyke is.” 9. Daarom is die Kerk nie 
bereid om hierdie owerheidsbeleid 
sommer so as diskriminasie en daarom 
in botsing met die Heilige Skrif te ver- 
werp nie.” 10. ,Met hierdie kerklike dif- 
ferensiasie gaan dit egter nie om rasse- 
diskriminasie nie.” (Dit was in die 
Kader van Artikel II] van die Kerkwet.) 


Uit die aangehaalde blyk oorvloedig: 
1. Die Alg. Kom. het toe herhaaldelik 
onomwonde namens die kerk getuig 
teen wat keer op keer onbevange ,,die 
euwel van rassediskriminasie” genoem 
is. 2. Het toe verder gegaan en die 
praktyk algemeen bekend as rassedis- 
kriminasie by name as ,in botsing met 
die Heilige Skrif verwerp.” 3. Dit is 
alles gedoen sonder die beslommernis 
van oorbodige woordverklaring terwyl 
die vormgewing klaar en helder genoeg 
was vir kerkmens, burger en Neder- 
landse teenstander. 4. Maar dit is wel 
dienstig geag om die kerk- en ower- 
heidsvolkebeleid stellig aan te dui met 


die term differensiasie wat toe ook 
kernagtig omskryf is vir inligting o.a. 
van die Nederlandse geloofsgenote. 
5. Daarin het die Kommissie hom toe- 
gelê op massiewe kerngedagtes: die 
beleid is gekenskets as 'n leefpatroon 
of praktyk van geskeie ontwikkeling 
wat aangevoor en gebore is uit die 
konkrete situasie (en nie enige rasse- 
leer of rassisme nie) van die bevol- 
kingsverskeidenheid in die R.S.A; in- 
dien sodanige reëling met reg en liefde 
toegepas word, is dit bestaanbaar met 
die eise van Bybelse Christelikheid en 
algemene medemenslikheid; en tegelyk 
is dit die voorwaarde vir alle inwoners 
se rustige geestelike en stoflike wel- 
vaart en vordering. 


Ons stip net aan dat hierdie kerklike 
verantwoording aansluit by die ou 
Transvaalse grondwetsbepaling van 
1859, die Kerkwet van 1904, die verset 
teen die Cottesloe Beraad van 1960, 
'n verslag voor die Algemene Kerk- 
vergadering van 1961 en die formule- 
ring van Art. III van die Kerkwet in die 
lig van veranderde omstandighede en 
denkpatrone. Verder dat dié riglyn 
deurgetrek is in die Herderlike Skrywe 
van 1973 wat rekening gehou het met 
die Wêreldraad van Kerke se Uppsala- 
besluite van 1968 en die druk sedert- 
dien van die Geref. Ekumeniese Sinode 
Oop ons twee susterkerke wat lidkerke 
van die G.E.S. is. Die Herv. Jeugkon- 
gres het in Augustus 1974 — twee 
maande voor Ambassadeur Pik Botha 
se geen -rassediskriminasietoespraak 
voor die VVO — die riglyn en onbe- 
vange woordgebruik van die Herv. Kerk 
van 1963 en daarna gevolg. Daaroor 
word hulle afgekam deur die professor 
wat hulle beskuldig van misverstand, 
tekort aan insig, kennis en versigtig- 
heid. Daartoe maak hy nogal 'n beroep 
ook op sy vertolking van een woord 
in die kerk se Herderlike Skrywe van 
1973. Die Algemene Kommissie het die 
skrywe finaal geredigeer en namens 
die Algemene Kerkvergadering uitge- 
gee. In die sin waarna prof. Pont ver- 
wys, stel die Kommissie tereg ,die 
enigste regverdige beleid” van afson- 
derlikheid, ,wat geensins 'n beleid van 
onregverdige diskriminasie en onder- 
drukking (is) nie". Hoe hy by sy af- 
leiding beland gaan die normale logiese 
en semantiese begrip te bowe. Die 
Algemene Kommissie het namens die 
Kerk in sy vormgewing 'n regverdige 
teenoor 'n onregverdige beleid gestel. 
Prof. Pont maak daarvan regverdige en 
onregverdige diskriminasie. 


Mens sou ook baie kon sê oor die 
beweerde woordgebruik van die Wê- 
reld Raad (WRK) terwyl dit inderdaad 

ons almal, met inbegrip van die Jeug 
kongres, se ander twee besware geld: 
1. dat die Wêreldraad alle geskeie ont- 
wikkeling as rassediskriminasie of ras 
sisme, veral in S.A., verwerp en 2. dat 
die WRK hom teen geweld uitspreek 
geld stem vir humanitêre doeleindes 
maar nalaat om terroriste verslag te 
vra oor die besteding onder die voor- 
wendsel dat dit kwansuis bevoogding 
(dus 'n vorm van diskriminasie) sou 
wees. Dit is wat die Jeugkongres ook 
verwerp het. 


Die professor het aanspraak op 'n 
eie mening; het selfs reg om verkeerd 
te wees; mens gun hom 'n private 
woordeskat en woordgebruik in 'n par- 
rikuliere kring en lê die las op hom om 
telkens ter wille van gedagtewisseling 
dit in algemeen konvensionele taal te 
vertolk. Maar sy eenspaaierigheid en 
eenkennigheid mag nie die maatstaf vir 
die taal- en denkpatrone van 'n kerk 
met openbare verantwoordelikheid en 
kommunikasie-behoefte, veral na buite, 
wees nie. As belangrike ampsbekleër 
van die Kerk het hy in die Kerk se 
amptelike orgaan met 'n beroep op sy 
vertoiking van 'n amptelike stuk 'n 
amptelike vereniging van die Kerk. 
kwaai gekritiseer. Hy het reg tot kritiek. 
maar 'n plig tot billikheid. 

d 

Het die tyd nie angebreek nie dat 
die Algemene Kommissie uitsluitsel gee. 
en die beswaarde professor tot orde 
roep ook ter wille van die goeie naam 1 
van die Kerk na buite? 'n Goeie naam. 
is beter as goeie olie (Pred. 7:1) — 
selfs in hierdie tyd van olie-boikot. 

——lIMMIGRASIE 


Die Afrikanervolk het sy ontstaan 
te danke aan immigrasie. Ons vaders 
was nie inboorlinge van hierdie land 
nie. Ons stamouers kom uit Nederland, 
Duitsland en Frankryk en ook uit Enge- 
land. Ons is dus saamgestel uit ver- 

skillende nasies. Inderdaad, is ons im- 
migrante en tog is dit 'n saak wat tot 
onlangs toe nie ons aandag in die be- 
sonder geniet het nie. Eers in 1949 
het die Maatskappy vir Europese Im- 
migrasie tot stand gekom waarin die 
drie Afrikaanse kerke en ander kultuur- 
liggame van die Afrikaner verteen- 
woordiger is. Heelwat later, in Sep- 
tember 1972 is die eerste volkskongres 
oor immigrasie en die inburgering van 
immigrante te Johannesburg gehou. 
Toe eers het ons begin om op 'n breë 
front oor immigrasie te dink en is daar 
probeer om riglyne vir die toekoms 
daar te stel. Dit is dan ook uit die 
baie gegewens wat daar deur referen- 





Die Montesgesin besig om Afrikaans te leer. M.E.l. bied die klasse aan: Agter, 
v.l.n.r.: Paz, Carolina, Juan, Cecilia. Voor, v.l.n.r.: Isabel, mev. J. Montes, mev. E. M. 
Havenga, mnr. J. F. Montes. 





Mnr. A. B. v. N. Herbst, voorsitter van 
MEI open 'n Nederlandse gesinskamp. 


te beskikbaar gestel is en gedagtes 
wat daar gewissel is, dat ek in staat 
is om iets oor die saak aan die lesers 
van Die Hervormer te lewer. 


Die Afrikaner en immigrasie: 


Om mee te begin wil ek dit voorop 
stel dat volgens 'n ondersoek wat ge- 
doen is in Pretoria blyk dat ons volk 





j s antekinders vir 'n plaasvakansie. 

nie teen immigrasie is nie. Wat wel 
waar is, is dat ons die ideale immi- 
grant soek. Ons verwelkom graag 
immigrante wat hulle sonder enige 
probleme en moeite by die Afrikaner 
se politieke-sienswyse en by sy kerk 
sal aanpas. Maar sulke immigrante 
bestaan daar nie vandag nie. Selfs die 
mense uit 'n stamland soos Nederland 
het nie dieselfde lewensbenadering as 
ons nie. En dit is heeltemal te ver- 
staan. In ons wordingsjare gedurende 
1652-1800 was daar byna geen verskil 
tussen ons en Nederland nie. Ons het 
dieselfde taal, kultuur en kerk gehad. 
Maar intussen het daar by ons 'n eie 
taal, kultuur en ook kerk ontstaan wat 
nie meer so afhanklik van Nederland 
is nie. Daarom vind vereenselwiging 
van Nederlandse immigrante met ons 





Dr. L. M. le Roux voorsitter Streek- 

komitee M.E.I. in Pretoria besig met 

die opening van 'n immigrante saam- 
trek Stadsaal Pretoria. 


lewe en strewe nie so maklik plaas 
soos in die verlede nie. 

Die algemene gevoel onder ons volk 
is dat die Afrikaans-sprekende deel 
van die blanke bevolking deur immi- 
grasie versterk moet word, sonder dat 
ons geloof, ons tradisies, ons sedes 
deur immigrasie versteur moet word 
Die Blanke en Immigrasie: 
én Verdere oorweging by ons is dat 

“j2eie moet toepas om te 


verseker dat “aw . 
lan - H 
groep sy teenswoordyte Mede 


17% van die totale bevolking, swan 4 





van die R.S.A. 


Reiner Griiner Duitse immigranteseun saam met mnr. Malherbe vise-hoof Hoërskool 
Wonderboom by sy inskrywing. MEI skryf dikwels immigrantekinders by Afrikaanse 
skole in. 


en wit, moet behou. Want soos sake 
tans staan is ons nie in staat om deur 
middel van natuurlike aanwas daardie 
persentasie te handhaaf nie. Om daar- 
die balans nie te versteur nie, beteken 
dit dat ons in verhouding met die an- 

der bevolkingsgroepe dieselfde aan- 
was moet hê, dit wil sê plus-minus 
180 000 geboortes per jaar. In 1970 
het dit maar op 45 000 per jaar te staan 

| gekdm. Ons is dus noodgedwonge 
N oeee op immigrasie om ons ge- 
in aan te vul. As daar egter in ge- 
dagte gehou word dat ons in die afge- 
lope 10 jaar slegs 30000 immigrante 
per jaar ontvang het, dan besef 'n 
mens wat ons agterstand op die ge- 
bied is. 
Die Owerheid en Immigrasie: 
' 'n Derde oorweging is direk van 
owerheidsweë. Ter wille van arbeids- 
vrede onder die gekleurde en swart 
bevolking is ons genoodsaak om meer 
werksgeleenthede vir hulle te skep. 
Ons kan dit doen deur hulle self daar- 
voor op te lei. Maar volgens navorsing 
deur die Raad vir Geesteswetenskap- 
like Navorsing blyk dit dat die nie- 
blanke nie voor die jaar 2000 self in 
die behoeftes sal kan voorsien nie, 
opleiding tenspyt. Derhalwe is ons 
aangewese op mannekrag deur middel 
van immigrasie as ons dit nie uit eie 
geledere kan doen nie. 

Van owerheidsweë is die beweeg- 
redes vir immigrasie dus van Sosio- 
ekonomiese aard. Dit is daarop inge- 
stel om te verseker dat ons hier in 'n 
veeivolkige land gelukkig en tevrede 
langs mekaar mag woon. 


Maar wat die saak so gekompliseerd 
en uiters delikaat maak, is hoe om 
immigrasie te laat plaasvind sonder 
om die strewe van die Afrikanervolk 
in gedrang te bring. En daarom verdien 
immigrasie meer aandag as wat ons 
geneig is om daaraan te gee. 


Afrikaanssprekendes het tydens die 
volksensus van 1936 56% van die to- 
tale blanke bevolking uitgemaak. In 
1951 het ons aandeel gestyg tot 57% 
en in 1968 was dit 58%. Dit is hoof- 
saaklik toe te skrywe aan 'n hoër na- 
tuurlike aanwas as die Engelsspreken- 
des. Maar soos sake tans staan is die 
peil waarmee ons aanwas op dieselfde 
vlak as die van die Engelssprekendes. 
Aan die anderkant blyk dit egter dat 
sedert 1955 daar byna geen verskil 
te bespeur is in die persentasie van 
die Afrikaans- en Engelssprekende 
leerlinge aan die Transvaalse skole nie. 
In 1955 het die Afrikaanssprekende 
leerlinge 70,8% uitgemaak en in 1972 
was dit nog so hoog as 69,5%. En dit 
ten spyte van die feit dat nie meer as 
5% van die immigrantekinders in Afri- 
kaanse skole beland nie. Nou weet 'n 
mens nie wat die verhouding van leer- 
linge tussen die twee taalgroepe in 
ander provinsies is nie. En daarop 
moet ons nie te gerus wees nie. Ons 
moet maar voortgaan en kyk of ons 
nie meer immigrante by ons kan in- 
skakel nie. Volwassenes burger nooit 
heeltemal in nie. Hulle kinders sal in 
elk geval inburger. Die vraag is na- 
tuurlik by wie skakel hulle in. Dit be- 


' 


taal ook hier soos in baie ander gevalle 
om jou brood op die water te gooi. 
Die Kerk en Immigrasie: 


Nog 'n saak wat aandag geniet het 
op die volkskongres was die kerk en 
die immigrant. Volgens die volksensus 
van 1960 het die aandeel van die 
Afrikaanse kerke in . ie totale bevol- 
king gedaal van 55 ', in 1946 tot 54%. 
Die na-oorlogse u.migrasie het nie 
juis in ons guns getel nie. Dieselfde 
geld van die groot Engelse kerke in 
ons land. Hulle groei was net soos die 
van die Afrikaanse kerke ooreenkom- 
stig die volksaanwas. Kleiner kerkge- 
nootskappe se getalle het vinnig toe- 
geneem. Veral die Roomse kerk het 
indrukwekkend gegroei van 6,2% in 
1960 tot 8,2% in 1970. Die Afrikaanse 
kerke staan voor dieselfde probleem as 
die Engelse kerke en dit is dat hulle 
nie deur immigrasie bevoordeel word 
nie. Daar is getrag om gemeentes on- 
der anderstaliges te stig. Maar die 
probleem is dat die kinders in Engels- 
talige skole is en dat 'n mens hulle 
op die duur nie ingeskakel hou by 
diie Afrikaanse kerke nie. Dit is veral 
die geval met die N.G. Kerk en die 
Portugese. Oor die saak sal daar nog 
baie gedink moet word. Miskien sal 
die Afrikaanse kerke dalk nog moet 
leer om Engels te praat. 


Die Afrikaanse kerke lê hulle natuur- 
lik grootliks toe op die Nederlanders. 
Maar die feit is dat baie van hulle wat 
die land inkom nie aan enige kerk be- 
hoort nie. Buitendien is die grootste 
deel van die Nederlandse volk Rooms. 
Ten opsigte van diesulkes het ons 'n 
evangelisasietaak en daarvoor moet 
ons miskien dankbaar wees. Dit be- 
teken sending teen 'n geringe koste. 


Hulle woon in ons midde, werk saam 
met ons en is dikwels ons bure. En 
dan is daar natuurlik ook die mense 
wat uit Nederland kom wat getroue 
lidmate van die kerk is. Die vraag is 
natuurlik of hulle die nodige aandag 
van ons kry. Persoonlik is ek van me- 
ning dat die meeste wat by ons kerk 
ingeskakel is, nie aan ons te danke is 
nie. 

In Vanderbijlpark het ons die ieen- 
aardige toedrag van sake dat in ge- 
valle waar die ouers kerklik ingeskakel 
het, die kinders dit nie gedoen het nie. 
Aan die anderkant het dit ook gebeur 
dat waar die ouers nie ingeskakel het 
nie, die kinders dit wel gedoen het. 


Dit sal miskien van waarde wees as 
ons gemeentes 'n opname sal maak 
van die aantal immigrante uit Neder- 
land en hulle kinders wat hulle die af- 
gelope 20 jaar by ons kerk ingeskakel 
het. Ek vermoed hulle getalle sal seker 
ten minste 'n opgeskote gemeente uit- 
maak in ons kerk. Eersdaags sal 'n 
paar van hulle kinders onder die pre- 
dikantegeledere van ons kerk tel, om 
nie eers te praat van die ouderlinge 
en diakens nie. 


Op alle terreine van die lewe ont- 
moet 'n mens van hierdie immigrante 
kinders van die laaste 20 jaar. Hulle 
beklee verantwoordelike poste in ons 
samelewing en baie van hulle tel on- 
der ons kommando- en burgermaglede. 
Hulle het ingeskakel ongeag of ons 
hulle die nodige aandag gegee het al 
dan nie. 'n Mens wonder net wat die 
resultate sou gewees het as ons 'n 
bietjie meer moeite met hulle gedoen 
het. 'n Bietjie aandag en persoonlike 
belangstelling is al wat hulle vra. 

@ 


ROOI ESSENHOUTBOOM 


Die digte, blink, donkergroen blaarbedekking maak hierdie een van die opval- 
lende mooi bome van die Transvaalse Laeveld en die Natalse kusgebied. In daardie 
warm gebiede staan die mooi bome uitnodigend om teen die sonstrale te skuil. Die 
blare is van 6-12 duim lank en 6-9 duim breed. 


Die boom groei tot 50 voet hoog met gewoonlik 'n kort stewige stam om die 


geweldige sambreel te dra. 


Behalwe genoemde gebiede kom dit ook voor in Botswana en tropiese Noord- 
Afrika. Dit is dus hoofsaaklik bedoel vir tuine in warm streke. Dit kan maklik 


gekweek word. 


Die hout is rooskleurig of bruin en is maklik bewerkbaar. Dit is al gebruik vir 


meubels, paneelwerk en jukke. 


Die wetenskaplike naam is Trichilia emetica Vahl (Trichilia is Grieks vir drie- 


drie en verwys na die drielobbige vruggie.) 


Ander name: Mahonihout, Cape Mahogany, Christmas Bells. 


P. M. Smith 

BEPROEF DIÉ GEESTE 


VERANDERING 


Die twintigste eeu, die tyd waarin 
ons leef, kan met reg genoem word 
die eeu van verandering. Ons weet wel 
dat niks ooit dieselfde bly nie, maar in 
ons dag vind verandering so snel plaas 
dat mens uit pas begin voel as jy nie 
sorg dra dat jy jouself op hoogte hou 
met wat in die wêreld rondom jou aan- 
gaan nie. Ons wil egter let op 'n be- 
sondere betekenis wat aan die woord 
verandering geheg word, want dit het 
'n towerwoord geword waarmee baie 
rondgesmous word — vanaf die donker 
hole van sameswering en anargie tot 
by die sale van die heiliges — en daar- 
mee dui ons onder meer die groep 
kerke aan wat hulleself in 'n Wêreld- 
raad georganiseer het, daardie kerke 
wat self die proses van verandering 
ondergaan het wat wedergeboorte heet 
en wat deur God teweeggebring is. Dit 
is baie van hierdie kerke wat 'n brug 
probeer slaan tussen die verandering 
wat die wêreld soek, en die verande- 
ring wat 'n bevrydende daad van God 
in Jesus Christus is. 


Die verandering wat die wêreld soek. 


Daar is besondere trekke wat die 
veranderingstekens in die wêreld ken- 
merk. Dit hou veral ook verband met 
bevryding. Hier bevrydingsbeweging is 
vandag 'n hele wêreldbeweging, en dit 
kom ook wêreldwyd voor. Dit kan 
waargeneem word as 'n beweging met 
baie takke, wat (oënskynlik) niks met 
mekaar te doen het nie. Daar kan van 
die tak van die Dolle Minas gepraat 
word — 'n tak wat streef na ver- 
andering in die toestand van die vrou 
('n emansipasie — beweging in Hol- 
land); of daar kan verwys word na 
verset-bewegings in die midde-Ooste 
wat verandering op staatkundige ter- 
rein wil teweegbring (bv. teen Israel 
gemik); of van die strewe van die 
Wêreldraad van Kerke wat verandering 
in die haglike lewenstoestande en po- 
litieke situasie van verarmde groepe 
mense begeer. Hierdie genoemde voor- 
beelde verwys nou na drie uiteenlo- 
pende sake, maar by bestudering van 
die verskynsel van verandering by elk 
blyk dit dat daar een en dieselfde 
onderstroming is met sulke besliste 
ooreenkomste, slagspreuke en doel- 
eindes, dat mens moet konkludeer dat 
daar 'n verband is, en dat hierdie 
strominge nie totaal los van mekaar 
en apart is nie. Vanuit verskillende 
hoeke probeer hulle om iets aan hierdie 
mens van die aarde te doen, wat be- 
tref sy sosiale en politieke welsyn. 


Wat die kerke aanbetref is dit so dat 
die klem op dieselfde doeleindes val 
as wat dit voorkom by die suiwer wê- 
reldlike bewegings en organisasies. 
Nou is dit juis hierdie punt wat vir 
ons as kerk soveel kommer wek, om- 
dat ons steeds volhou dat dit nie die 
roeping en taak van die kerk as soda- 
nig is om mense se maatskaplike en 

politieke toestand te beredder nie, 
hoewel die kerk sekerlik nie afsydig sal 
staan teenoor die ellende van 'n ander 
nie. Die probleem het ontstaan toe 
hierdie wantoestande op politieke en 
maatskaplike terrein vir die kerk be- 
langriker begin word het as die verlos- 
sing wat Jesus Christus 'n mens kan 
bied wat in sy sonde verlore is. Daar 
was naamlik 'n besliste verskuiwing 
in die oogmerke ook van die kerklike 
aktiwiteit. 


Die wyse van verandering. 


Die voorstanders van die verande- 
ring is nie met halwe maatreëls tevrede 
nie. Die woord radikaal is vir hulle be- 
langrik. Hier by ons praat bv. die Chris- 
telike Instituut van radikale Christelike 
verandering. Dit is verandering wat 
teweeggebring word deur die evangelie 
van Christus, deur die mens te verlos 
van persoonlike en kollektiewe sondes, 
sowel as van indiwiduele en struktu- 
rele uitbuiting. Hierdie bevryding bring 
die mens, ongeag sy ras, afkoms en 
sosiale status in 'n bevrydende ge- 
meenskap” in. Hierdie verandering kan 
vreedsaam plaasvind, maar daar is 
dreigende ondertone van geweld teen- 
oor hulle wat die verandering in die 
weg staan. Mens kry dan ook duidelik 
die indruk dat hierdie verandering 
ewolusionêr kan plaasvind, maar dat 
rewolusionêre optrede gladnie veroor- 
deel word waar dit blyk dat die ver- 
langde verandering nie gou genoeg kom 
nie, met ander woorde dat geweld deel 
van die patroon kan vorm. 

Dit is dus nie verbasend dat die pro- 
ses van verandering in die een of ander 
opsig uiteindelik gepaardgaan met 
daardie sigbare optrede wat mens ge- 
woonlik koppel aan rewolusie en ge- 
weld nie. Optogte waarin mense met 
plakkate en baniere hulle slagspreuke 
toon en soms ook op oproerige wyse 
uitskreeu, is 'n bekende trek by hierdie 
voorstanders van verandering. Hulle 
is lief vir die demonstrasie, veral daar- 
die een wat op 'n konfrontasie met die 

VANDAG 














heersende maghebbers uitloop. Hulle 
wil immers radikale verandering hê, en 
dit beteken in die meeste gevalle dat 
daar nie langer plek is vir dit wat in die 
verlede die aanvaarde norm vir die lewe 
op alle terreine was nie. Die ou be- 
proefde en konserwatiewe patroon 
moet plek maak vir die nuwe. Die 
,establishment” moet weg. 

AI hierdie dinge is natuurlik nie 
vreemd in die wêreld nie. Dit is natuur: 
lik vreemd in die kerk. Dit is egter 
herhaaldelik gesien en beleef op baie 
plekke in die wêreld sedert die Okto- 
ber-rewolusie van 1917 in Rusland. Die 
gedagte aan radikale verandering, re- 
wolusionêre wyse van verandering, is 
deur daardie mense wat vandag as 
Kommuniste bekend staan, tot 'n fyn 
kuns ontwikkel. Vandag is hierdie din- 
ge in 'n mindere of meerdere mate sig- 
baar in die optredes in die Westerse 
wêreld. Ons sien dit as gevaartekens 
wat die suiwere gang van die evangelie 
onder mense bedreig. Dit verwag hulle 
en bied 'n surrogaatgodsdiens vir die. 
ware. 


Rol van die kerk. 


Baie Christene van ons tyd is van 
mening dat die kerk 'n groot rol moet 
speel, en dat dit juis die taak van die 
kerk is om verandering teweeg te bring 
op die terreine van die politiek, maat- 
skappy en ekonomie. Die kerk tree 
immers kerstenend op, en hierdie kers- 
teningswerk van die kerk het te doen 
met die beklemtoning van basiese 
menseregte, toe daar van die ,,nuwe 
mens” gepraat is (dit wat vandag so 
maklik die ,nuwe mensheid” word). 
Daar is 'n versterking van hierdie ge- 
dagte in die huidige betekenis van die 
verandering, dat naamlik die mens self 
geroepe is om die verandering te be- 
werkstellig, en dit met alle mag en 
krag. Die inisiatief én uitvoering daar- 
van word geheel en al aan die mens 
oorgelaat. Die Bybelse gegewene oor 
die roeping van die gelowige in hierdie 
wêreld, met sy opdrag omtrent die lief- 
desgebod word eensydig beklemtoon 
en word 'n sosiale evangelie, waarby 
die verhouding tussen God en mens Ë 
nie meer die bepalende en belangrikste 
is nie. Die begrip geregtigheid kom 
sterk ter sprake, want die verandering 
het geregtigheid in die oog; dit moet 
geregtigheid op die verskillende le- 
wensterreine bewerkstellig. 

Dit lyk baie keer of hierdie groot 
propageerders van sosiale geregtigheid 
vandag, hulle oogmerk probeer bereik 

Oorspronklik was die naam van hier- 


die sekte Russeliete, wat afgelei is van 
die stigter C. T. Russell. Van hierdie 
naam is afstand gedoen vanweë die 
gedrag van C. T. Russell. Nou noem 
hulle hulleself die Jehowa-getuies. 
Russell is opgevolg deur J. F. Ruther- 
ford, 'n man wat geweldig baie ge- 
skryf het. Die mees bekende van sy 
boeke is die ,Hulp van God", ,,Jeho- 
wa", Lewe”, ,Verlossing”, ,,Versoe- 
ning”, Regering” en ,,Hel”. Hy is in 
1942 dood en opgevolg deur Nathan 
Homer Knorr. 

Die mondstuk van hierdie sekte is 
die ,Wagtoring” (Watchtower). Dit 
word in 62 tale versprei. In 1969 was 
die getal eksemplare per uitgawe vir 
die hele wêreld 5 850 000 — 'n aardige 
getal, nie waar nie? 

In 1969 was daar reeds 1336 000 
Jehowa-getuies waarvan 6 000 blankes 
in R.S.A. was. 

Hierdie sekte het geen opgeleide 
predikers nie en hulle het geen kerke 
nie. Elke Jehowa-getuie is 'n arbeider, 
en hulle metode is om van huis tot 
huis te loop. Sondagoggend, onder 
kerktyd, soek hulle die mense uit wat 
by die huise sit. Dan word pamflette 
uitgedeel en mense oorreed om Bybel- 
studie te doen. So verrig hulle hul taak. 

Die mense se kritiek op bestaande 
kerke is heftig. Die Christelike kerk 
word as Babilon bestempel en die 
predikante as verleiers en aanbidders 
van die Satan. 

Met betrekking tot die Wederkoms 
het hulle eers voorspel dat die Here 
in 1874 sou kom, toe weer in 1914. En 
wat het in 1914 gekom? Wêreldoorlog 
|. Om hieruit los te kom het hulle be- 
weer dat Jesus wel in 1914 gekom 
het, maar dit was 'n onsigbare koms. 


WAT LEER HIERDIE MENSE? 


Hierdie mense se leer maak 'n aan- 
slag teen die fondamente van die 
Christendom en verwerp sommige van 
die grondwaarhede waarin ons glo. 


1. Die sekte verwerp die Drie-Een- 
heid. Hulle sê dat die Naam van God 
,Jehowa' is. Hy is een persoon. Chris- 
tus is nie God nie, Hy is Jesus. Die 
Heilige Gees is net 'n krag. ,lt is God's 
Active Force.” (Watch Tower 1957.) 


2. Die Godheid van Christus word 
oorboord gegooi wanneer Jesus ver- 
eenselwig word met die aartsengel 
Migael. Ons bely die Godheid van 
Christus na aanleiding van tekste soos 
Joh. 1:1, Joh. 20:28, Rom. 9:5, 1 Joh. 
5:20 en Hebr. 1:8, 9. 

Hulle leerstelling berus op verkeerde 
taalkunde! Wie die Godheid van Chris- 
tus verwerp moet ook onmiddellik sy 
Middelaarskap verwerp. 


DIE JEHOWA-GETUIES 


3. Die Heilige Gees word ook nie 
as God erken nie. In die ,,Watch Tow- 
er” van Julie 1957 lees ons: ,It is 
God's Active Force, not Jehova' power 
residing within himself, but his energy 
when projected out of himself... it is 
at times under control... and there- 
fore may be likened to a radar beam.” 


Maar wat sê Hand. 5:3? Toe sê Pe- 
trus: ,Annanias waarom het die Satan 
jou hart vervul om vir die Heilige Gees 
te lieg? Jy het nie vir mense gelieg 
nie, maar vir God.” Vgl. ook hier Matt. 
28:19. Kan 'n mens vir 'n radarstraal 
lieg? 

4. Die onsterflikheid van die siel. 
Hulle loën hierdie leerstelling. As jy 
doodgaan is jy dood. Hulle leer dat die 
mens geen siel het nie, maar hy is 'n 
siel. Met hierdie opvatting kan hulle 
nie anders as om die onsterflikheid 
van die siel te loën nie. Wat sê die 
Woord? Jesus onderskei tussen lig- 
gaam en siel. Vgl. Matt. 10:29. Let ook 
voorts op Thess. 5:23 en Openb. 6:9, 
20:4. Na die dood leef die siel voort. 
Vgl. hier tekste soos Lk. 16:25. Op. 
6:9, Op. 20:4, Lk. 20:38 en Jes. 14:10. 
Ons verwys u net nog verder na die 
tweede kruisword (Lk. 23:43) en die 
verskyning van Moses en Elia aan 
Christus baie jare na hulle heengaan 
(Markus 9:4). 


5. Voorts loën hulle die ewige straf. 
Alle mense hou op om te bestaan as 
hulle sterwe. By die wederkoms van 
Christus sal hulle 'n tweede kans kry. 
Wie dan glo, sal die onsterflikheid as 
loon ontvang. Wie weier, sal uitgewis 
word. Sy bestaan sal geheel en al 
beëindig word. Nêrens in die Bybel 
lees ons van 'n tweede kans nie. Lees 
die gelykenis van die ryk man en La- 
sarus. Lukas 16:24-26 en die gelykenis 
van die tien Maagde. Matt. 25:1-13. 
Val. verder Markus 9:43-44, Matt. 
25:46, 2 Thess. 1:9. 


Die Bybel leer ons: 
(a) Die straf is seker. (Joh. 5:29, Gal. 


AO. 


(b) Die straf is ewig. (Matt. 25:46, 


Op. 14:11) 

(c) Jesus self noem die straf. Matt. 
10:28.) 

(d) Die hel as plek van straf word 
beskryf as: 


Plek van pyn (Lukas 16:24). 

Plek van helse vuur (Matt. B:22- 

30). 

Plek van ewige pyn (Matt. 18:8). 

Plek van onuitbluslike vuur (Matt. 

24:51). 

Plek van ewige vuur (Matt. 25:41). 
(Oorgeneem uit: Die Jehowa- 
getuies — uitgegee deur die 
S.A.W. Kapelaansliteratuurkom- 
missie van die drie Afrikaanse 


Kerke.) 
@ 





VERANDERING 
VANDAG 


[ Vervolg van vorige bladsy 


deur misbruik te maak van die evange- 
lie in die opsig dat die evangelie en sy 
verkondiging die middel vir hulle doel 
word, terwyl die eintlike saak, naamlik 
die verhouding tussen God en mens 
asook die eer van God nie die voorrang 
geniet nie. Mens kan nie anders as om 
hulle optrede te verdink nie, as dit so 
duidelik blyk dat die hele klimaat van 
die verandering wat hulle soek, ander 
trekke vertoon as dié wat so duidelik 
in die Skrif geleer word. In die Bybel 
gaan dit om God se daad — dit wat 
Hy in Jesus Christus gedoen het. Deur 
Christus vind die groot verandering 
plaas, waaraan mense niks gedoen het 
nie, omdat hulle niks kon doen nie. 
Hy het ons hele toestand voor God 
verander, deurdat Hy ons wat deur die 
sonde geskei was van God, weer as 
versoendes teruggebring het, waar ons 
hoort. Die ganse strekking van die 
Bybelse verkondiging is dat mens daar 
teen moet waak om deur menslike 
pogings 'n koninkryk hier op te rig. 
Hierdie verandering deur Jesus Chris- 
trus is ook bevryding. Hy maak ons 


vry van die bande van die sonde. Hy 
verander ons van kinders van die 
duisternis in kinders van die lig. En 
die lig het nie gemeenskap met die 
duisternis nie. Dit is baie duidelik in 
die huidige geroep om verandering dat 
daar twee jukgenote bymekaar is wat 
'n onheilige en verbode verwantskap 
gesmee het. Mens kan ook nie die 
werkmetode van die ongeregtigheid, 
naamlik geweld, propageer en selfs 
steun, soos wat die Wêreldraad van 
Kerke dit tans doen nie. 


Nee, die kerk is geroepe om daardie 
evangelie te verkondig wat verlossing 
en die saligheid beteken vir hulle wat 
glo; maar wat terselfdertyd die oordeel 
beteken vir hulle wat nie glo nie; 'n 
boodskap wat die skeiding bring tussen 
hulle wat glo en die wat nie glo nie. 
Vir die stryd word die kerk toegerus — 
van bo-af. Die kerk is gewapen met 
die wapenrusting van God voorsien. 

Die kerk begeer die verandering wat 
God in sy Seun bewerk, deur sy Gees. 
In die geloof weet die kerk dat Hy deur 
die verandering wat Hy so bewerkstel- 
lig, sorg vir die vrugte daarvan. Want 
die ware geloof het vrugte — vrugte 
van dankbaarheid wat strook met die 
liefdesgebod van die Here. 

7] 

Die volk van God het almal een 
Vader (Maleëgi 2:10). Hy is nie die 
Vader van alle mense nie. God, die 
Vader, is slegs Vader van sy enigge- 
bore Seun, Jesus Christus (2 Kor. 1:3; 
Ef. 1:3: Heb. 2:10,11). Maar die Gods- 
volk is aangenome kinders. Deur 
adopsie op die wyse van geloof, het 
die Vader meerdere kinders — ook ons 
as gelowiges (Gal. 4:5). Die ongelo- 
wiges het 'n ander god en vader (Ma- 
le&gi 2:11: Joh. 8:44). 


DR. H. G. v.d. WESTHUIZEN 


Op grond van hierdie Vaderskap 
van God oor sy volk, veroordeel Hy 
gemengde huwelike en egskeiding. 

'n Gemengde huwelik is eintlik 'n 
huwelik tussen 'n gelowige en 'n on- 
gelowige. Omdat die gelowige buite 
die huis van die Here trou, dit wil sê 
buite sy ,tamilie” met een wie se 
Vader nie God is nie, verbreek hy sy 
gemeenskap met God. Dit is 'n ver- 
breking van die Godsgemeenskap en 
die verbond met die vaders (Ma- 
te&agi 2). 


Onder aemenade huwelike verstaan 
ons vandag in Suid-Afrika veral huwe- 
like tussen swart en witmense. Ons 
het ook deels rede om so 'n huwelik 
as gemengde in die Bybelse lig te sien. 
Eerstens was wit hoofsaaklik Christene 
en swart feitlik deur die bank heidene. 
In hierdie geval is so 'n huwelik dus 
veroordeel wat die Bybel betref. Van- 
dag hoor 'n mens al dikwels die argu- 
ment uit liberale rigtings dat 'n swart- 
wit huwelik nie meer altyd veroordeel 
kan word nie, omdat swartes ook 
Christene is. Daar word gereken dat 
alle Bybelse gronde teen so 'n huwe- 
lik verval as altwee Christene is. Tog 
bly dit 'n gemengde huwelik in 'n 
tweede sin van die woord en van die 
Woord van God. Vermenging van wit 
en swart is nooit verblanking nie maar 
konsekwent verswarting. Dis nou 
maar eenmaal 'n natuurwetmatigheid. 
Daarom en vanweë die ongunstige ge- 
talle verhouding van blank teenoor 
gekleurd in die wêreld en in Suid- 
Afrika. sal wit-swart huwelike lei tot 
die uitwissing van die blanke. Dit is 
logies as ons wetenskaplik die situasie 
oorweeg. Die Woord het twee opdrag- 
te aan ons in hierdie verband. Ons 
moet onder andere met ons hele ver- 
stand God liefhê. Ons moet dus ons 
wetenskaplike vermoëns in ons Chris- 
telike lewe verreken. Verder eis Gods 
Woord dat ons nie mag moord pleeg 


nie. Dit sluit ook selfmoord in. Pogings 
en voorkombare risikos tot moord of 
selfmoord is ook sonde. Die uitwis- 
sing van 'n volk, groep, ras of identi- 
teit in hierdie verband deur ander of 
deur jouself, is sonde. Volgens ons 
Kerk (Kerkwet art. (IM) word ver- 
menging tereg as verkeerd geag. Ge- 
mengde huwelike dra dus nie ons 
goedkeuring weg in ons kerklike midde 
nie, binne of buite ons land. Daar is 
ook 'n derde betekenis verbonde aan 
wit-swart huwelike ten opsigte van 
vermenging. Dit is die kulturele-be- 
skawingsverskil tussen wit en swart. 
Daar lê 'n wêreld wat hulle agtergrond 
betref tussen twee sulke mense. Om- 
dat die huwelik 'n harmoniese gemeen- 
skap moet wees, 'n eenheid moet 
wees, is die risiko groot dat die ge- 
noemde afstand tussen hulle die aan- 
passingskrisse sal voer tot huweliks- 
mislukking. Esra het sy eie baard en 
hare uitgetrek oor die Godsvolk se 
gemenade huwelike (Esra 9:3). Ne- 
hemia het die oortreders se hare uit- 
gepluk! Die oortreders kon Asdodies 
en ander tale verstaan, maar nie eens 
meer hulle eie Joodse taal nie (Ne- 
hemia 13:25)! 

lemand kan sê dat die liefde alles 
oorbrug. Tog is dit opmerklik dat in 
Maleëgi 2 en baie plekke waar die 
Bybel handel oor gemengde huwelike, 
die argument van die liefde nie gekon- 
doneer word nie. Huwelikskeuses is 
vir die Bybelse figure dikwels deur 
ouers gemaak van die egpaar toe laas- 
genoemde nog klein of ongebore was. 
Die Bybel erken nie die liefde as die 
god van die huwelik nie. 

Gemengde huwelik wat die ver- 
breking van die Godsgemeenskap is 
en die verloëning van God se Vader- 
skap, is veroordeel in die Bybelse lig. 
Maar belangrik is 'n tweede faset in 
hierdie saak. Wat van 'n heidense hu- 
welik waar een later 'n Christen word? 
In hierdie geval het die huwelik 'n ge- 
mengde huwelik geword in die loop 
van sy bestaan. Not laat die Bybel 
nie toe dat die huweliksgemeenskap 
verbreek word van die kant van die 
gelowige nie (1 Kor. 7:13). Deur die 
voorbeeld van die gelowige moet ge- 
hoop word op die bekering van die 
ongelowige (1 Petr. 3:1). Net maar, 
sê 'n huwelik mag nie met hierdie 
voorwendsel of onder die vlag van 
liefde, aangegaan word nie. 

Ook egskeiding word veroordeel 
omdat dit die verbreking van die Gods- 
gemeenskap en die verloëning van die 
Vaderskap van God is (Male&gi 2:13- 
16). God het die mens een geskape in 

die huweliksband. Dit is duidelik in die 
Skeppingsverhaal van (Genesis, die 
voorligting van Paulus aan die Ko- 
rinthiërs, die Efesiërs, ens. Hierdie een- 
heid is verkondiging van dic verhou- 
ding tussen God en sy Volk soos bv. 
gestel deur Hosea, Paulus in Efesiers 
en nog ander plekke. Egskeiding is 
wesenlik in die kinderkring van die 
Vader 'n simptoon van 'n huis wat 
teen homself verdeeld is. Dit is die 
verkondiging van die vernietiging van 
die Godsgemeenskap met sy volk. 
Daarom haat God egskeiding (Maleagi 
2:16). 

Omdat ons in hierdie artikel veral 
Male&gi 2 in die oog het, is vers 15 
baie interessant. Sommige verklaarders 
meld dat dit die moeilikste vers in die 
hele boek is. Dit gaan hier om die 
stelling dat God se Vaderskap oor die 
gelowiges een en al is en dat Hy die 
mens in 'n huwelikseenheid geskep 
het. Dan is die vraag: Waarom? Die 
antwoord lui dat die Vader saad soek, 
kinders soek, nakomelingskap soek, 
'n volk soek wat aan Hom behoort. 
Sowel gemengde huwelike as egskei- 
ding verydel hierdie doel. Daarom ver- 
oordeel God dit. 

Slegs in die huweliksverband onder 
die Vaderskap van God, kan kinders 
wat voortgebring word opgevoed 
word as verbondskinders. Omdat alles 
afstuur op hierdie punt, merk ons die 
ontsettende belangrikheid van die 
Christelike opvoeding van ons kinders; 
die belangrikheid van die uitvoering 
van die doopsbelofte. God soek na- 
komelingskap deur die Bybelse huwe- 
liksgemeenskappe wat in die opvoe- 
ding ruimte maak vir Gods Woord en 
Gees om wedergeboortes tot stand te 
bring. So word deur wedergeboorte of 
adopsie of geloof in Christus, kinders 
van God in die lewe gebring. 

Die Christelike opvoeding van ons 
kinders wat gesonde huwelike, deeg- 
like katkisasie en Christelike skole 
vereis, word in ons tyd nog 'n ern- 
stiger saak as ooit tevore. Die soge- 
naamde generasiegaping is deels 'n 
aanklag teen bogenoemde drie instan- 
sies (huis, kerk, skool) en daarby rede 
tot ernstiger toewyding aan die taak 
van die opvoeding as ooit tevore. In 
die profesie van Jesaja 3 word gestel 
dat die seun die grysaard sal storm- 
loop of soos die Statevertaling dit het: 
,de jongeling sal stout sijn tegen den 
ouden.” Die Engelse vertaling: ,,the 
child shall behave himself proudly 
against the ancient.” Die Lutherse ver- 
taling: ,,der Jingere wird stolz sein 

(35) AS TOERIS DEUR ISRAEL 


LAND VAN DIE BYBEL 


Inverband met wat soms gesê word 
oor die betreklike ,los” lewe tussen 
ouers en kinders (die ouers woon in 
hulle wooneenhede en die kinders by- 
derhand, maar tog apart in die kinder- 
huise), kan die vraag met reg gestel 





DR. P. J. T. KOEKEMOER 


word of dit nie tot nadeel van die kind 
strek nie. Die kibboetsmense ontken 
so 'n bewering. Hulle wys daarop dat 
die ouers na werksure by hulle kinders 
mag wees, of liewer die kinders by die 
ouer se woonstel, tot slapenstyd. Die 
hele aand is hulle en die kinders besig 





,Rose” tussen die dorings, Turksvy- 
dorings van Israel. Wat is nou die 
mooiste, die Turksvye of Soldoedies. 


met studie, ontspanning en geniet ook 
verversings. Op die Joodse Sabbat 
(Saterdag), feesdae en vakansiedae, is 


hulle 66k by die ouers. Hulle wys daar- 


i 


op dat in Israel, waar man en vrou, oor 
die algemeen gesproke, al woGn hulle 
nie op 'n kibboets nie, tog uitwerk, is 
die kibboetskinders se versorging, ver- 
pleging, voeding, opvoeding baie beslis 


STUDIE en SKOLE 
op die 
PLAAS (KIBBOETS) 





Lugfoto van die kibboets Lavi in die suide van Galilea, nie ver van die meer van 
Galilea nie. Dit lyk ca `n klein dorpie. 


in goeie hande en word die kinders nie 
,Op straat” groot nie. Mens voel gu- 
neig om tot 'n groot mate met “aas- 
genoemde feit saam te stem. 


Baie van die kinders, na huiie groot- 
geword het, verkies om in de kibboets 
te bly woon, te trou en daar 'n familie 
te stig. Sodra hulle skoolloopbaan af- 
gehandel is, moet hulle militêre diens 
gaan doen. Vir drie jaar moet die seuns 
hierdis opleiding ondergaan! (an staan 
'n '“ens verbaas om in 'n land soos 
Suid-Afrika, omring met terroriste, daar 
'n gemor opgaan by sommige ouers 
(en seuns) oor een jaar se minimale 
copleiding! Daarna word hulle ingespan 
om vir nog een jaar op 'n jong ont- 
wikkelende kibboets te gaan werk, of 
word hulle gebruik as jeugleiers om op 
immigrante-nedersettings diens te 
doen. Daar is in elk geval onder die 
jeug groot waardering vir die kibboets: 
hulle besef die voordele daaraan ver- 
bonde. Sommige gaan, presies soos 
ons jong mense, na die stede om daar 
'n heenkome te soek. Werkgewers, 
veral fabrieksbase, neem hulle graag 


in diens omdat hulle weet wat sa 
,Stoffasie” kuie kry, naamlik kinders 
wat iie gepamperlang is nie, maar wat 
van kleins af geleer het om te werk. 
Hulle het deursettingsvermoë, ywer en 
is fisios sterk. Hulle het ook geleer om 
saam met ander te werk en te leef en 
selfsug maar opsy te stoot. 


Elke kibboets probeer om 'n eie skool 
te bekom. Die groter kibboetse het 
skole met twaalf klasse, tot en met 
18-jariges. Kinders van ander kleinere 
kibboetse, waar te min kinders is om 
'n skool te regverdig, woon klasse by 
in groter kibboetse, teen betaling van 
sekere fooie. Hierdie kibboetsskole 
volg dieselfde leerplan as alle ander 
skole in Israel, soos voorgeskryf deur 
die Ministerie van Opvoeding. Hierby 
kom spesiale lesse in Landbou, Mega- 
nika, Handel en Industriële kennis, 
Keding, diens in Kinderhuise, ens. Die 
kibboetskool se biblioteek is goed toe- 
gerus want groot waarde word geheg 
aan leeswerk. Ook vind ons hier werks- 

STUDIE EN SKOLE OP 
DIE PLAAS (KIBBOETS) 

winkels en laboratoriums. Sportvelde 
ontbreek nie. Kursusse in Musiek, 
Kookkuns, Naaldwerk, Kindersorg, 
Voeding, Fauna en Flora, Liggaamlike 
Opvoeding, ens. word aangebied. Op 
sommige groter kibboetse vind ons 
Tegniese Hoërskole waar vakke van 
suiwer tegniese aard aangebied word, 
asook skole waar handwerk (Boukuns, 
Houtwerk, ens.) geleer word. 


Wat ons hier wil opmerk, is nog die 
volgende merkwaardige aksente wat in 
Israel gelê word op werk en leer (stu- 
die). Op 10-jarige leeftyd begin die 
kind op die kibboets met werkies be- 
halwe sy leerwerk. Aanvanklik is hy 
slegs een uur per dag verplig om diens 
te verrig. Hoe ouer, hoe langer word 
die dienstye, tot vier uur per dag. Stap 
vir stap word hulle ingelei in al die ver- 
takkinge van die werk op 'n kibboets. 
So ontdek die kinders hulle kwaliteite, 
hulle aanleg en talente, met die oog op 
die toekomstige loopbaankeuse. Veral 
gedurende die oesseisoene is daar baie 
werk te doen. Gewoonlik is daar by die 
grotere kibboetse 'n klein kibboetsie 
wat deur die kinders self beplan en 
bewerk word. Dis hulle trots, ook hulle 
eie verantwoordelikheid. Ons sien jong 
seuns besig om koeie te melk, te ploeg 
en te plant, te oes en die opbrengs te 
verpak. 


Die kibboetsmense beskou nie. die 
matrikulasiesertifikaat as 'n doel in sig- 
self nie. Die sertifikaat moet ook 'n 
bewys wees van harde werk en karak- 
tervorming! Daarna kan die studie 
voortgaan. 'n Kind gaan dan na 'n 
Technion of 'n Universiteit, afhangende 
of hy tegnies of meer akademiese aan- 
leg het. Nou moet ons onthou dat hier- 
die studies eers na die militêre diens 
van drie jaar aangepak word en die 
ekstra genoemde jaar wat hy op 'n kib- 
boets moet werk na die militêre op- 
leiding. 


Die kibboetse reël van tyd tot tyd 
groot gesamentlike seminare van uit- 
eenlopende aard, alles van groot op- 
voedkundige waarde, tot verbetering 
en opknapping van kennis en kundig- 
heid in ambag en professie. Daar word 
steeds gestrewe na 'n hoë standaard. 
Dink mens byvoorbeeld aan die feit 
dat groot gedeeltes van Israel 'n harde 
stuk aarde is, veral wat landbou aan- 


Produkte vanaf die Kibboetse te koop aangebied op die markte. Hierdie foto is 
geneem op die mark van Betlehem. 


betref! Daar vloei die melk en heuning 
nie. Om daar 'n bestaan te maak, verg 
meer as slegs algemene kennis. Die 
Landbouwetenskap het 'n groot taak te 
vervul. Ons het langs die Dooie See, 
waar alles woestynagtig is, iets merk- 
waardigs gesien. By 'n oase, dus waar 
water is, is duisende vragte vrugbare 
grond van elders af aangery om lande- 
rye aan te Iê. Daar in die woestyn 
vang jou oog die groot, groen lande, 
met sekere soorte groente wat daar 
aard. Navorsing is gedoen deur die 
Hebreeuse Universiteit in Jerusalem 
en die Landboukundige Navorsingstasie 
van Haifa, met besondere resultate tot 


gevolg. 
@ 











AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs. R3,35 k.m.b. geen k.b.a. 
bestellings. 


TJEK MET KOMMISSIE 10c. 
Regstreeks van Mev. R. Muller, 
Pk. Krugerspos, 
Lydenburg. 

wider den Alten.” Ons beweeg in die 
tydsgees al meer en meer in 'n situasie 
in waar die jeug meerderwaardig teen- 
oor die outyd die regering ter hand wil 
neem. Onder die vaandel van ,,tye het 
verander'” en ,die outyd met sy norme 
en gesag is verby”, word geusurpeer- 
wederregtelik by wyse van jeugrewo- 
lusies, betogings, modes en sogenaam- 


de kontrakulture om die leisels te 
bekom. 
Vanweë ons wêreldwye ontwik- 


kelende gesagkrisissituasies, moet ons 
sterk staan, soos altyd en nog meer, 
teen gemengde huwelike in die Bybelse 
sin van die woord. 

@ 








Die Hervormde Kerk in die V.S.A. 
het nou (1973) 923 gemeentes wat 14 
minder as die vorige jaar is. Die lid- 
matetal is nou 366381 wat 12281 
minder is as gedurende 1972. (Sewe 
gemeentes se opgawe het nie ingekom 
nie.) Oor die 73000 lees die ,,Church 
Herald". Die totale kerklike inkomste 
is oor die 50 000 dollars. 





1.  Gennadi Bybel: 

Die eerste volledige Bybel het in 
Rusland verskyn in 71499. Voor 
hierdie datum was daar vertalings 
slegs van enkele boeke. Die ou 
Russiese Kerk was eintlik 'n kerk 
sonder Bybel. Die volgende was 
beskikbaar. 

Vertalings uit die 9e eeu van ge- 
deeltes van die Evangelies en die 
Psalms. Hierdie vertalings is met 
verloop van tyd deur anonieme 
vertalers aangevul. 

1.2 'n Ou Russiese (Suid-Russies) uit- 
gawe van die Nuwe Testament 
wat teen die einde van die 11de 
eeu of begin van die 12de eeu 
verskyn het. 


13 'n Nuwe vertaling van die Nuwe 
Testament deur Aartsbiskop 
Alexei rondom 1355. 


14 'n Vyftiende eeuse Moskou uit- 
gawe gebaseer op hersiene tekste 
vanaf Bulgarye en Serbië. (Dit het 
die basis gevorm vir die Gennadi- 
bybel.) 

Die kerklik-politieke agtergrond 

van die Gennadibybel is interes- 

sant. 'n Nuwe kettery het in die 

loop van die 15de eeu ontstaan 

d met sterk anti-trinitariese opvat- 
tings. Hulle godsdiens het hoof- 
saaklik bestaan uit byeenkomste 
vir gebed met voorlesings uit die 

Psalms. Hulle het ook skeptiese 

beskouinge gehad oor die God- 

heid van Christus. Tog was dit 
duidelik dat hulle in besit was van 
beter versamelings Bybelboeke as 
die kerk self. En dit het aanleiding 
gegee dat Gennadi besluit het om 
'n volledige versameling van al die 

Bybelboeke in die Slawiese taal 

te maak. Dit was nie 'n maklike 

taak nie en is eers in 1499 voltooi. 

Hoewel dit nie 'n foutlose Slawie- 

se teks was nie, was die uitgawe 

op daardie stadium van baie groot 
) belang. 





2. Slawiese Uitgawes van die Bybel 
— Gedruk vanaf die 16de tot die 
1 18de eeu. 

2,1 Uitgawes van Franz Shorina en 


Prins Konstantyn van Ostrog: 
: Die drukpers was in 1500 in Rus- 
land nog onbekend en die Gen- 
nadibybel is in manuskripvorm 
gesirkuleer. Die eerste gedrukte 
uitgawes verskyn in die loop van 
die 16de eeu. 


DIE BYBEL IN 
RUSLAND 





Shorina, 'n mediese 


(i) Franz 
dokter, vertaal die Ou Testa- 
ment en die Nuwe Testament 
uit die Vulgaat in die eie-tyd- 
se taal van Suidwes-Rusland. 





DS. C. J. VAN SCHALKWYK 


Hy gee by elke boek 'n voor- 
woord met aantekeninge en 
'n opsomming van die inhoud 
van elke hoofstuk. Dit word 
tussen 1517 en 1525 gedruk 
in Praag en ,,Vilnius”. In die 
middel van die 16de eeu is 
aparte uitgawes gedruk van 
die evangelies, die briewe en 
psalms. In 1564 is die briewe 
in Moskou gedruk. Dit was 
die eerste boek wat in Rus- 
land gedruk is. 

(ii) Die Ostrogbybel was egter 
die belangrikste uitgawe van 
die Bybel in die eeu (1581). 
Die vertaling het na lang 
voorbereiding geskied onder 
die direksie van Prins Kon- 
stantyn van Ostrog. En was 
bedoel om 'n geestelike 
swaard te wees teen die 
Rooms-Katolisisme. Beter uit- 
gawes en bekwamer vertalers 
is gesoek en die Slawiese 
teks is vergelyk met die 








Griekse en soms met die La- 
tynse teks. Dit is in 1581 vol- 
tooi en in Ostrog gedruk. 

2.2 Sewentiende Eeu: 

In die eeu is min vordering ge- 
maak. Peter Mogila het aan 'n 
hersiene uitgawe gewerk wat 
nooit voltooi is nie. Ook het Nikon 
'n hersiene uitgawe beplan. In 
1663 egter is die Ostrogbybel feit- 
lik woordeliks herdruk. (Twee 
nuwe vertalings van die Nuwe 
Testament is ook in die eeu ge- 
maak.) 

23 Die Elizabethbybel: 

Pieter die Grote het hom beywer 
vir 'n vertaling van die Bybel in 
Russies wat deur elkeen verstaan 
sal kan word, dog in sy regerings- 
tyd het dit nie gebeur nie. Tsarin 
Elizabeth (1741-1761) het vanweë 
die groot behoefte aan 'n nuwe 
Bybel opdrag gegee aan al die 
lede van die Sinode om aan 'n 
hersiening te werk: elke oggend 
en elke namiddag, behalwe op 
Sondae en feesdae, sodat die 
nuwe vertaling met Paasfees ge- 
reed kon wees. Tenspyte van 
hierdie sonderlinge opdrag het dit 
nog ses jaar geduur voordat met 
die drukwerk begin kon word en 
in 1751 verskyn dan die Elizabeth- 
bybel wat vandag nog die basis 
vorm van die Slawiese teks van 
die Bybel wat in die Russies-Orto- 
dokse Kerk gebruik word. 

24 Moskou se ,Rosekruisers”: 
Gedurende die tweede helfte van 
die agtiende eeu is deur sekere 
groepe baie nadruk gelê op die 
belangrikheid van die Bybel as 
bron van naturalisties-filosofiese 
en mistiese kennis. Die bekendste 
groep was die Rosekruisers van 
Moskou. In 1784 is deur 'n firma 
'n boek gepubliseer met seleksies 
uit die Bybel, sistematies saam- 
gestel volgens verskillende onder- 
werpe vir die gebruik deur hierdie 
groepe. 

3. Bybelvertaling in Rusland in 19 
Eeu: 

3.1 Russiese Bybelgenootskap: 

Na die tot standkoming van die 
Britse en Buitelandse Bybelge- 
nootskap in 1804 is gepoog om 
ook in ander lande soortgelyke 
genootskappe te stig. 'n Gevolg 

s2 


3.3 


3.4 


van hierdie pogings was die stig- 
ting van die Russiese Bybelge- 
nootskap in 1814 met die toe- 
stemming en goedkeuring van die 
Tsaar. 'n Staatsbydrae as begin- 
kapitaal van 25 000 roebels is toe- 
gestaan met 'n jaarlikse bydrae 
van 10 000 roebels. Die werk van 
hierdie bybelgenootskap het groot 
byval gevind. Alexander | was o.a. 
lid daarvan en het by geleentheid 
gesê dat die bybelgenootskap in 
Rusland nodiger was as elders in 
die wêreld. Ook het hy in 1815 
aan die sinode die voorstel ge- 
maak dat die Bybel in die Rus- 
siese moedertaal beskikbaar gestel 
moet word omdat dit meer ver- 
staanbaar sal wees as die be- 
staande Slawiese vertaling. In 
1816 is 'n 19-punt program opge- 
stel vir hierdie vertaling waarin 
o.a. die volgende vereistes gestel 
word: noukeurigheid (fochnost), 
duidelikheid (yasnost) en suiwer- 
heid (chistota). In 1818 is die 
eerste uitgawe van die vier Evan- 
gelies gepubliseer, die volledige 
Nuwe Testament in 1821. Met die 
vertaling van die Ou Testament 
is ook begin maar dit is nooit 
voltooi nie. 


Verbod en Ontbinding van Rus- 
siese Bybelgenootskap: 


As gevolg van politiede verande- 
rings beide op kerklike en staat- 
kundige gebied (waarop hier nie 
ingegaan word nie) het die bybel- 
genootskap onder verdenking ge- 
kom en in 1826 is dit ontbind en 
verban. 


Die Bybel in die Tyd van Nikolas 
(1826-1855): 


Nicholas | se bewind was geoor- 
merk deur: ,,Outokrasie, Ortodok- 
sie en Nasionaliteit”. T.o.v. ver- 
taling is min gedoen. Op eie inisia- 
tief en sonder subsidie van die 
kerk is vertalings-werk gedoen 
deur Pavsky en Makari. E.g. het 
die profetiese en digterlike boeke 
in Russies vertaal en Makari het 
die hele Ou Testament vertaal — 
dit is egter eers jare na sy dood 
(1860-1867) in 'n tydskrif gepu- 
bliseer. 

Die Russiese Bybel van 1876: 


Onder Tsaar Alexander II! het daar 
bepaalde hervormings plaasgevind 
— ook op kerklike gebied het 
daar meer vryheid gekom en in 
1856 het die sinode onder invloed 
van Filaret voorgestel dat met die 
werk van bybelvertaling in Russies 
voortgegaan moet word (uit die 


oorspronklike tale, Hebreeus en 
Grieks). In 1858 word finaal op 'n 
vertaling besluit en in 1876 (na- 
genoeg 300 jaar na die Ostrog- 
bybel) verskyn die volledige Bybel 
in Russies. Hierdie Bybel het be- 
kend gestaan as die sinodale ver- 
taling en was nie bedoel vir ge- 
bruik in die kerk nie maar alleen 
vir ,privaat gebruik”. Met geringe 
wysigings is dit herdruk in 1956 
en in 1968. 


4. Huidige Diskussies oor die Bybel: 


Die ,,Church Slavonic Elizabeth 
Bible” en ,,Russian Synodal Bible” 
is tot op datum die standaard ver- 
talings van die Russiese Ortodok- 
se Kerk. Tussen 1876 en 1917 hit 
baie uitgawes hiervan versk,r. 
Wat gedoen is aan die kwessie 
van bybelvertaling sedert die Bol- 
sjewistiese rewolusie tot met die 
einde van die Tweede Wêreldoor- 
log is moeilik om vas te stel. In 
die afgelope twintig of wat jare 
het heelwat artikels verskyn in 
Zhurnal Moskovskoi Patriarkhii 
wat handel oor 'n vertaling van die 
Bybel in Russies. In 1956 is die 
sinodale Bybel met geringe ver- 
anderings herdruk. In 'n oorsig oor 
hierdie uitgawe skryf prof. Osipov 
dat 'n meer akkurate vertaling in 
'n meer eie-tydse taal noodsaaklik 
was maar omdat dit baie tyd sou 
vereis, is 'n herdruk van die ver- 
ouderde vertaling gemaak. In Sep- 
tember 1973 op inisiatief van die 
Wêreldbond van Bybelgenoot- 
skappe het prof. M. Black (Skot- 
land) 'n besoek gebring aan teo- 
logiese instellings te Leningrad, 
Zagorsk en Armenië. In Leningrad 
het hy 'n samespreking gehad met 
lede van die Leningradgroep wat 
besig is om 'n basis daar te stel 
vir 'n nuwe vertaling van die Bybel 
in Russies. 


(Gegewens vir hierdie artikel is hoof- 
saaklik verkry uit 'n studiestuk op- 
gestel deur dr. Erich Bryner, Fried- 
rich-Alexander Universiteit, Wes- 
Duitsland, gepubliseer in ,,The Bible 
Translator'” Julie 1974.) 





Die kerk wat deur die evangelie ge- 
stig is, het 'n karakter, wat met dié 
van geen party, aksiegroep, vereniging, 
beweging of kommune vergelyk kan 


word nie. 


Dr. G. de Ru 

Einde aan 
“sat vir werk” 
gevoel 


Hulle sê die lewe begin op 
veertig. Maar dit was beslis nie 
die ondervinding van skofwerker 
Ronald Burns nie. 

Op veertigjarige ouder- 
domhetmnr. BurnsvanMalvern, 
Johannesburg, die lewe ““on- 
draaglik” gevind. 

Maar vandag, slegs 'n jaar 
later, beweer mnr. Burns dat hy 
nog nooit in sy lewe beter gevoel 
het nie. Hy huiwer ook glad nie 
om die verbetering aan Salusa 45 
toe te skryf nie. 

Hy skryf: “Voordat ek u 
produk gebruik het, was ek altyd 
moeg en lusteloos. Aangesien ek 
`n skofwerker is, het dit 'n 
verwoestende effek op my werk 
gehad. Ek kon gewoonlik nie 
wag dat my aflos moet opdaag 
nie. En die lcwe in die algemeen 
was net ondraaglik. 

“Ek gebruik nou Salusa 
45 vir die afgelope jaar en het in 
my lewe nog nooit beter gevoel 
ni es” 

Mnr. Burns vertel verder 
van die merkwaardige uit- 
werking wat Salusa 45 op hom 
gehad het. Hy sluit af: “Ek kan 
werklik Salusa 45 aanbeveel. Ek 
het al `n paar van my mede- 
werkers so ver gekry om ook u 
wonderlike produk te gebruik.” 

Mnr. Burns se brief is slegs 
een van talle briewe wat -Ons 
ontvang waarin Salusa 45 geprys 
word. Kan Salusa 45 nie dalk 
iets vir jou doen nie? 


Slegs by apteke. 
Hierdie getuigskrif 
is ongevraagd en 
die oorspronklike lê ter insae. 


2520/a 














UIT GEMEENTES. 


GROOT SLAG VIR 
UMTALI 


Op Maandag, 2 September 1974, is 
Marthinus Christoffel (Tienie) Barnard 
onverwags in sy woning op die plaas 
oorlede in die ouderdom van 41 jaar. 

Sy heengaan was vir 'n baie groot 


deel van Umtali se gemeenskap 'n 
groot skok. 





Wyle oudl. Barnard. 


Tienie Barnard het in 1951 na Rho- 
desië gekom net na hy skool verlaat 
het. Hy was aanvanklik assistent, later 
het hy grond gehuur totdat hy uiteinde- 
lik self grond gekoop het. 

Hoewel nog baie jonk het hy op 
baie verskillende terreine 'n groot by- 
drae gelewer. 

Vir jare was hy lid van Umtali se 
sRural Council”. Met sy insig kon hy 
dikwels hierdie raad ook van goeie 
raad bedien. 

Hy was 'n baie aktiewe Afrikaner. 
Dit was dan ook eintlik vanselfspre- 
kend dat hy op verskillende Afrikaner- 
instellings en komitees gedien het. Hy 
was o.a. 'n lewenslid van die G.R.A. en 
ondervoorsitter van Cashel se Geloof- 
tefeeskomitee. 

Soos dit 'n goeie Afrikaner betaam, 
was die kerk vir hom uiteindelik die 
allesoorheersende. Op die ouderdom 





van 20 jaar is hy gekies as diaken en 
skriba in die Hervormde gemeente van 
Umtali. Vir 21 jaar het hy die skribaat 
behartig, totdat 'n ernstige hartaanval 
in Januarie 1974 hom verhinder het om 
met die werk te kon voortgaan. 


Hy is ook tot ouderling van die ge- 
meente verkies. In hierdie hoedanigheid 





DORDREGHT SE 
VERLIES 


JOHANNES LODEWIKUS VENTER 





Gebore 2-6-1903 
Oorlede 7-10-1974 


Mens kan nie van die gemeente 
Dordrecht praat sonder om die naam 
te noem van oom Hannes Venter nie. 
Enigiemand wat een of ander tyd iets 
met hierdie gemeente te doen gehad 
het, assosieer hom dadelik met die ge- 
meente. 'n Groot slag vas dit vir hier- 
die klein gemeente toe hy skielik aan 
'n hartaanval beswyk het op die 7de 
Oktober. Oom Hannes soos hy alge- 
meen bekendgestaan het is sedert die 
stigting van die gemeente Dordrecht 
in 1939 verbonde aan die gemeente. 
Sedert 1940 dien hy met 'n tussenpose 
van slegs ses maande op die kerkraad. 
Daar is geen terrein van gemeentelike 
aktiwiteite en werksaamhede waar hy 
nie sy volle aandeel gehad het nie. 
Tydens sy dood was hy ondermeer 
superintendent van kategese en koster 
van die gemeente. Hy was 'n bekende 
in kerklike kringe en het die gemeente 
menigkeer verteenwoordig op meer- 
dere vergaderings, asook op baie ko- 
mitees in die gemeenskap waarin hy 
'n leidende aandeel geneem het, en 
voortreflike diens verrig het. Sy lewe 
was simbool van die geloof in Christus 
Jesus. Niks was te veel of te ontydig 
wanneer die kerk hom nodig gehad het 
nie, en geen offer van tyd of kragte 
was ooit te groot nie. Onder blyke 
van groot belangstelling is hy op 10 
Oktober te Dordrecht begrawe. 


Die hele gemeente dink terug aan 
hom in dankbaarheid teenoor die Hoof 
en Heer van die kerk vir die getroue, 
gelowige, dienende oom Hannes Ven- 
ter. Die gebede van die kerk gaan uit 
vir tant Nelie en die kinders. 


S. J. v.d. Westhuizen 





Ons is daar diep van oortuig, dat 'n 
Christendom alleen maar vir hierdie 
lewe, geen Christendom meer is nie. 


Prof. G. C. van Niftrik 


het hy ook gedien op die Ringskom- 
missie. Vir enkele jare was hy ook 
skriba van die Ringskommissie. 

Sy heengaan laat 'n groot leemte na 
en is 'n gevoelige slag vir die Afrika- 
nergemeenskap. 


ingestuur 








Wyle oudl. Hannes Venter aan die 
woord tydens die opening van 'n oue 
tehuis in Dordrecht. 








LENTETOER NA ISRAEL 


Kom toer saam vir 11 dae in die 
lentetyd van Israel 


TOERPRYS: 
R514,44 


Dit sluit in: 

[] Retoer vlietuigkaartjie deur 'n in- 
ternasionale lugredery; 

[] Huisvesting in luukse hotelle met 
privaat geriewe en drie etes per 
dag; 

G] Besigtigingstoere deur Israel met 
die dienste van gidse. 


VERTREKDATUM: 
1 Mei 1975 en terug op 11 Mei 1975 


FINANSIERING: 


Kontant of in paaiemente oor tweejaar. 


Aansoekvorms en inligting kan verkry 
word by: 
Ds. Nico van der Merwe, 
Posbus 212, 
Standerton. 
2430. Telefoon: 3102 

Wat verstaan ons onder Wedergeboorte? 





Daar word in die jongste tyd baie 
oor hierdie Bybelse begrip gepraat, ge- 
redeneer en gestry. Die kreet rondom 
die wedergeboorte word heel dikwels 
uit die geledere van die sektes gehoor. 
Meermale storm hulle op ons af en 
die vraag word geslinger: Is jy weder- 
gebore? Dikwels weet so baie gelo- 
wiges nie wat om hierop te antwoord 
nie. In hierdie oomblik van aarseling 
neem die sektebroeder of suster die 
woord en vertel aan ons van sy eie 
wedergeboorte wat onder sekere om- 
standighede, op 'n presiese tydstip en 
'n bepaalde plek plaasgevind het. Uit 
daardie gesprek kom ons heel gou 
agter dat sy wedergeboorte 'n saak 
van eie roem, eie vroomheid en op- 
regtheid is. 





DS. F. G. J. LOOTS 





Wat is wedergeboorte? Om enigsins 
hierop 'n antwoord te verkry, kan ons 
nie die antwoorde van mense beluister 
nie, maar moet ons die antwoord uit 
die Woord van God kry. Die woord 
,wedergeboorte” beteken in die oor- 
spronklike taal ,,om van bo af gebore 
te word” of ,om van bo af herskep, 
vernuwe te word". Paulus sê dat God 
ons gered het ,,deur die bad van die 
wedergeboorte en die vernuwing deur 
die Heilige Gees” (Titus 3:5) en Pe- 
trus sê: ...,want julle is wederge- 
bore nie uit verganklike saad nie, maar 
uit onverganklike, deur die lewende 
Woord van God” (1 Petrus 1:23). 


Wedergeboorte is die daad van God 
aan die mens en nie 'n prestasie aan 
die kant van die mens selfs nie. 
Dit is God wat in die lewe van 
die mens ingryp, wat die mens 
omskep en omvorm. Dit is God wat 
die mens maak tot wedergeborene. 
Wedergeboorte dui dus daarop dat 
die mens verdorwe was, in die toe- 
stand van sonde verkeer het. Die daad 
wat God verrig, herskep en vernuwe 
die mens. Hierdie verdorwenheid, 
hierdie opstand teen God, hierdie son- 
digheid leer ons uit die Bybel ken. 
Hierdie verdorwenheid het sy ontstaan 
by die sondeval in die paradys. Daar 
het die skeiding tussen God en die 
mens gekom, die kloof van die sonde 
wat tussen God en ons gekom het. 


Hierdie kloof kon nie deur die voor- 
treflike werke van die mens tot niet ge- 
maak word nie. Die verdorwenheid kon 
nie deur die goeie werke van die mens 
uitgewis en verpletter word nie. God 
het die mens omvorm en omskep, Hy 


het die mens wederbaar. Van bo af 
het Hy gehandel, het Hy gedoen, het 
Hy die prys betaal. Die prys was God 
se eie, geliefde en enigste Seun, Jesus 
Christus, wat ons bestaan binnegekom 
het. 


Jesus Christus het sy lewe aan die 
kruis ingeboet, sodat ons herskep en 
vernuwe kon word. 


Deur die volkome en volmaakte of- 
fer wat eens aan die kruis van Golgcta 
gehang het, het God in sy liefde die 
kloof tussen Hom en ons oorbrug. 
Jesus Christus het volkome in ons 
plek kom staan, kan ons maar sê, Hy 
het binne-in ons skoene kom staan. 


Op die vraag of ons wedergebore 
is, kan ons bevestigend antwoord. 
Ons kan dit doen nie as goeie en voor- 
treflike mense nie. Ons kan dit sê, 
nie omdat ons iets daartoe bygedra of 
verdien het nie. Dit is God self wat 
ons deur Jesus Christus omskep het 
tot nuwe wesens. Hy het ons omvorm. 
Deur Hom is ons wedergebore. 





DR. T. F. J. DREYER 


Hierdie jong Potchefstromer het ge- 
durende Oktober 1974 aan die Ryks 
Universiteit te Utrecht, Nederland ge- 
promoveer tot doktor in die teologie 
onder prof. Jonker. Die onderwerp van 
sy proefskrif is ,.J. J. van Oosterzee 
as homileet”. 


Sy skooljare is op aie Hoër Gimna- 
sium deurgebring. Na matriek is die 
studies aan die Universiteit van Pre- 
toria voortgesit, waar hy hom as knap 
student onderskei het. Op 20 Junie 
1970 is hy op Newlands georden. Die 
volgende jaar neem hy die herderstaf 
op in die kombinasie Noordrand- 
Krugersdorp-Noord. Gedurende 1973 is 
hy na Nederland vir verdere studie. 


Hy is die jongste seun van wyle 
ouderling Thomas Frederik Dreyer en 
Barbara Evans van Potchefstroom wie 
se seuns almal in die bediening van die 
Woord is en wie se dogter die pasto- 
riemoeder van Potchefstroom-Suid ge- 
meente is naamlik mev. Dirkie Naude. 


Voor sy vertrek na Nederland het 
die jong promovendus in die huwelik 
getree met Martie, dogter van ds. en 
mev. W. P. van der Merwe van ge- 
meente Horison. Hy het reeds 'n be- 
roep aanvaar na een van Sy vorige 

Van ons wat mense is, word die 
geloof gevra ,,sodat elkeen wat in Hom 
glo, nie verlore mag gaan nie, maar 
die ewige lewe kan hê”. Dat ons alo 
is ook nie prestasie van onsself nie. 
God skenk die geloof deur die werking 
van die Heilige Gees. ,Want uit ge- 
nade is julle gered, deur die geloof en 
dit nie uit julleself nie” (Ef. 2:8). Daar- 
om is die ganse verlossing van die 
mens uit die sonde, uit die verdor- 
wenheid daad van God. Hierdie ganse 
werking van God van bo af, hierdie 
daad waardeur Hy ons tot sy eiendom 
maak, is wedergeboorte. 


God het alles aan ons geskenk. Ons 
kan alleen maar, nog beter gesê, ons 
behoort altyd 'n lewe van dankbaar- 
heid te voer. Vraag 64 van die Heidel- 
bergse Kategismus bring dit vir ons 
duidelik na vore ,,...want dit is on- 
moontlik dat iemand wat in Christus 
deur 'n ware geloof ingeplant is, geen 
vrugte van dankbaarheid sou voort- 
bring nie. 


(Word vervolg) 


gemeentes te wete Noordrand waar hy 
D.V. gedurende Januarie 1975 bevestig 
is. 


Hy is een van die jong span domi- 
nees wat die afgelope paar jaar ge- 
promoveer het. Met reg kan die kerk 
van dr. T. F. J. Dreyer en van sy mede 
doktore in die bediening deur hulle 
meerdere kennis van die teologiese 
wetenskap baie verwag. Mag dit hulle 
gegee word om vrugbare, opbouende 
diens te lewer in die diens van die 
Hoof van die kerk. 





Joh. Dreyer 





Die Protestantse kerk groei soos 
ons Boere sal sê, soos ,,onkruid” in 
Brarilië, Suid-Amerika. `n Kwarteeu 
gelede was daar nog maar net 'n hand- 
Protestante, maar die getal 
le het so geklim, dat daar nou al 
by die vier miljoen is. Vanaf 1950 tot 
1970 het die aantal Protestante daar 
vier maal verdubbel 


jievol 


 VROUERUBRIEK.... 


Hervormde Predikantsvroue sedert 1652 


30. PETRONELLA WERNDLY, GEB. 
VAN REEDE VAN OUDTSHOORN, 
EGGENOTE VAN DS. R. HARDERS 


In Die Hervormer van Februarie 1973 
is daar 'n verwysing na Maria Geer- 
truida Werndley, die eerste eggenote 
van ds. Arnoldus Mauritius Meiring. 
Sy het egter nie haar bestemming be- 
reik nie. Tydens die skeepsreis van 
Nederland na Oos-Indië, waarheen ds. 
Meiring en sy gesin op pad was, is 
mev. Meiring oorlede. Nadat ds. Mei- 
ring predikant van een van die Kaapse 
gemeentes geword en hy met Rykje 
van der Byl hertroud is, is die kinders 
van Maria Werndley en ds. Meiring 


deur hul stiefmoeder grootgemaak. 
Afstammelinge van hierdie eerste 
Werndley, wat kontakte met Suid- 


Afrika gehad hte, woon vandag nog in 
die Republiek. 





'n Tweede Werndly wie se naam 
met Suid-Afrika verbind is en wat as 
predikantsvrou aan die Kaap gelewe 
en gewerk het was die weduwee Pe- 
tronella Werndley, gebore Van Reede 
van Oudtshorn. Sy was vir die eerste 
keer getroud met ds. Johannes 
Werndly (ook geskrywe Werndlij of 
Werndley) wat uit 'n baie bekende Ne- 
derlandse geslag voortgekom het en 
predikant op Ambon (Amboina) in 
Nederlands Oos-Indië was. Hy is in 
Zurich (Switserland) gebore en het sy 
teologiese studie in Groningen voltooi. 
Nadat hy in Junie 1754 vir dienswerk 
in Oos-Indië georden is, is hy in 1755 
as predikant op Amboina geplaas. 

Mev. Petronella Werndly, was die 
oudste dogter van baron Pieter van 
Reede van Oudtshoorn (1714-1773) en 
Sophia Boesses (1720-1791). Die baron 
was 'n afstammeling van een van die 
bekendste adellike geslagte van Ne- 
derland, waarvan die voorgeslagte tot 
1171 nagespoor kan word. Dwarsdeur 
die geskiedenis van hierdie geslag vind 
ons lede daarvan wat hulle op die ge- 
bied van die staatkundige en kerklike 
lewe onderskei het. Die baron was die 
veertiende geslag na Frederik van 
Reede wat omstreeks 1200 nog in die 
lewe was. Die enigste wettige manlike 
afstammelinge van die Van Reede-fa- 
milie vandag is die afstammelinge van 
goewerneur Pieter, Baron van Reede 
van Oudtshoorn tot Nederhorst. 

Nadat hy 'n natuurwetenskaplike op- 
leiding gehad het, het die jong baron 
in diens getree van die V.O..C. Op 





Die sierlike en stylvolle pastorie, wat in die tyd van ds. Harders opgerig is, wat 
aanvanklik bewoon is deur 'n predikantsvrou wat 'n goewerneursdogter was en 
wat nou reeds vir meer as twee eeue as pastorie in gebruik is. 


pad na Nederlands Oos-Indië, het hy in 
1741 Kaapstad bereik, waar hy agter- 
gebly en as amptenaar in diens getree 
het. As hoofaankoper van die Kom- 
panjie en in ander hoedanighede het 
hy sy pligte op so'n nougesette en 
voortreflike wyse nagekom dat hy in 
1761 as Sekundus aan die Kaap aan- 
gestel is. Sodoende was hy in rang 
net onder dié van die Kaapse goewer- 
neur, terwyl hy tewens ook as voor- 
sitter van die Politieke Raad 'n belang- 
rike funksie vervul het. 


In 1766 het die baron met verlof na 
Nederland vertrek. Sy eggenote en 
kinders het hom nie op sy verlofreis 
vergesel nie, maar vir een of ander on- 
bekende rede in Kaapstad agtergebly. 
Terwyl hy in Nederland vertoef het, 
het hy aansoek gedoen om uit die 
diens van die V.O.LC. ontslaan te 
word, maar toe hy 'n tyd lank daarna 
verneem het dat sy vroeëre betrekking 
aan die Kaap vakant geraak het, het 
hy opnuut aansoek gedoen om in sy 
ou betrekking aangestel te word, wat 
dan ook gebeur het. Terwyl hy in Ne- 
derland gewag het op sy terugkeer en 
diensaanvaarding, het die nuus Neder- 
land bereik dat goewerneur Rijck Tul- 
bagh in Kaapstad oorlede is. Baron 
Pieter van Reede van Oudtshoorn is 
toe in die plek van Rijck Tulbagh as 


goewerneur aangestel. Hy het in 1772 
na Kaapstad vertrek maar sou sy be- 
stemming nie bereik nie aangesien hy 
Op 23 Januarie 1773 aan boord die 
Asia oorlede is. Sy lyk is na Kaapstad 
vervoer waar dit op 'n luisteryke wyse 
ter aarde bestel is, soos duidelik blyk 
uit die illustraise wat in 'n onlangse 
nommer van Die Hervormer verskyn 
het. 


Dertien kinders is uit sy huwelik 
met Sophia Boesses gebore. Daarvan 
is die eerste drie in Nederland en die 
res aan die Kaap gebore. Die oudste 
kind, Petronella van Reede van Oudts- 
hoorn, is op 24 September 1787 in 
Nederland gebore. Op 30 Maart 1755 
het sy met ds. Johannes Werndly, van 
Lingen, in die huwelik getree. As pre- 
dikantsvrou het die jeugdige barones 
haar 23-jarige eggenoot na sy eerste 
gemeente in Nederlands Oos-Indië 
vergesel. Haar lewe en werk as pre- 
dikantsvrou in die Ooste sou egter van 
korte duur wees. Ds. Werndly is op 2 
Januarie 1757 oorlede. In Julie van 
daardie jaar sou hy 25 jaar oud geword 
het. Vergesel van haar enigste kind, 
Johanna Sophia Werndly, het sy na 
Kaapstad verhuis waar haar ouers op 
daardie stadium woonagtig was en die 


[] Blaai om 

HERVORMDE 
PREDIKANTSVROUE 


CO] Vervolg van vorige bladsy 


gesin intussen tot tien kinders aange- 
groei het. Daarna is nog drie kinders 
gebore. 


In Kaapstad het die jong weduwee 
kennis gemaak met ds. Remmerus 
Harders, die ongetroude predikant van 
die Land van Waveren-gemeente, wat 
kort vantevore sy werk as predikant 
aan die Kaap aanvaar het. Op 12 Maart 
1758 het die 25-jarige weduwee met 
ds. Harders in die huwelik getree. 
Deur haar vestiging en huwelik sou sy 
die stammoeder word van 'n aantal 
persone wat mettertyd belangrike by- 
draes sou lewer op die gebied van die 
staatkundige, kerklike en kulturele lewe 
van die Afrikaner. 


Die tweede eggenoot van Petronella 
van Reede van Oudtshoorn, was 'n 
kleinseun en naamgenoot van ds. Rem- 
merus Harders. Hy het afgestam van 
'n Oos-Friese familie en is in Emden 
gebore. Op 23 September 1750 het hy 
student in die teologie aan die Univer- 
siteit van Groningen geword. Na vol- 
bragte studie is hy in Mei 1757 as 
proponent deur die Klassis van Wal- 
cheren toegelaat waarna hy as predi- 
kant van 'n Oos-Indiese gemeente ge- 
orden is. 


By sy aankoms in Kaapstad is hy as 
predikant in die Land van Waveren- 
gemeente geplaas. Vanaf sy vestiging 
in sy plattelandse gemeente, wat ,,on- 
gemeen verre verspreit is”, het ds. 
Harders sy intrek geneem in die pas- 
torie, wat deur ds. Meiring tot met sy 
afsterwe bewoon is en wat intussen 
bouvallig geword het. 


Gedurende ds. Harders se dienstyd 
is 'n nuwe pastorie gebou. Op die 
inisiatief van die predikant en met 
medewerking van sy kerkraad is in die 
tweede helfte van die sestigerjare by- 
kans 30 000 guldens van die Kaap- 
stadse kerkraad geleen vir die bou van 
,een Nieuw Predikants Wooninge”. 
Seshonderd en vyftig Bataviese vloer- 
stens wat destyds in Kaapstad gekoop 
is, is in alle waarskynlikheid dieselfde 
vlioerstene wat vandag nog op die 
stoep van die meer as twee eeu-oue 
pastorie van Tulbagh gesien kan word. 
Die nuwe pastorie, wat onder leiding 
van ds. Harders beplan en omstreeks 
1769 in die onmiddellike omgewing 
van die Meiring-pastorie opgerig is, 
word van toe af tot op die huidige dag 
nog steeds as pastorie gebruik. 


In die loop van 1769 het dit ook 
uiters noodsaaklik geword dat die 
kerkgebou opnuut gedek en verbete- 
ringe aangebring moes word. Met die 
toestemming van die Politieke Raad is 
'n kollekte vir dié doel gehou in die 
uitgestrekte gemeente, wat in daardie 
jare ook Swellendam en die streek ver- 
der na ,,het onderlant” ingesluit het. 
In die oproep, wat van die kansel of 
die voorleserskateder nê die eredienste 
gelees is, is onder andere verwys na 
die feit dat dit in die Ou Testamentiese 
tyd vir die Here aangenaam was dat 
Gods volk iets na die tabernakel ge- 
bring het, al was dit ,,selvs maar rams 
en dassen vellen” en dat dit vir Hom 
op daardie stadium ook aangenaam 
Sou wees as iemand iets bring ,,tot 
verdecking en verbetering van zoo een 
godtshuis, waarin des staatige en 
openbare godsdiens verrigt wort”. 
Voorts het die kerkraad hom beroep 
op die Christelike liefde en weldadig- 
heid van die gemeente. 


Na die gelukkige huwelikslewe van 
ds. en mev. Harders, het toenemende 
swaarmoedigheid, wat mettertyd in 
kranksinnigheid oorgegaan het, in 1775 
gelei tot die eervolle ontslag van die 
saggeaarde en beminde predikant van 
Waveren. 


Op 28 Maart 1775 het mev. Petro- 
nella Harders, na aanleiding van haar 
man se toestand, 'n rekwes by goe- 
werneur Van Plettenberg ingedien. 
Gebruikmakende van 'n Franse uitdruk- 
king — waaruit haar kennis van Frans 
aan die lig gekom het — het sy daarin 
aan die goewerneur meegedeel dat ds. 
Harders altyd ,,van een ongemeen 
timide Naturelgeaardheid” was. Die 
Franse woord ,,timide”, wat ook as 
timide in Afrikaans gebruik kan word 
en in Engels met ,,timid”” vertaal word, 
het verskillende betekenisse soos ska- 
merig, verleë, bedeesd, skuerig en 
nog meer ander, en dit is nie seker 
watter geaardheid of inbors van haar 
man sy presies onder die aandag van 
die owerheid wou bring nie. Sy het 
egter voortgegaan om te vertel dat hy 
sedert 15 Junie 1774 ,,is vervallen in 
een sware melancholie” wat van tyd 
tot tyd sê toegeneem het, dat hy nooit 
alleen gelaat kon word nie. Dag en 
nag moes hy voortdurend deur ten- 
minste twee persone bewaak word. 
Hierdeur en verder ook nog deur 'n 
,bijgekoomene ongesteldheijd des 
Lichaams” was dit vir hom nie meer 
moontlik om sy werk as predikant 
waar te neem nie. 


Voortgaande het mev. Harders ver- 
tel dat daar op 24 September 1774 
onverwags 'n verandering ten goede 
ingetree het. Sy kragte het toegeneem 
en hy het seifs 'n poging aangewend 
om weer 'n keer sy dienswerk waar te 

neem. Hy het weer sewe keer gepreek 
maar op so 'n wyse dat iedereen kon 
bespeur dat daar geen hoop op herstel 
meer was nie. 


Sy maak voorts melding van die feit 
dat die kerkraad en gemeente van 
Waveren hom in sy deerniswaardige 
toestand ,,na vermoogen, en soo veel 
de wijd uijtgestrektheijd haarer woon- 
plaatsen heeft toegelaaten, alle liefde 
en bijstand toe te brengen”, gehelp 
het. 


Mev. Harders versoek dat daar nou 
egter 'n ander predikant aangestel 
moet word. Haar man was in leer en 
lewe altyd onbesproke, in sy gemeen- 
te baie bemind en sy vra dat hy 
emeritus verklaar moes word en sy 
,gagievoorregte en emolumenten” mag 
behou. Sy herinner die goewerneur ten 
slotte aan die feit dat sy vier kinders 
by ds. Harders het. Sonder die ver- 
lening van die gevraagde hulp sou sy 
en haar kinders in die vervolg in 'n 
beklaenswaardige toestand verkeer. In 
haar rekwes maak sy dus geen melding 
van die feit dat die geboorte van hul 
sesde kind binnekort sou plaasvind nie. 


Hierdie ,,reguest”, wat baie waar- 
skynlik deur mev. Harders self opge- 
stel is, is 'n merkwaardige dokument 
van 'n merkwaardige predikantsvrou. 
Waar so baie van die Kaapse Hervorm- 
de predikantsvroue, met wie ons tot 
op datum kennis gemaak het, agter- 
grondsfigure was, van wie in die 
meeste gevalle net die name bekend 
gebly het, tree die eggenote van ds. 
Harders in 'n krisisstadium van sy 
lewe sterk op die voorgrond en open- 
baar sy haar as 'n predikantsvrou wat 
in 'n moeilike situasie sterk kon optree 
om die belange van die gesin te be- 
skerm en hul toekoms te verseker. 


Die gevraagde ontslag van ds. Har- 
ders deur sy eggenote is op 28 Maart 
1775 deur die Politieke Raad ,,salvo 
honore ac emolumento” by die Here 
XVII in Amsterdam aanbeveel, dit wil 
sê 'n eervolle ontslag met behoud van 
traktement. Die Kaapse owerheid het 
in aanmerking geneem dat ds. Harders 
sewentien jaar lank as predikant aan 
die Kaap werksaam was en in lewe en 
leer onbesproke was, 'n mooi ge- 
tuienis wat na sy afsterwe ook deur 
die kerkraad van Kaapstad oor dié 
geliefde predikant gegee is. Daarbene- 
wens het die owerheid seker nie ver- 
geet dat sy 'n goewerneursdogter was 
nie. 

Die Harders-gesin, wat in 1775 uit 
die vader, moeder en 'n aantal kinders 
bestaan het, het na die eervolle ont- 
slag van ds. Harders in Kaapstad gaan 
woon. Op daardie stadium het haar 
weduwee-moeder nog in Kaapstad ge- 
woon. Wat die lotgevalle en lewens- 


[] Na volgende bladsy 











JEUGRUBRIEK.... 


DIÉ JEUGREWOLUSIE 


Dit is sekerlik belangrik dat ons van 
tyd tot tyd sal kennisneem van ver- 
skillende bewegings wat so onder ons 
en tussen ons ontstaan. Dit is belang- 
rik, omdat ons altyd weer hul aard en 
omvang moet bepaal, om daarna die 
hand in eie boesem te steek en te 
ondersoek enersyds of ons nie ook op 
die een of ander wyse medepligtig 
was nie en andersyds, of ons nie 
as gelowiges meer 'n gesprek met 
hulle moet aanknoop nie. 


Die jeugrewolusie is 'n beweging 
met baie name en net soveel varia- 
sies. Hulle staan ook bekend as die 
Jesus rewolusie, die Jesus ,,kids”, en 
ook ,,Children of God". 


Hul ontstaan was ongeveer in 1967 
in San Francisco in Amerika en was 
hoofsaaklik buite die kerk om sg. ,,hip- 
pies”, blommekinders, dwelmverslaaf- 
des en ander jongmense, wat op een 
of ander wyse die spoor byster geraak 
het, te rehabiliteer. 


Hulle sê ook dat hulle beweging in 
die Bybel gefundeer kan word, en dan 
verwys hulle gewoonlik na Handelinge 
2:17 waar daar staan: ,,In die laaste 
dae spreek God, sal Ek van my Gees 
uitstort op alle vlees, en julle seuns en 





DS. W. C. J. VAN RENSBURG 


julle dogters sal profeteer, en julle 
jongelinge sal gesigte sien, en julle ou 
mense sal drome droom.” Dit is be- 
langrik om in gedagte te hou, dat baie 
van hierdie jongmense gerehabiliteerde 
dwelmverslaafdes is, wat voorheen in 
opstand gekom het teen die soge- 
naamde ,,Estabilishment”, jongmense 
wat betoog het dat die ,,Establish- 
ment” of samelewing so liefdeloos is, 
dat elkeen net vir homself jaag na ryk- 
dom en status — en dat daar vir die 
kinders nie meer tyd oor is nie. Die 
aanklag van baie was verder, dat daar 


naas die liefde en begrip ook geen dis- 
sipline in hul huise was nie en hulle is 
van jongs af aan hulself oorgelaat. 
Party het verder gekom met hulle ver- 
wyte en gesê: ,,Kyk net al die ver- 
woesing wat die 2de Wêreldoorlog 
verrig het! — en dis alles die vorige 
geslag se skuld!” 


Aanvanklik het hierdie mense 'n 
oordrewe strewe gehad na rus en vre- 
de en as Viëtnam of Suid-Afrika enig- 
sins geklink het na 'n ,,bedreiging vir 
die wêreldvrede”, het hulle daarteen 
betoog. 


Nou moet mens goed onthou, dat 
hierdie dinge veral vir die Europese 
jeug, baie werklik was, want in Europa 
is daar nog oorvloedige getuienis van 
die verwoesting wat 'n wêreldoorlog 
kan aanrig. Daarom het party ook 
dwelmmiddels begin gebruik, om so 
van hierdie harde wêreld te ontvlug. 

omstandighede van die gesin in Kaap- 
stad van toe af was, kan nie met 
sekerheid vermeld word nie. Al wat 
ons weet is dat barones Sophia van 
Reede van Oudtshoorn op 5 Junie 
1791 in Kaapstad oorlede is, dat mev. 
Harders in 1803 ook in Kaapstad oor- 
lede is en ds. Harders in 1810. 


Dit is nie seker hoeveel van die ses 
kinders van ds. en mev. Harders, wat 
tussen die jare 1759 en 1775 gebore 
is, die volwasse leeftyd bereik het nie. 
Die tweede seun, Barend Hendrik, wat 
in 1760 gedoop is, en in 1785 met 
Jacomina Hendrina Kuuhl in die huwe- 
lik getree het, het een dogter, Susanna 
Petronella, gehad. Sy is getroud met 
Daniel Gebrand van der Lith, 'n klein- 
seun van die stamvader van die Van 
der Lith-familie in Suid-Afrika. Die 
dogter van die Harders-egpaar, Gesina 
Wilhelmina Constantia, wat in 1767 
gedoop is, was vir die eerste keer ge- 
troud met George Gerhard Diemel, van 
Leiden, 'n onderkoopman van die 
H.O.I.K., en in 1792 hertroud met Jo- 
hannes Christianus (Johan Christian) 
Nielen, van Emmerik. 'n Jaar voor sy 
huwelik met die weduwee Diemel, het 
hy as opperchirurgyn uit die diens van 


die H.O.L.K. getree. 'n Tyd lank na sy 
huwelik het hy hom as geneesheer in 
Stellenbosch gaan vestig, waar hy in 
1836 te Jonkershoek oorlede is. Een 
van hul dogters, Petronella Johanna 
Elisabeth, wat in 1802 gebore is, het 
in 1821 die tweede eggenote van 
Charles Gerhardus Marais (1792-1854), 
van die plaas Nectar, Jonkershoek, 
geword. 


Volgens oorlewering was dr. J. C€. 
Nielen 'n oortuigde Rooms-Katoliek. 
Ten einde met die 29-jarige wewenaar, 
Charles Marais, te kon trou was sy 
dogter volkome bereid om protestant 
te word. ,,Obsessionele liefde van hier- 
die intensiteit is seldsaam”, skrywe 
die biograaf van die digter Eugéne 
Marais in verband met hierdie geval. 


Twee van die seuns van Charles 
Marais en Petronella Nielen wat vanaf 
die sestigerjare van die vorige eeu in 
Pretoria en elders in die Zuid-Afri- 
kaansche Republiek bekendheid ver- 
werf het, was ,,Lang Piet” Marais, 
eienaar van die plasie ,,Les Marais", 
noord van die Daspoortrand, en Jan 
Christiaan Nielen Marais. Op 9 Janu- 
arie 1871 het die eggenote van laas- 
genoemde in 'n huis naby die hoek van 
Prinsloo- en Jacob Maréstraat, Pre- 
toria, geboorte geskenk aan Eugéne 
Nielen Marais, wat as joernalis, digter, 
skrywer en regspraktisyn mettertyd 'n 
heel besondere plek in die kultuurlewe 
van die Afrikaner sou verwerf. Die 
prestasies van die broers en susters 


van Eugéne Marais en sommige van 
hul nakomelinge word hier buite be- 
skouing gelaat. Wat wel vermelding 
verdien is dat die afstammelinge van 
die Hervormde predikantsvrou, waar- 
oor hierdie artikel handel, 'n merk- 
waardige en besondere rol in Transvaal 
gespeel het. Sommige van haar na- 
komelinge wat in die ander provinsies 
van ons land gelewe en gewerk het, 
verdien ook vermelding. 


Johanna Sophia Werndly, die dogter 
van mev. Harders uit haar eerste hu- 
welik met ds. Johannes Werndly, is 
in April 1779 getroud met Ryno Johan- 
nes van der Riet, wat vanaf 1795 tot 
1812 landdros van Stellenbosch was. 
Vyf kinders is uit dié huwelik gebore, 
waarvan een seun, Johannes Werndly 
van der Riet, in die voetspore van sy 
vader gevolg en ook landdros, en later 
magistraat, geword het. Laasgenoemde 
was die vader van ds. T. J. van der 
Riet, van Mosselbaai en Oudtshoorn, 
skoonvader van dr. H. Roux, predikant 
van Albanie, en ds. A. G. M. Kuys. 
Petronella van Reede van Oudtshoorn 
het dus deur haar huwelike met di. 
Werndly en Harders die stammoeder 
van 'n groot aantal Suid-Afrikaners 
geword, sommige waarvan belangrike 
posisies in die openbare lewe beklee 
het. 

Die sogenaamde Jesus rewolusie 
het toe ,,spontaan” ontstaan vanuit 
die jongmense omdat hulle gemeen 
het dat dit die enigste weg is wat oor 
is om liefde, vrede en harmonie in hul 
lewens te bewerkstellig. ,Hy is tog 
iemand aan wie mens kan vashou. Hy 
is tog iemand na wie mens kan op- 
sien, het hulle gesê. Tog was daar 
nog geen diepte in hulle sogenaamde 
,bekering” nie, soos wat een van hul 
slagspreuke dit alte duidelik illustreer: 
,Man, you can get higher on Jesus, 
than on drugs.” 


Toe die jeugvereniging van die. ge- 
meente Crosby in Johannesburg 'n 
paar maande gelede besoek gaan aflê 
het by een van die bymekaarkom 
plekke van die sogenaamde ,,Invisible 
Church”, het hulle ook vele interes- 
sante gewaarwordinge gehad: In 'n 
kelderverdieping in Hillbrow, het hulle 
'n groep aangetref wat in 'n taamlik 
donker kamer gesit het, sommerso op 
die grond. Aan die mure was allerlei 
slagspreuke. Op die een het daar by- 
voorbeeld gestaan: ,,Read your Bible! 
It will scare the hell out of you!” Op 
die ander een weer 'n spuitnaald, met 
n kruis onderaan en die bewoording: 
,Modern crucification.” 


Beurtelings het jongmanne en -meli- 
sies getuig hoe hulle ook eers verslaaf 
was aan dwelmmiddels en hoe Jesus 
hulle tot ander insigte gebring het. Die 
aanhalings mag ligsinnig klink maar is 
in die taal en idioom waarin hulle 
spreek. Een jongmeisie het .getuig 
“ve met Jesus. He's great!” 'n Ander 
jongman: ,,You want a trip man? Try 
Jesus, man! He will really blow your 
mind: Jesus is real, man!” ('n ,trip — 
die gewaarwordinge wanneer mens 
deur die verskillende middele be- 
dwelm word.) 


Nou moet 'n mens toegee dat hier- 
die sogenaamde ,,bekeerde'” dwelm- 
verslaafdes 'n sterk sendingsbewus- 
syn het en dat hulle graag ander wil 
help. Dr. J. Malan het vertel dat 'n 
hele groep van hierdie jongmense, na 
afloop van die Olimpiese Spele vanaf 
Munchen na die Ooste getoer het met 
tasse vol Bybels. Hoewel hulle ge- 
waarsku is en geweet het, dat dit 
lewensgevaarlik kan wees, het hulle 
nogtans gegaan. 


Hulle is verder ook in staat om 
daardie jongmense op hulle manier 
te bereik, wat vir die kerk byna on- 
bereikbaar is. Hulle kry selfs reg wat 
die medici nie kan regkry nie — soos 


iemand dit gestel het — want waar 
die onttrekkingsimptome (terwyl hulle 
die dwelmmiddels (laat vaar) hulle 
byna by die dood laat omdraai, gaan 
dit baie makliker wanneer hulle Jesus 
waarlik in die geloof ,,aangeneem'” het. 
(Hiervan gee die alkoholklinieke ook 
oorvloedige getuienis). 

Die besware teen hierdie grvepe 
Kom Nhooisaaklik daarop Neer, uat die 
mense bale emosioneel Is en soos 
ddNgELOOMN, Miskien nie genoeg diepte 
IN Hul $tewe her nie; 


dat hulle ook bale sektaries is met 
huue aanspraak aat party van huile 
in tale kan spreek en verder dat baie 
van hulle na `n Kort tydperk maar weer 
ale ou paaie bewandel; 


dat party van huue die rewolusie 
beskou as die enigste uitweg om 'n 
verandering in die samelewing te be- 
WerKstellig en aan veral die iei dat 
huile Jesus wil tipeer as `n ,Hewolu- 
Stoner, of ,,Fopneia'” ot Soos een 
vertoning wou, ,n SuperstaF'; 


dat sekere groepe soos die soge- 
naamde ,,Children oi God” ook ,,vrye 
liefde” cn gemeenskap buite die hu- 
welik om, wii bevorder. 


En dan ook, dat baie veral in Ame- 
rika en kuropa maar hier ook onder 
veral die ËEngeistalige jeug meen dat 
ware liefde volgens die Bybel ook be- 
hels dat alle mense gelyke regte, be- 
sittings, besoldiging moet hê en 
Skroom dan ook nie om integrasie tus- 
sen swart en wit as 'n goeie ideaal 
daar te stel nie. 


Die vraag kan ten slotte sekerlik 
met reg ontstaan: Hoe al hierdie dinge 
moontlik is. Waar was die kerk; en 
wat het ons gedoen of nagelaat, dat 
hierdie dinge moontlik geword het. 
Mens kan nie daarby verbykom nie, 
dat sommige van hierdie jongmense 
tog eerlik en opreg is en dat hulle tog 
slaag, waar die kerk baie nie kan be- 
reik nie. 

Miskien kan ons tog die hand in eie 
boesem steek om ten minste te be- 
vind dat ons dalk ook bymekaar verby 
beweeg het, dat ons nie meer bewoë 
en bekommerd oor mekaar is nie, om- 
dat ons te besig is met ons eie ,,be- 
langrike” beweginge. 


Jakobus het eenmaal gevra: ,Maar 
jy, wie is jy wat 'n ander oordeel?” 
(4:12.) Dit sal ons nie help om ewe 
verhewe te gaan sit en 'n ieder en elk 
te veroordeel nie — nee, ons het elk- 
een as gelowiges die taak om 'n tuiste 
vir die mense te skep, met ons opregt- 
heid en begrip om hulle weer terug te 
lei na die kerk van die Here, waar sy 
Woord onvervalsd verkondig word en 
moet word. 

Saam met 'n Gamaliël van ouds kan 
ons een ding sekerlik weet: ,,...as 
hierdie voorneme of hierdie werk uit 
mense is, sal dit vernietig word maar 
as dit uit God is, kan julle dit nie ver- 
nietig nie — dat dit nie miskien be- 
vind word dat julle self teen God stry 
nie.” (Hand. 5:38.) 


Hierdie mense het die kerk en elke. 
medegelowige nodig. 

Doen ons as ouers veral, genoeg om 
ons kinders goed toe te rus en be- 
kwaam te maak, sodat hulle sal kan 
onderskei wat dié dinge is waarop dit 
aankom? 


Of gaan baie van ons te laat eers 
ontdek dat ons self skuldig staan aan 
die bitterheid en ongeluk van ons kin- 
ders, wat aan ons toevertrou was, om- 
dat hulle nie geestelik weerbaar was 
teen al die aanslae van dia bose nie? 


Hierdie beweginge wat van tyd tot 
tyd sal ontstaan omdat almal nie hul 
verantwoordelikheid besef nie, hoef 
nie vir die kerk of enige gelowige 'n 
verleentheid te wees nie — eerder 'n 
geleentheid — omdat ons almal ge- 
roep is om getuies te wees van Hom 
wat ons gemaak het, van Hom wat 
nooit sal laat vaar, die werke wat sy 
hande begin het om ook aan ons te 
doen nie. 





Elkeen 'n nommer 


In ons gekomputiseerde samele- 
wing, waar ons almal van ons geboorte 
af tot ons dood toe genommer is, lyk 
dit heeltemal moontlik dat eendag in 
die nabye toekoms die getalledrukte 
gekonsolideer sal word en ons sal elk- 
een net een nommer hê vir al ons be- 
sighede, ons geld en krediettransak- 
sies. 

Prof. Hal Lindsey 


Nasionalisme en nie internasiona- 


lisme nie 

Genesis 11 leer dat die plan van 
God met die wêreld totdat die Prins 
van Vrede terugkom nie is 'n inter- 
nasionale een-wêreld regering nie, 
maar nasionalisme. Dit is die een weg 
wat die wêreld kan volg as dit nie on- 
der `n diktator wil val nie, wat die 
mensheid feitlik kan vernietig. 


Prof. Hal Lindsay 

















DIE TAAK VAN DIE KERK 


AAN DIE 


JEUG VAN DIE KERK 


A. Die begrip jeug” in Bybelse ver- 
band. 

In die Bybel word dikwels verwys 
na die jeug (Gen. 8:21), die jongelinge 
(Psalm 119:9), jongvroue en jong- 
manne (Klaagliedere 2:21), seuns en 
dogters (Psalm 144:12), sonder 'n be- 
paalde ouderdomsgrens of enige ander 
grens waardeur hierdie groep, wat ons 
gewoonweg aandui met die begrip 
jeug”, duidelik afgegrens word. Ons 
kan miskien daarom alleen volstaan 
met die opmerking dat die jeug die- 
gene is: die gelowige lidmate van die 
kerk, wat nog nie oud geword het in 
jare nie. 


DS. G. N. BLOEM 





In die Bybel word gewys op die 
krag van die jeug, meer liggaamlik 
as geestelik, maar ook op die nood van 
die jeug. Wat eersgenoemde betref 
lees ons in Psalm 127:4: ,,Soos pyle 
in die hand van 'n held, sê is die seuns 
van die jeug”. En wanneer `n volk in 
die besonder getref wil word, moet 
daar 'n aanslag op sy jeug gedoen 
word. ,Daarom sal sy jongmanne val 
op sy pleine, en al die krygsmanne in 
dié dag omkom, spreek die Here van 
die leërskare (Jeremia 49:26). Verge- 
lyk verder Psalm 144:12 en Klaaglie- 
dere 1:15 en 2:21. Van die geestelike 
krag van die jeug word daar iets duide- 
lik in 1 Johannes 2:14: ,Ek het aan 
julle geskrywe jongmanne, omdat julle 
sterk is en die woord van God in 
julle bly en julle die bose oorwin 
het,” maar ook in I! Timotheus 4:12: 
,Laat niemand jou jonkheid verag 
nie, maar wees `n voorbeeld vir die 
gelowige in woord, in wandel, in 
liefde, in gees, in reinheid.” 

Wat die nood van die jeug betref, 
ts dit maar net één nood en dit is 
sonde. ,,Want die versinsels van die 
mens se hart is sleg van sy jeug af” 
(Genesis 8:21): ,Van jongs af is ek 
ellendig en klaar om te sterwe.” (Ps. 
88:16). Vergelyk verder Jesaja 9:16; 
4:30 en 31; Jeremia 38:25; 22:21; 32:30. 
Van `n besondere of ander nood as die 
sonde en die gevolge van die sonde 
word daar nêrens in die Bybel mel- 
ding gemaak nie. 

Alhoewel daar dikwels van die jeug 
afsonderlik gepraat word, kry ons 
nêrens die indruk dat hulle as 'n af- 
sonderlike groep los van die res van 


die gelowiges gesien moet word nie. 
Psalm 148:12 bewys juis die teendeel: 
jongelinge en ook jongedogters, oues 
saam met die jonges — laat hulle die 
Naam van die Here loof!” Die jeug 
vorm 'n onlosmaaklike en onafskeid- 
bare deel van die gemeente, sodat 
ons dit baie duidelik moet stel dat 
die gemeente, die normale en plaas- 
like verskyningsvorm van die kerk, 
dié plek is waar die kerk sy taak ten 
opsiste van die jeug moet vervul. 
Die gemeente waarvan die jeug deel 
uitmaak is die gemeenskap van men- 
se wat leef vanuit die evangelie van 
Jesus Christus; dit is daardie gemeen- 
skap van mense wat die evangelie 
gehoor het en dit in die geloof en 
in dankbaarheid aanvaar het. Dit is 
dus daardie gemeenskap wat geskaar 
is rondom die kruis en opstanding 
van Jesus Christus en wat in hierdie 
wêreld leef vanuit die boodskap van 
die verlossing van die sonde en die 
dood en gedra word deur die toekoms- 
verwagting wat ons elke Sondag in die 
erediens bely. Ons sal dus te alle tye 
daarvan moet uitgaan dat die jeug, 
almal sonder uitsondering, geroep is 
om aan Christus en sy gemeente te 
behoort, en dat die kerk daarom sal 
moet probeer om elke lid van die 
liggaam van Christus te bereik. 

Die jeug mag nie beskou word as 
`n gemeente binne die gemeente Of 
`n aparte vreemde groep mense wat 
nié in die normale gemeente tuishoort 
nie. Dit is daarom ook nie nodig dat 
bulle op `n ander wyse as die res van 
die gemeente bearbei moet word nie. 


B. Die primêre en enigste taak van 
die kerk ten opsigte van jeug. 


Die kerk se primêre taak ten op- 
sigte van ai sy lidmate is die verkon- 
diging van die evangelie aan hulle en 
om hulle by daardie evangelie te 
bewaar; om hulle toe te rus en op 
te bou in die geloof. Hierdie taak 
verrig die kerk deur middel van die 
verskillende gestaltes van die verkon- 
diging naamlik prediking, kategese 
en pastoraat, wat altyd verbonde moet 
wees aan die Woord. 

Met hierdie taak moet reeds vroeg 
in die lewe van die mens begin word, 
soos wat die digter van Psalm 71 
getuig: ,0o God, U het my geleer van 
my jeug al, en tot nou toe verkon- 
dig ek u wonders.” (vers 17). Verge- 
lyk verder Psalm 71:5; 78:83 en 4; 


Spreuke 22:6; 29:13 en Prediker 12:1. 
pat die kerk ook geen ander taak 
het ten opsigte van die jeug nie, sien 
ons baie duidelik uit Psatm 119:9: 
,Waarmee sal die jongeling sy pad 
suiwer hou? Deur dit te hou na u 
woord.” 

Nerens kry ons 'n aanduiding dat 
die jeug minder weerbaar is of meer 
sondig is as die res van die gemeente 
en dat huile daarom op 'n besondere 
wyse en met ander middels as die 
gewone waarvan die kerk gebruik 
maak, bearbei moet word nie. Oud 
sowel as jonk staan albel ewe weer- 
loos voor die aanslag van die satan. 
Albei moet die goeie stryd van die 
geloof stry. (I Timotheus 6:12). Al- 
bei moet die volle wapenrusting van 
God opneem. (Efesiërs 6:13). Albei 
moet die helm van verlossing en die 
swaard van die Gees — dit is die 
Woord van God — aanneem (Efesiërs 
6:17) om weerstand te kan bied in die 
dag van onheil (lIifesiërs 6:13). 

Ook die praktyk bewys dit dat die 
getal buitekerklikes en onverskilliges 
nie juis persentasie gewys groter is on- 
der die jeug as onder die ouer lidmate 
nie. En die meeste meelewende lid- 
mate sal daarvan getuig dat hulle 
nog altyd in en by die geloof bewaar 
1s, alleen deur middel van die ge 
wone middels, soos reeds genoem, 
waarvan die kerk sig bedien, en nie 
deur allerlei wêreldse aksies en ver- 
enigings nie. 

In die lig van wat tot hiertoe 
gesê is, moet daar vraagtekens ge- 
plaas word agter sekere bepalings in 
kerklike stukke soos byvoorbeeld die 
Bepaling in die Kerkwet, Artikel 56, 
2(b) wat bepaal dat die Rade vir 
die belydende Jeug en Kategese in- 
sonderheid die taak het ,om leiding 
te gee aan die jeugwerk in die kerk, 
die ontspanning van die jeug en die 
wyse waarop die jeug sy vrye tyd 
besiee”, asook `n bepaling in die reg- 
lement vir die arbeid onder die be- 
lydende jeug, wat stel dat die werk- 
saamhede van die Jeugvereniging 
onder andere behels: ,Die bewerk- 
stelling met gebruikmaking van elke 
beskikbare middel, van volgehoue en 
meelewende deelname van alle jong- 
mense van die gemeente aan die 
eredienste van die gemeente in die 
kerk en aan die dienswerk van die 
gemeente in die wêreld.” 


[7] Blaai om 

DIE TAAK VAN DIE 
KERK AAN DIE JEUG 
VAN DIE KERK 


[7] Vervolg van vorige bladsy 


Of dit `n raad, soos byvoorbeeld 
die Raad vir belydende Jeug wat 
daargestel is vanweë die kerk, se taak 
is om leiding te gee aan die ont- 
Spanning van die jeug en die wyse 
waarop die jeug sy vrye tyd bestee, 
lyk nie korrek nie. En om elke be- 
skikbare middel” te gebruik, volgens 
die reglement vir jeugwerk, om vol- 
gehoue en meelewende deelname aan 
die eredienste en dienswerk te be- 
werkstellig, lyk ook nie korrek nie. 


Die kerk sal dus weer baie duide- 
lik moet besin, of sulke bepalings, in 
die lig van die Woord, nog in ampte- 
like stukke van die kerk tuishoort. 


C. Hoe het die kerk hierdie taak tot 
hiertoe verrig? 

Tot op hierdie stadium het die kerk 
sy arbeid aan die jeug normaalweg 
verrig deur middel van die Jeugver- 
eniging. Interessant is dit om te meld 
dat die Kerkwet nêrens bepaal dat 
dit so gedoen moet word, met ander 
woorde, dat daar `'n Jeugvereniging 
in die gemeente moet bestaan nie. 

Die vraag kom dus na vore: waar 
kom die Jeugvereniging dan vandaan? 
Alle verenigings in die kerk het hulle 
ontstaan te danke aan die feit van 
die verskraling van die ampte in die 
kerk. `n Vereniging tree altyd in waar 
die kerk sy ampswerk verwaarloos. 
Omdat die kerk sy ampswerk teenoor 
die jeug verwaarloos het, moes `n 
ander hulpmiddel gesoek word en is 
die Jeugvereniging daargestel om hier- 
die taak in die gemeente te verrig. 


Die kerk het intussen vir homself 
die saak uitgemaak, ten spyte daarvan 
wat die Kerkwet sê, dat die Jeugver- 
eniging nie 'n ontspanningsvereniging 
is waar dit gaan om sinvolle vrye- 
tydsbesteding en die kweek van jeug- 
leiers of `n lokmiddel waardeur jong- 
mense wat van die kerk vervreemd 
geraak het ,,teruggelok” moet word 
met allerlei vermaaklikhede nie. Maar 
ten spyte hiervan hoor 'n mens nog 
van Jeugverenigings wat alleen deur 
middel van `n projektor en allerlei 
ander dinge instand gehou word. 
Betekenisvol in hierdie verband is 
die opmerking, dat 'n Jeugvereniging 
alleen werk as daar op die verkeerde 
manier gewerk word. Dikwels word 
met trots melding gemaak van `n 
groot en sterk Jeugvereniging in die 
gemeente, veral met verwysing na 
die getalle en fondsinsamelings, maar 


wanneer nagegaan word, word in die 
meeste gevalle bevind dat hierdie 
suksesse toegeskryf moet word aan 
kunsmatige pogings wat gladnie ver- 
band hou met die werk van die kerk 
nie. Om die jeug maar net bymekaar 
te hou met ander middele en ander 
bymotiewe, wat die sentrale plek kan 
inneem, hou die gevaar in dat die jeug 
juis daardeur vir die kerk verlore 
gaan deurdat hulle nooit geleer is 
om deur die prediking van die Woord 
alleen, in die gemeenskap van die ge- 
loof saamgebind te word nie. Wan- 
neer hulle dan sonder dié bykomstig- 
hede in die geloof moet gaan staan, 
wil en kan hulle nie omdat hulle nie 
genoeg aan die Woord alleen het nie. 


En waar die werk van 'n Jeugver- 
eniging nog verband hou met die 
werk van die kerk, gebeur dit nor- 
maalweg dat daardie groepie jongmen- 
se wat oorbly, meelewende lidmate 
is wat byvoorbeeld die eredienste ge- 
reeld bywoon, ens. Vir daardie groe- 
pie het die Jeugverenigingbyeenkoms 
dan wel nut, maar nou is die vraag 
of die kerk daarmee kan volstaan as 
sy totale arbeid aan die jeug van die 
gemeente? Verder ontstaan die vraag, 
waarom daardie groepie jongmense 
wat normaalweg net soos die ander 
lidmate deur die gewone middele 
bearbei word, nou spesiaal afgesom- 
der moet word en alleen verder toege- 
rus moet word? Hulle sal sonder die 
Jeugvereniging nog meelewende lid- 
mate wees en word die vraag gestel 
of die Jeugvereniging nog ten op- 
sigte van hulle 'n taak het? 


Die basiese probleem waarvoor die 
kerk met sy huidige werkswyse deur 
middel van die Jeugvereniging te 
staan gekom het, is hoe om al die 
jongmense in die gemeente te bereik 
en nie net `'n sekere groepie wat 
plus minus maar altyd dieselfde ge- 
sigte en getal bly, te bearbei nie; `n 
probleem wat die huidige Jeugver- 
eniging-stelsel nie kan oorbrug nie. 
Deur die groeps-en-eie keuse gedagte 
van 'n vereniging word alleen die 
lidmate betrek wat alreeds meelewen- 
de lidmate is terwyl die nie- mee- 
lewende jonglidmaat nie altyd bereik 
en betrek kan word by die lewe en 
werk van die kerk nie. 


Verder het daar in die jongste tyd 
in die kerk tereg stemme opgegaan 
dat die kerk nie sy werk by wyse 
van 'n vereniging kan doen nie, om- 
dat daar `n wesensverskil is tussen 
die kerk en 'n vereniging. Dit kan 
ons sê saamvat: Van die wese, lewe en 
inrigting van die kerk en gemeente 
sê die Bybel, dat ons geroep is om 
met liggaam en siel aan God te be- 
hoort. (Vel. I Kor. 8:28; Titus 2:14; 
Efesiërs 5:30 asook die Heidelbergse 
Kategismus — Vraag en Antwoord 
54). Dit is dus baie duidelik dat wat 

ons ookal in die kerk doen, ons dit 
sal doen vanuit die besef dat ons 
onlosmaaklik aan die liggaam van 
Christus, dit is sy gemeente, verbon- 
de is. In die gemeente kan ons ons 
nie losmaak van sekere aspekte van 
die gemeentelike lewe nie en buite 
die gemeente gaan staan nie. Wie glo 
en aan die gemeente behoort is een- 
voudig net ingeskakel by die hele 
lewe van die gemeente. As lid van die 
liggaam van Christus leef en werk 
die gelowige saam met die res van 
die liggaam sodat ons nooit buite die 
verband van die geheel van die ge- 
meente kan leef of werk nie. 


By `n vereniging word aangesluit 
en kan daar weer na willekeur bedank 
word, met ander woorde, dit word 
aan die lidmate van die gemeente 
oorgelaat om te kies of hulle deel 
wil hê of nie aan sekere aspekte 
van die gemeertelike lewe. Dit bots 
met die wese van die kerk omdat 
lidmaatskap van die kerk nie berus 
op eie aansluiting soos in die geval 
van 'n vereniging nie, maar soos reeds 
genoem, berus dit op die verkiesing 
en roeping van God, en verder kan 
dit ook aanleiding gee tot die ver- 
keerde gedagte dat jyself maar kan 
besluit of jy met die kerk wil meeleef 
of nie. As lidmate van die kerk kan 
ons nie kies waar ons met die ge- 
meente wil saamleef en waar nie. 
Ons is eenvoudig by alles ingeskakel. 
Nog verdere verskille tussen kerk en 
`n vereniging kan aangetoon word, 
maar uit hierdie enkele opmerkings 
is dit duidelik genoeg dat daar 'n 
diepgaande wesensverskil tussen die 
kerk en `n vereniging is, en dat die 
kerk nie deur middel van 'n vereni- 
ging sy werk in die wêreld kan doen 
nie. 


Daarom sal die kerk moet poog om 
sy werk, in hierdie geval, ten op- 
sigte van die jeug, in `n ander rigting 
te stuur sodat dit in die eerste plek 
ooreenstem met die wese van die kerk 
en verder meer vrug uit hierdie ar- 
beid na vore kom. 


D. Hoe wil of moet die kerk sy ,jeug- 
werk” doen? 


Dit is reeds duidelik aangetoon dat 
die kerk sy werk in verband met die 
jeug alleen binne die verband van die 
gemeente kan doen en daarom is dit 
vanselfsprekend dat ons alleen die 
werkswyse kan volg wat Christus aan 
SY gemeente voorgeskryf het. Die 
werkswyse is dat God sekere ampte 
in sy gemeente daargestel het om die 
arbeid van die evangelieverkondiging 
te doen. Duidelik word dit vir ons ge- 
stel in Efesiërs 4:11 en 12: ,,En Hy het 
gegee sommige as apostels, ander as 
profete, ander as evangeliste, ander 

as herders en leraars, om die heiliges 
toe te rus vir hulle dienswerk, tot 
opbouing van die liggaam van Chris- 
tus.” (Vgl. verder I Korinthiërs 12: 
98). Die amptelike werk in die ge- 
meente kan alleen gedoen word deur 
middel van die ampte daarvoor ge- 
stel. En wat die ,jeugwerk” betref, 
is die amp wat hier in die besonder 
ter sprake kom dié van die ouderling 
naamlik die lerende en regerende 
ouderling. (Dit moet net hier ver- 
meld word dat die diaken ook hier 
'n taak het wat die barmhartigheids- 
werk betref). Heel tereg vermeld die 
Kerkwet in Artikels 163 (2c) en 167 
(9e) dat aan die predikant en ouder- 
ling toëvertrou is, die geestelike vor- 
ming van die jeug. Hierdie opdrag moet 
egter nie gesien word as `n spesiale 
opdrag, in die sin dat die jeug hier 
gesien moet word as 'n aparte of afge- 
sonderde of uitgesonderde groep nie, 
maar bloot as aanduiding dat die 
jeug nie deur die kerk vergeet mag 
word nie, omdat daar genoeg Bybelse 
beweegredes is, soos reeds aangetoon 
is, wat die kerk daartoe bring om 
ook aandag aan die jongmense, in die 
kerk te gee. 

Die kerk het dus 'n voortreflike 
organisatoriese apparaat om die jeug 
van die kerk te bearbei as dit net 
reg gemotiveer en geaktiveer word. 
Daar moet gesamentlik en doelgerig 
opgetree word en moet die saak nie 
slegs aan die predikant en jeugouder- 
ling oorgelaat word sodat die res van 
die ouderlinge onbekommerd kan 
voortleef nie. Soos reeds aangetoon 
was die probleem in verband met die 
jeugwerk nog altyd dat dit slegs rond- 
om enkeles gesentreer was. 

Wat van die begin af egter vasge- 
hou moet word, is die feit dat die 
werk slegs deur middel van die Woord 
van God gedoen moet word, met ander 
woorde, daar mag slegs gebruik ge- 
maak word van die middele wat Gods 
Woord aan ons gee en dit is 
die verkondiging in die verskillende 
gestaltes van prediking, kategese en 
pastoraat. Alles moet dus voortdurend 
sentreer rondom die verkondiging van 
die Woord. 

Miskien kan ons die hele saak sê 
saamvat: die kerk sal die jeug weer 
moet leer om 'n waardering te hê 
vir die verkondiging van die Woord: 
om die sakramente te verstaan en deel 
daaraan te hê; om die erediens as 
die middelpunt van hulle leefwyse te 
beskou en om in alle fasette van hulle 
lewe uit die Woord van God alleen 
te lewe. 

Die kerk se doel met sy ,,jeugwerk” 
moet nie wees om 'n sterker Jeug- 
vereniging daar te stel of om meer 
kampterreine op te rig of om deur 
middel van reglemente en bepalings 
die jeug as 'n aparte groep uit — of 
af te sonder wat op 'n spesiale wyse 
bearbei moet word nie, maar die 


kerk moet deur middel van sy ampte 
daarvoor gestel en met die Woord as 
die rigsnoer en middelpunt, die jeug 
s6 opbou dat hulle na belydenis van 
geloof sondermeer in die volle vol- 
wasse verband van die geloofslewe 
moet staan en daarin volhard. Daar 
moet dus streng gesproke nie sprake 
wecs van jongmense” en ,,oumense” 
wat die geloof betref nie, maar almal 
moet kom tot die volwassenheid in 
die geloof. 

In die lig hiervan moet die ,,jeug- 
werk” en daarmee saam ook die Jeug- 
vereniging bloot as 'n noodmaatreël 
of tydelike maatreël beskou word wat 
sé gou as moontlik sal moet verdwyn 
sodat die kerk weer sy verantwoorde- 
likheid ten volle sal besef en dit nie 
laat in die hande van 'n paar vrywil- 
ligers nie. En hoe gouer dit kan ge- 
beur, hoe gouer sal die kerk aan die 
werk spring om positief en doelgerig 
leiding in die verband te gee. Maar 
solank as wat die huidige Jeugvereni- 
ging-gedagte en alles wat daarmee ge- 
paard gaan, gehandhaaf en uitgebou 
word, sal die kerk maar voortgaan 
om 'n deel van sy verantwoordelikheid 
te ontduik. 

E. Enkele praktiese opmerkings en 
aanbevelings. 

Vir baie sal hierdie enkele opmer- 
kings en aanbevelings seker té een- 
voudig of teleurstellend of onindruk- 
wekkend klink, maar omdat dit alles 
gesentreer is rondom en gefundeer 
is in die Woord van God, kan ons 
dit nooit genoeg beklemtoon dat die 
Woord van God alleen kragtig genoeg 
is om almal te bereik nie. Die Woord 
van God het geen hulpmiddele van 
buite nodies nie. Deur die werking 
van die Heilige Gees kan God dit 
gebruik om enige mens, soos wat dit 
Hom behaag, tot die geloof te brings 
en in en by daardie geloof te bewaar. 
Die arbeid aan die jeug moet dus, 
soos wat dit die geval is met enige 
ander lidmaat, met die Woord alleen 
en deur die amp in die midde van die 
gemeente gedoen word. 

Prakties kom dit op die volgende 
neer: Die lerende ouderling naamlik 
die predikant sal die verkondiging 
deur middel van die predikang, die 
kategese en die pastoraat te alle tve 
op 'n verantwoordelike en deeglike 
wyse moet doen. Dit is nie nodig dat 
die evangelie op `n ander wyse aan 
die jongmense verkondig moet word 
nie. Tn die prediking, en hiermee 
hang saam die kategese, moet daar sê 
gepraat word dat ook hulle kan ver- 
staan cn begryp. Dit is wel die Hei- 
lige Gees wat die oortuigingswerk 
doen. maar dit is sekerlik nie nodig 
om deur hoogdrawendheid sy werk 
te bemoeilik nie. Die Woord alleen 
moet op 'n ondubbelsinnige wyse ver- 
kondig word sonder allerlei onbenul- 
lighede en menslike praatjies. Ook 
tydens huisbesoek mag die jongmense 


nie verbygegaan word nie maar moet 
daar aandag aan hulle gegee word. 
Dit mag egter nie gedoen word to- 
taal en al los van die ouer nie. Dit 
is reeds oorbekend dat een van die 
redes vir die vervreemding van die 
jeug daarin 1ê dat vele van hulle nie 
meer uit huise kom waarin hulle van 
kleinsaf geleer word dat dit 'n voor 
reg en `n vreugde is om na Gods 
woning op te gaan nie. Die ouers 
stel nie meer die voorbeeld nie, met 
die gevolg dat die jongmense ook 
onverskillig staan teenoor, byvoo- 
beeld die erediensbywoning. ËÉEers 
wanneer die ouers hulle plig ken en 
vir hulle kinders hierin voorgaan, sal 
die jeugarbeid van die kerk waarlik 
sinvol kan wees. 

Verder moet die regerende ouder- 
ling deur sy opsig oor diegene wat 
aan sy sorg toevertrou is ,aan die hand 
van die Woord, toesien dat die huis- 
gesin, met ander woorde die familie 
in sy verband, gereëld by die erediens 
te teenwoordig is, en dat die huis 
godsdiens en die christelike lewens- 
wandel nie verwaarloos word nié. 
Noulettend sal toegesien moet word 
dat daar wel met die jongmense kon- 
tak gemaak word, veral in die tyd 
waarin menige huis tot 'n losieshuis 
geword het; waar die lede van die 
huisgesin voortdurend kom en gaan en 
nooit op een tydstip bymekaar is nie. 
Ook sal rekening gehou moet word 
met die feit dat dit in die praktyk 
sé is dat die persoon wat belydenis 
van geloof gedoen het, maar nog nie 
getroud is en sy eie huis besit nie, 
dikwels in die kerk as 'n non-entiteit 
beskou word. Daar word tydens huis- 
besoek weinig aandag aan sulke jong- 
mense gegee maar dit mag nie gebeur 
nie. 

Dikwels word die opmerking gehoor 
dat ouderlingevergaderings nie gereëld 
in sommige gemeentes plaasvind nie 
omdat daar niks is om te bespreek of 
te doen nie. Kyk ons net na hierdie 
enkele opmerkings in verband met 
die jeug van die kerk, is dit duidelik 
dat hier meer te doen is vir die ou- 
derlingevergadering, wat betref die 
toerusting van en die gee van leiding 
aan die ouderlinge in hierdie verband, 
as wat in een vergadering gedoen kan 
word. 

'n Ander aspek waaraan aandag ge- 
gee kan of moet word, is die hou 
van georganiseerde byeenkomste of 
gemeente-aande, wyksgewys of ander- 
sins waar al die lidmate van die ge 
meente betrek word en waartydens 
van die kerkraad se kant oor byvooTr- 
beeld sake van die geloofsleer gehan- 
del word. Die byeenkomste moet egter 
deur die kerkraad gereël word son- 
der dat daar enige gedagte van 'n 
vereniging binne die gemeente sal 
wees met alles wat daarby behoort. 


[] Vervolg op bladsy 26 

DIÉ KATEGESE 


Kritiek en Kommentaar op Geloofsleer (1) 


INLEIDING 

Een ding moet ons onthou: die nuwe, 
of skynbaar nuwe, bring gewoonlik 
groeipyne aan die een kant en ver- 
werping aan die ander kant. Ons moet 
probeer die groeipyne ontgroei deur 
verbetering en die verwerping omskep 
in medewerking. In werklikheid is die 
Geloofsleerboekie 'n poging om terug 
te keer na die oue Heidelberger en die 
oue evangelie. 


DR. H. G. v.d. WESTHUIZEN 





Nog 'n ding moet ons onthou: Soveel 
hoofde soveel sinne! Die liefde vir die 
saak behoort in hierdie geval nie ver- 
warring te saai nie, maar sinnevolheid 
te plant. 

Al die kritiek in ag genome, het ons 
herformulerings in baie gevalle gemaak 
wat nie hier weergegee word nie. Dit 
sou meebring dat ons ons boekie in 
geheel hier moet publiseer om alle 
herformulerings in hulle regte same- 
hang te sien. Die proefeksemplaar is 
grondig hersien in die lig van kritiek. 

Saam met die feit dat niemand 'n 
woord van kritiek byvoorbeeld oor die 
keuse van die sangoefeninge gegee 
het nie, is die feit dat niemand 'n vol- 
ledige deurtrekking op die lyne van 
sy kritiek gegee het nie, 'n aanduiding 
dat niemand werklik positief veel 
moeite gedoen het met kritiek nie. 

Ons grootste waardering word egter 
hiermee uitgespreek teenoor almal wat 
'n positiewe bydrae gelewer het. 

Op sommige punte van kritiek is 
soms nie direk kommentaar gelewer 
nie, omdat: dit elders gelewer word; 
oorbodig is omdat kritiek én gekriti- 


seerde self duidelik antwoord; iemand 
anders se werk gekritiseer is, bv. By- 
belgeskiedenis, kerkgeskiedenis, set- 
werk, boekbinders, ens. 


Soms word verwys na algemene 
kategesebeginsel. Dit vind u  volle- 
diger in die ,,Inleiding” soos in die 
proefeksemplaar opgeneem en spora- 
dies genoem by wyse van kommen- 
taar. Verder kan die volgende egter 
hier kortliks vermeld word. 


In die algemene kategese van ouers, 
kerkraad, ens., ons kan sê die alge- 
mene (Christelike opvoeding, mag en 
moet miskien gebruik gemaak word 
van allerlei leesstof en hulpmiddele. 
Tog moet ons 'n onderskeid maak 
teenoor hierdie algemene opvoeding 
in die Christelike leer en ons beson- 
dere kerklike en georganiseerde kate- 
gese. In laasgenoemde gaan dit om die 
ter hand stelling van 'n skild aan die 
opgroeiende gelowige. Hy het dit nie 
vanweë geboorte nie. Sy geloofsvoor- 
opstellings moet hy van buite (Bo, 
Bybel) aangeleer word. Die algemene 
onderrig wat begin by die offisiële 
prediking van hoe ons skild hanteer 
moet word, is sekondêr wat die be- 
sondere kategese betref. Primêr is die 
inleg van die Christelike fondament. 
By ons besondere kategese gaan dit 
om die aanleer van basiese feite aan 
die hand van ons handboek. (Val. 
Calvyn Institusie IV, 19,13). 


Soos De Wet, Beukes en andere in 
ons Kerk al dikwels en duidelik aan- 
gedui het, bestaan daar verskillende 
gestaltes van verkondiging. Ons noem 
die volgende drie: prediking, kategese 
en pastoraat. In die prediking en pas- 
toraat is duidelik twee fasette te on- 


derskei. Jy kan nie preek as jy nie uit 
die Bybel preek nie. (Ons praat van 
Christelike prediking!) Daarom is Skrif- 
lesing die fondament van die prediking. 
In die pastoraat kan geen ware ,,siel- 
sorg” of herderlike sorg verrig word 
as dit nie gebaseer is op die Skrif nie. 
Daarom vorm Skriflesing — al is dit 
'n verskeidenheid van selektiewe Skrif- 
raadpleging — die grond vir die pas- 
toraat. So moet ook die besondere 
kategese beoefen word in 'n twee- 
ledige vorm. ,Skriflesing” is die pri- 
mêre. (In die besondere kategese 
bestaan ,,Skriflesing” uit die aanleer 
van gesistematiseerde Skrifinhoud. Dit 
geld natuurlik sowel die Bybelgeskie- 
denis en kerkgeskiedenis en andere 
stukke as die geloofsleer in die eerste 
plek. Vir hierdie eerste taak van die 
besondere kategese, het ons fonda- 
mentklippe nodig in ons hulpboek. En 
om dit te Iê in die katkisant se ge- 
heue, is die taak van katkisant, ouer 
en kategeet in die besondere kategese. 
Daarby kom nou die tweede vorm: die 
uitlê wat begripsvorming op die oog 
het. Dit is die taak van die eksegeet, 
die leraar. Wat hy uitlê moet oorgedra 
word ook deur die kategeet aan die 
katkisant. Waarom en hoe? Daar is nie 
'n span werkers in die gemeente wat 
die ,,napredikers” is om die prediking 
aan die gemeente te gaan oordra op 'n 
besonder wyse soos die kategete dit 
aan die katkisante moet doen nie. Die 
kerkraad en die wyse waarop hulle dit 
wel aan die gemeente moet doen, dêêr 
gelaat. Die rede waarom die kategete 
dit wel so georganiseerd aan die kat- 
kisante moet doen, is die besondere 


] Na volgende bladsy 





TAAK VAN DIE KERK 
AAN DIE JEUG 


C1 Vervolg van vorige bladsy 


Dit sal vanselfsprekend teweegbring 
dat daar afgesien sal moet word van 
die ouderling vir jeugwerk in sy 
huidige gedaante, sodat elke ouder- 
ling hier sy plig en taak sal doen 
en ken. Die reëling kan sê wees dat 
by wyse van rotasie elke ouderling 
of 'n paar ouderlinge saam die 
geleentheid sal kry om toesig te hou 
by die byeenkomste en saam met die 
predikant die leiding sal neem na- 
mens die kerkraad. Wat die inhoud en 


die. vorm van hierdie byeenkomste 
betref, kan die Raad vir voortgesette 
Kategese soeie leiding en voorligting 
verskaf. 


'Ten slotte kan die vraag gevra word: 
maar wat van die ontspanning? Kry 
dit geen plek nie? Wanneer dit gaan 
om die amptelike taak van die kerk 
aan die jeug moet hier met 'n baie 
duidelike ,,nee!” geantwoord word. 
Wanneer sekere jongmense in die ge- 
meente ester besluit om sekere aan- 
de bymekaar te kom en dit te wy 
aan ontspanning en die gemeente oor 
die nodige fasiliteite beskik, kan hul- 
le sekerlik nie verhinder word nie, 
maar dit moet net nie as ,jeugwerk"” 
van en deur die kerk gereken word 
nie. 

F. Slotopmerking: 


Teen hierdie werkswyse soos hierbo 
uiteengesit sal daar seker baie be- 
sware ingebring word, veral van die 
kant van die groepsgedagte wat sê 
dat alle ouderdomsgroepe nie in een 
groep saamgebind kan word nie. Op 
sosiologiese en psigologiese gronde 
kan daar sekerlik allerlei argumente 
ten gunste hiervan aangevoer word 
maar Bybels bestaan daar geen gronde 
vir sulke argumente nie. Die kerk 
sal hierdie taak alleen in die geloof 
moet aanpak met daardie hoop en 
vertroue ,,dat Hy wat `n goeie werk 
in julle begin het, dit sal voleindig.” 
(Filippense 1:6). 











situasie van die katkisante. Hulle moet 
naamlik nog ingelei word en gehelp 
word in die basiese begripsvorming 
van die Skrifboodskap. In die pastoraat 
vind ook iets hiervan plaas: na die 
Skriflesing volg vormende gesprek. By 
die kategese hoef die verband tussen 
inleg en uitleg nie onmiddellik te wees 
nie. Juis omdat die inleg van basiese 
feite 'n vreemde kennis op die oog het, 
moet opvoedkundig aan die katkisant 
geleentheid gegee word tot opname 
in sy gestel van dié vreemdheid. Die 
geleentheid duur totdat die uitleg ter 
gelegenertyd gegee word. Dit kan duur 
omdat die katkisant dit as ingesnyde 
kennis, aanvanklik en by herhaling, op- 
gedoen het. 

Die gedagte word dikwels geopper 
dat ons in die kategese meer van die 
pedagogie gebruik moet maak. Om na- 
tuurlik meer onderwysers van die dag- 
skole te kan betrek by ons kategese, 
Sou 'n aanwins wees. Soos die Raad 
vir Kategese daarvan kennis geneem 
is, is 'n aantal van ons kerk se aller- 
beste pedagoë voorheen geraadpleeg 
en word daar ooreenkomstig die toe- 
paslike advies van hulle kant, gewerk. 
Daarby het opvoedkundiges ook die 
mening uitgespreek dat die onderwys 
dikwels kom kers opsteek by die kerk. 
Die kerk hoef dus nie blindelings lig 
te gaan soek ook wat metodiek en op- 
voedkundige beginsels betref, by die 
pedagogie as sodanig nie. Verder is die 
kerk eiesoortig wat die inhoud van sy 
boodskap betref. Interessant is dit juis 
om te let op die twee diametraal teen- 
oorgestelde uitgangspunte wat die 
pedagogie en die kerk in die kategese 
handhaaf. Die ,,opvoeding” van die 
pedagogie se uitgangspunt is die po- 
tensiaal van die mensemateriaal. Die 
kleine mens moet begelei word sodat 
sy kwaliteite ten beste kan ontplooi. 
Dit gaan dus in die opvoedkunde om 
die beskaafde ,,uitgroei” van latente 
eienskappe. Die pedagogie soek in sy 
metodiek dus immers na hulpmiddele 
wat die kind kan help om hom tot 
besef van sy potensies te bring en 
homself te identifiseer. Daarom neig 
hierdie mense altyd in die kategese om 
die verhale van die Ou Testament en 
andere aan die kind te vertel op 'n 
kinderbybelagtige wyse. Die kategese 
van die kerk gaan egter uit van die 
boosheid en waardeloosheid van die 
kind — sy leegheid en sinloosheid. Dit 
is die negatiewe kant van die kerk se 
uitgangspunt. Die positiewe kant is 
die vreemde, hemelse evangelie wat 
van bo af moet ingelê word in die 
stukkie nutteloosheid wat mens ge- 
noem word. Hierdie ,,afrigting” is die 
primêre taak van die kategese as soda- 
nig. Kerklike pedagogie in die kategese 
is om soos die oorspronklike peda- 
goog (Gal. 3:24), die wet, die kind te 
lei na Christus met die trapklippe van 
ingegewe kennis, wat aldeur maar 


dreig om struikelklippe te word. In 
Efese het kinders ter wille van die hitte 
bedags vroeg-donker skool toe gegaan. 
'n Slaaf of dienskneg het dan 'n olie- 
lampie gedra om die kind sy weg skool 
toe te wys. So 'n kinderleier (-— peda- 
goog) is die kategese. Self is dit nie 
die lig nie, die groot lig nie. Dit lei 
daarheen — na die prediking, na Chris- 
tus. 


Die algemene Christelike en kerklike 
opvoeding strek sig inderdaad uit oor 
die hele menslike bestaan en nie net 
tot op sekere Sondae van die jaar nie. 
So strek ook die opdrag om die evan- 
gelie te verkondig in die gestaltes van 
pastoraat en prediking net soos die 
kategese, sig uit oor die ganse linie 
van die menslike bestaan, ,Maandag 
tot Sondag” (dr. M. J. du P. Beukes, 
Pastoraat, H.T.S. 30,1,2, bls. 2 en 11). 
Die besondere kategese moet egter ge- 
organiseerd wees en omdat dit aktueel 
is, moet dit, wat die kerkraad betref, 
op veral Sondae en wel in kombinasie 
met die erediens wees. Net soos die 


verkondiging in die gestalte van pas- 
toraat nie elke dag of enige dag in die 
praktyk kan geskied nie; net soos die 
verkondiging in die gestalte van die 
prediking nie elke dag om't ewe is nie, 
SO ook die kategese gestalte. Met huis- 
besoek gaan daar baie organisasie aan 
verbonde: reëlings met die kerkraad 
watter dag hulle pas; reëlings deur die 
kerkraad met hulle eie gesinne — en 
werksomstandighede om die geskikte 
dag en tyd te kry; reëlings met die 
wyksgesinne of minstens reëlings met 
die oog op die wyksgesinne om hulle 
tuis te vind, ens. Wat die prediking 
betref het Paulus bv. by voorkeur na 
die sinagoges toe gegaan omdat hy 
dê&r en wel op die Joodse sabbat 'n 
gehoor kon vind. Die organisatoriese 
aspek daarvan bring mee dat nie alle 
Sondae waarskynlik prakties vir die 
besondere kategese benut sal kan 
word nie. Die roosterindeling hou hier- 
mee rekening. 


(Word vervolg) 





DIE KINDERS 
SE 
HERVORMER 





MOET DIT NOU VERDWYN??? 





LEES DIÉ HERVORMER 
JANUARIE 1975 
bladsy 30 


LAAT VAN U HOOR! 





Die Hervormer, Februarie 1975, bladsy 27 


LESERS “SKRYF: 





DIE: TUG 


Geaote redakteur, 


Die mensdom van die 20ste eeu bevind hom 
in 'n ernstige en gevaarlike geesteskrisis 
waarin ons Christelike godsdiens besig is om 
steeds 'n minderwaardige rol te speel. Hier 
in Suid-Afrika is die verwatering van ons 
godsdiens ook besig om vinnig toe te neem. 
So word o.a. ,,Jesus Christ Superstar'” en 
,,Godspell'' verwelkom as ,,moderne'” evange- 
lieverkondigingsmediums wat in die ,,idioom”” 
van vandag tot die jongmense spreek. Sen- 
suur op publikasies ens. word vandag in 
Suid-Afrika bespotlik voorgestel en afgemaak 
as 'n verkrampte tradisie van die Afrikaner. 
Koerante propageer openlik seks en buite-eg- 
telike verhoudinge deur die plasing van sen- 
sasionele berigte en skokkende foto's. Geen 
wonder dat Suid-Afrika naas die V.S.A. die 
hoogste egskeidingsyfer in die wêreld het nie 
(volgens die Sunday Times van 30 Desember 
1973 was daar 18 000 egskeidings gedurende 
1973 d.w.s. een uit elke 3,7 huwelike). Voorts 
het 'n interkerklike studiegroep bepaal dat 
daar net 5% blanke Christene in Johannes- 
burg is (Die Vaderland, 31-12-73), terwyl die 
aantal ongehude moeders ook nog steeds toe- 
neem (Die Transvaler, 8-1-74). Hierdie voor- 
beelde is maar net 'n paar om die afvalligheid 
van ons mense aan te toon. 


Om die probleem te identifiseer is eintlik 
baie maklik aangesien dit wortel in die feit 
dat ons in sonde ontvang en gebore is en 
dat ons hierdie toedrag van sake aanvaar 
sonder dat ons weet dat daar vir ons vergifnis 
in Christus is, tensy ons die geloof het en 
Ee vie opreg glo dat Christus die Seun van 
God is. 


In die kweking van 'n opregte geloof in 
Christus het die ouers o.a. myns insiens 'n 
groot verantwoordelikheid. Deur net hulle 
doopbelofte getrou na te kom. kan hulle kin- 
ders vir die koninkryk van God behoue bly 
en ontwikkel tot waardige en getroue lidmate 
van die kerk. Indien die ouers egter in ge- 
breke bly om hulle doopbelofte na te kom, 
beteken dit geensins dat die kerk agteroor 
met gevoude hande moet sit nie. Inteendeel, 
die kerk het 'n plig en verantwoordelikheid 
teenoor God die Vader om toe te sien dat 
hierdie doopbelofte uitgevoer word selfs al 
moet die kerklike tug meer dikwels toegepas 
word. Dit is juis my aanklag teen die Neder- 
duitsch Hervormde Kerk in die besonder en 
die ander twee susterskerke in die algemeen, 
dat hierdie kerke blykbaar huiwerig is om 
die kerklike tug in sodanige gevalle toe te 
pas. Waarom dit so is, is nie vir my duidelik 
nie. Miskien is dit as gevolg van die vrees 
dat die kerk baie lidmate sal verloor of dat 
die verhoudinge tussen lidmaat en lidmaat 
en tussen predikant en lidmaat kan vertroebel, 
of miskien omdat die predikant of kerkraad 
nie genoegsame tyd het om die ouers breed- 
voeriger oor die doop en doopbelofte te on- 
derrig nie. Hoe dit ookal sy, dink ek beslis 
die tyd. het aangebreek dat die kerk oor die 
praktiese toepassing en implementering van 
die doopbelofte moet besin en gepaste skrif- 
tuurlike maatreëls moet toepas om die nako- 
ming daarvan deur alle belanghebbende per- 
sone te verseker. 


Ek vertrou dat hierdie besinning van my 
elke leraar en lidmaat tot nadenke sal stem 
en dat vrugbare gedagtes deur hierdie blad 
gewissel sal word. So alleen kan 'n oplossing 
vir erdie uiters komplekse vraagstuk gevind 
word. 


tr 'n volgende brief sal ek 'n paar woorde 
sê oor die aflê van die belydenis van geloof 
of die kwessie van ,,aanneming'” soos dit in 
die huidige spreektaal ook bekendstaan en die 
EL ELLY implikasies verbonde aan hierdie 
saak. 


Die uwe, 
L. P. Celliers. 
Paul Rooslaan 202, 
Danville, 
PRETORIA. 
(002 


ARTIKELS OOR EGSKEIDING 


Op sy jongste vergadering het die ouder- 
lingsvergadering van die gemeente Koedoes- 
rand besluit om die volgende brief aan u te 
stuur vir plasing in die ,,Die Hervormer": 


Ons, die ondergetekenes, predikant en ou- 
derlinge van die gemeente Koedoesrand wil 
langs hierdie weg ons misnoë uitspreek oor 
die verskyning van die reeks artikels van 
broeder Jan Marais in die ,,Die Hervormer'” 
onder die opskrif ,,Egskeiding'”. 


Die vergadering is daarvan oortuig dat die 
inhoud van hierdie reeks artikels reglynig in 
stryd is met wat die Heilige Skrif en daarom 
ook met wat die kerk leer oor die heilige hu- 
welikstaat. Die vergadering is van mening dat 
artikels wat bots met die leer van die kerk, 
nie in 'n amptelike orgaan van die Neder- 
duitsch Hervormde Kerk van Afrika behoort 
te verskyn nie, al distansieer die redaksie hom 
van die inhoud daarvan. 


Omdat die ,,Die Hervormer” deur lidmate 
van alle gemeentes van die kerk gelees word, 
voel die Ouderlingsvergadering van die Neder- 
duitsch Hervormde gemeente Koedoesrand 
hom verplig om, in die lig van die opsig- en 
toesighoudende taak van die ouderling, 'n 
deel van sy taak langs hierdie uit te voer. 


Predikant: 
P. J. van der Merwe. 


Ouderlinge: 


. H. Grobbelaar. 

van der Merwe. 

.A. Breytenbach. 
Viljoen. 

P. Marx. 

Prinsloo. 

J. J. van Vuuren. 
od. R. O. D. Prinsloo. 
Kern. 


Z-ETEVOP 


s 


Naskrif: 


Artikels word nie geplaas alleen wan- 
neer die redaksie daarmee instem nie. 
Sommige word juis geplaas — en so is 
dit juis met die een waaroor dit nou gaan 
— om diskussies daarmee uit te Tok, 
want diskussies ontbreek nogal in Die 
Hervormer en hulle het hulle nut. Wisse- 
ling van gedagtes bring soms helderheid. 


— Redakteur. 





GESAMENTLIKE AANBIDDING” 


Waarde heer, 


Na aanleiding van die berig t.o.v. ge- 
samentlike aanbidding wat in Rapport 
van 3 November 1974 verskyn het, 
waarin o.a. ds. V.d. Berg en prof. Engel- 
brecht se sienings van die onderhawige 
geval weergegee is, en dit blyk dat die 
eerwaarde here botsende standpunte 
verkondig, sou ek graag weer eens die 
kerk se standpunt oor hierdie belang- 
rike aangeleentheid verneem. 


In die Herderlike Skrywe van 1973, 
het die kerk baie duidelik die stand- 
punt gestel, soos deur die Algemene 
Kerkvergadering van dié jaar, sonder 
teenstem aanvaar is. 


Ook het ek in Rapport van 10 
November 1974 die brief van ds. V.d. 
Berg gelees en alhoewel daar in para- 
graaf twee gesê word dat die ,,valse 
indruk op hierdie wyse uit die weg 
geruim word", is die res van die brief 
baie duidelik 'n terug-krabbeling om die 
Hervormers op hul gemak te stel en 
die liberalistiese denkers hoop te gee. 
Ds. V.d. Berg sê dan dat hy hom weer- 
hou van kritiek ten spyte van die feit 
dat hy sy kerk se standpunt ken, d.w.s. 
hy wil nie ja of nee vir gesamentlike 
aanbidding gee nie. 


Wanneer hy sê ,daarom het ek bloot 
my eie posisie gestel oor wat aangedui 
word as ,,gesamentlike aanbidding”, 
(in aanhalingstekens asof daar ander 
verklarings voor is as dit wat die twee 
woorde werklik beteken) en laat dan 
volg ,,en in die verband het ek gemeld 

dat ek nie 'n verbod daarop sou kon 
steun nie” dan is dit mos 'n besliste 
weerspreking van die regstelling soos 
in die begin aangehaal is. Dan het die 
koerant hom mos reg aangehaal en is 


daar geen sprake van die drukkers- 
duiwel nie. 


Dan volg, afsonderlike ontwikkeling 
berus grootliks op die gesamentlike 
insig van wit en swart en bruin ge- 
lowe”, d.w.s. ons moet eers vir al die 
ander gelowe gaan vra of ons kerk ge- 
samentlike aanbidding mag afkeur. Is 
dit was ds. V.d. Berg bedoel? En as 
ons eers dialoog moet voer met andere, 
hoe lank gaan dit dan duur voordat ons 
'n beginselsaak moet prysgee, of is dit 
nie 'n beginselsaak vir ds. V.d. Berg 
nie? Oor 'n beginsel dialoog 'n mens 
mos nie. Nou volg in sy verklaring 'n 
antitese want alhoewel ds. V.d. Berg 
in die begin hom van kritiek weerhou, 
lewer hy tog kritiek t.o.v. ,gemis aan 
vermaning oor die hoogs delikate aan- 
geleentheid”. Ds. V.d. Berg moet tog 
konsekwent wees. Ek sou dink dat 
ds. V.d. Berg of enige ander persoon 
nie met woorde moet speel in enige 
beginselsaak nie, maar aan ons presies 
moet sê wat hul standpunt is. 


Wat my verder bekommer is die 
koerant vrystelling van die jeugkon- 
gres oor die Hammanskraal-besluit wat 
ook nie in ooreenstemming met die 

Die Nederlandse Geloofsbelydenis 


Die Nederlandse Geloofsbelydenis 
was bedoel as 'n apologie d.w.s. as 'n 
verdediging van die Hervormde geloof. 


VOORGESKIEDENIS: 


Volgens Kerkgeskiedenis is die Pro- 
testante bloedig vervolg, baie Her- 
vormers het op die brandstapel gesterf. 

In 1561 is kommissarisse in die stad 
Doornik geplaas om die hervormers 
dop te hou wat in die nag deur die 
strate geloop en die berymde psalms 
van Marot gesing het. Hiervoor het die 
Protestante nie geskrik nie, en gooi 'n 
brief in die voorportaal van die kasteel 
wat die Hervormde geloof uiteengesit 
en wat verklaar dat die Protestante on- 
nodig vervolg word. 

Hierdie geskrif is die basis van die 
Belydenisgeskrif en staan vandag be- 
kend as die Nederlandse Geloofsbely- 
denis in ons kerk. 


DIE SKRYWERS: 


Die Roomse het geweet wie die 
skrywer van die geskrif was. By hulle 
het hy bekend gestaan as die ,,ketterse 
prediker” met die naam Guido de Bres, 
wat as prediker van die stede Door- 
nik, Yssel en Valenciennes gedien het. 

Die Roomse het dadelik 'n soektog 
na De Bres georganiseer, maar hy het 
hulle vir ses jaar ontglip. Op 31 Mei 
1567 sterf hy saam met ander Pro- 
testante die marteldood. 

De Bres het nie alleen die geskrif 
opgestel nie maar met die goedkeuring 
van die mede-geloofsgenote, en in oor- 
eenstemming met Calviniste op ander 
plekke. Die geskrif het nie saam met 
De Bres gesterwe nie, maar het voort- 
gelewe in die Hervormde Kerk en is 
voor elke kerkvergadering gelees. 

Daar is verskillende verbeterings 
aangebring. By die Sinode van Dordt 
(1618-1619) is dit finaal goedgekeur. 
Langs hierdie weg het die Geskrif van 
De Bres ontwikkel tot 'n geloofsbely- 
denis van ons kerk. 

Ons kerk se predikante wanneer 
hulle tot die bediening toegelaat word, 
onderteken die Nederlandse geloofs- 
belydenis saam met die Heidelbergse 
Kategismus en Dordtse Leerreëls. In 
hulle bediening is hulle gebonde aan 
hierdie geskrifte in die uitleg en ver- 
staan van die geloof. 


DIE INHOUD: 


Die inhoud is verdeel in 37 Artikels 
en beskryf die volgende: 


(1) Hoe die genadige God deur ons 
geken word as onse God: 


(2) Die Bybel die Woord van God is. 


(3) Vir die regte geloof en godsdiens 
niks meer as die Bybel nodig is 
nie. 

(4) Die drie-enige God, Vader, Seun 
en Heilige Gees, ons skepper, on- 
derhouder en verlosser is. 


(5) 'n Mens 'n sondaar is en gereg- 
verdig word deur genade en geloof 
alleenlik. 


(6) Die nuwe geheiligde lewe ont- 
staan deur Woord en Gees onder 
voorbidding deur Jesus Christus. 


(7) God deur die ampte die kerk re- 
geer en orde hou deur prediking 
en sakramentsbediening; en hoe 
gelowiges aan die kerk van God 
mag behoort. 


(8) Die landsregering die kwaaddoe- 
ners moet straf en toesien dat sy 
onderdane rustig, stil en godvrug- 
tig lewe. 

(9) Beskryf die laaste dinge, die Chris- 
telike hoop en die komende heer: 
likheid. 


Die geloofsbelydenis is 'n kosbare 
erfenis, dit is jammer dat ons lidmate 
dit nie ken nie, want daardeur is ons 
soveel armer wat die geloof betref. Vir 
elkeen wat met sy geloof erns maak 
is kennis van ons belydenis absoluut 
noodsaaklik. 


Guido de Bres moes boet met sy 
lewe omdat hy dit gewaag het om die 
waarheid neer te skrywe. Maar hy het 
die weg geopen vir ons en nou moet 
ons die weg open vir ons en ons 
kinders, want ons het dit beloof toe 
ons belydenis gedoen het. 


Volgende maand: 
Die Dordtse Leerreëls. 


Joël Erasmus 
Oorgeneem uit ,,Rigsnoer”, 


maandblad van Kaapstad, 
Tygerberg en Bellville. 





Roomse of Katolieke Kerk 


Ts die,,of” in ons opskrif korrek? 
So sal moontlik van ons lesers vra. 
'n Mens praat tog gewoonlik van 
Rooms-Katolieke Kerk sonder `n ,,of”. 


JOH DREYER 


Maar in Nederland word deesdaags 
in Roomse kerkkringe so gepraat. Dit 
kom omdat daar tweespalt in dié kerk 
gekom het. Die Roomse kerk in Ne- 
derland het uit sy middeleeuse slaap 
ontwaak. As kind van sy tyd het ook 
hierdie tradisionele kerk die invloed 
van sy tyd ondergaan en het daar by 
'n groot deel van dié kerk 'n linkse 
koers ontstaan. En hierdie linkse rig- 
ting word nie maar met by baie 
,verligte' Idmate gevind nie, maar 
ook by die aartsbiskop van Nederland, 
by baie van sy biskoppe en priesters. 
Om maar net 'n paar ontwikkelings 
te noem wat in die rigting wys, is 
daar die nuwe roomse kategismus en 
die feit dat enkele priesters in die 
huwelik tree teen die eeue-oue stand- 
punt van die kerk in en dat baie an- 
der die ongehude staat van 'n priester 
nie meer onderskrywe nie. 


Maar die pous uit Rome stem met 
hierdie moderne ontwikkelinge nie in 
nie en het noual twee biskoppe be- 
noem wat die ou tradisionele roomse 
leer nog voluit omskrywe. Hierdie 
twee biskoppe bots nou kort-kort met 
sommige van ,verligte' lidmate. 


So hewig is die botsings dat nou 
al openlik gepraat word van skeuring. 
Selfs biskop Gysen, die betrokke bis- 
kop uit Limburg in die suid-hollandse 
provinsie, verwag dat die twis uit- 
eindelik in `n skeuring sal uitloop 
van diegene wat `n Katolieke Kerk 
in Nederland verkies bo `n Rooms 
Katolieke Kerk dit wil sê `n kerk wat 
nie so nou aan die leiband van Rome 
loop nie. 

é 





Aan die kruis van Golgotha word 
nie alleen die liefde van God nie, maar 
ook die reg van God geopenbaar. 


Prof. dr. G. C. van Niftrik 

HOOR WAT SE ANDER 


DIE WERELDRAAD 


Prof. Van Itterzon skrywe in Her- 
vormd Weekblad oor ,De Zwarte lys- 
ten van de Wereldraad”. Hy wys op 
die standpunt van `n vraesteller dat 
die Wêreldraad ,tegenwoordig op de 
politieke toer gaat” en 'n lys van 
buitelandse firma's wat in Suid-Afrika 
handel drywe, opgestel het om 'n 
,boycot” teen hulle te organiseer. Op 
hierdie wyse wil die Wêreldraad van 
Kerke dan volgens prof. Van Itterzon 
se vraesteller openbare tugoefening 
toepas, wat nie die taak van die Wê- 
reldraad is nie, maar `n kerklike taak 
to 


In sy antwoord sê prof. Van Itter- 
on dat hy ,,vermoed dat die Wêreld- 
raad hier 'n wapen ter hand geneem 
het wat so 'n uitgesproke politieke 
kleur het dat ook die Wêreldraad wel 
cens mag dink aan die woord: Almal, 
wat die swaard neem, sal deur die 
swaard vergaan.” Die krag van die 
kerk, so skrywe die professor, het 
altyd gelê in die getuienis, in die 
swaard van die Gees, wat die Woord 
van God is. Is die Wêreldraad van 
mening, so vra Van Itterzon, dat hy 
dit met die swaard van die Gees nie 
meer kan doen nie en gryp hy nou 
na nog ,,kragtiger” wapens soos sake- 
like ,,boycott” via swart lyste? Die 
Wêreldraad wil geen superkerk wees 
nie, maar as hy met sware tugmid- 
dels handelsake wil tref, dan gaan 
hy sy boekie te buite. In hierdie be- 
sluit om te ,,boycot” kom daar, so 
meen Van Itterzon, 'n koersverande- 
ring by die Wêreldraad. 


PROTESTANTE IN 
RUSLAND 


In kommunistiese lande geniet geen 
kerk vryheid van godsdiens nie, ook 
nie die protestantse kerk nie, wat 
daar, soos in geen ander land ter 
wêreld nie, hoofsaaklik uit Baptiste 
bestaan. 


Allerhande maatreëls is ook teen 
hulle getref: Opheffing en saamvoe- 
ging van gemeentes, verwydering van 
te aktiewe predikante, beperking van 
evangelisasie aktiwiteite en van die 
doop van jongmense tussen 18 en 30 
jaar, geen toelating van kinders van 
skoolgaande leeftyd na die eredienste 
toe nie, weiering om sommige ge- 
meentes te registreer ook al voldoen 
hulle aan al die registrasievoorwaar- 
des. Belydende Christene kom nie in 
aanmerking vir hoër gesalieerde be- 
trekkings nie. Kinders word soms om 


allerhande beuselagtige redes weg- 
gevoer van hulle ouers en in staats- 
kindertehuise geplaas. 

Verlede somer is 'n jong diensplig- 
tige wat nie sy geloof wou afsweer 
nie, — want van alle godsdiens moet 
die Russiese leër gesuiwer word — 
gemartel en vermoor. 

By hierdie berig uit die Persbureau 
van die Nederlandse Hervormde Kerk 
voeg ons by: Hierdie godsdienstige 
vervolging van Christene en vyand- 
skap teen die godsdiens deur die 
Kommuniste is wêreldwyd bekend en 
tog is daar nog kerkleiers soos by die 
Wêreldraad van Kerke wat die kom- 
munisme steun. Hoe is dit tog moont- 
lik! 


DIE KOMMUNISTIESE 
SKROEF WORD 
AANGEDRAAI 


In 'Tsjeggo-Slowakye, wat 'n paar 
jaar gelede deur Rusland en die lande 
van die Warskoupak gedwing is in die 
Oos-Europese hoek in, word die skroef 
teen die kerk al stywer aangedraai. 

Eers was die aksie veral teen die 
Roomse Kerk. Gedurende 1969 is die 
dosente van die teologiese fakulteite 
en seminaries ,,gesuiwer” en 'n ,,nu- 
merus clausus” ingevoer, dit wil sê 'n 
beperking van die doserende perso- 
neel. Toe is deur die staat biskops- 
benoemings vir vakante gemeentes nie 
goedgekeur nie met die gevolg dat 
van die veertien bisdomme daar nog 
maar net een deur 'n biskop bestuur 
word. 

Sedert die vorige jaar word dit ook 
nou vir die Protestantse kerke al 
moeiliker gemaak. 

So word geen buitelandse studente 
aan 'Tsjeggo-Slowaakse universiteite 
toegelaat nie en aan Tsjeggo-Slowaak- 
se studente word geen toestemming 
verleen om in die buiteland te studeer 
nie. Predikante mag nêrens anders as 
in hulle eie gemeente preek nie. 

Verder word 'n nuwe ateistiese 
kampanje geloods en nuwe riglyne is 
aeergelê vir 'n ,,wetenskaplike ateis- 
tiese opvoeding.” 


NEDERLANDERS OOR 
WERELDRAAD 


Die ,Nederlandse Zuid-Afrikaanse 
Werkgemeenskap” (N.Z.A.W.) het in 
'n skrywe hom gerig tot die vergade- 
ring van die Sentrale Raad van die 

W.R.v.K. wat in Utrecht, Nederland 
vergader het. Die skrywe is gerig aan 
,Vrienden van vele Kerken.” Daarin 
word die vergadering ernstig gewaar- 
sku teen meo-fariseisme wat bestaan 
in die veroordeling vanuit eie geeste- 
like en morele hoogtes van bepaalde 
lande en kerke, wat in insig van dié 
W.R.v.K. verskil, en wat bestaan in 
die meet van die situasie in verskil- 
lende lande met verskillende mate. 
Uit hierdie fariseisme, so lui die 
skrywe verder, kan moord voorkom. 


In ,Zuid Afrika ni” die orgaan van 
die N.Z.A.W. skrywe die voorsitter, die 
heer N. W. Schaken, lid van die Ne- 
derlandse volksraad, en die sekreta- 
resse, mev. A. Slaa-De Jong: ,As ons 
nou al die versamelde verslagwerk 
oor die gebeure van die W.R.v.K. in 
die Utrechtse Domkerk nagaan, dan 
tref ons cen groot leemte naamlik 
waar was God hier, waar was Christus 
hier, waar was godsdiens hier en 
religie? Ons het daar nie van verneem 
nie, behalwe slegs as etiket om oor 
egte wêreldse en sonder uitsondering— 
soos uit die diskussies geblyk het — 
baie teenstrydige twispunte te baklei 
(bakkeleien) en besluite te neem, wat 
weens die baie geringe meerderheid, 
waarmee hulle geneem is, bewys le- 
wer, dat die vergadering in twee ver- 
deeld was . . . In Utrecht het ons 
gevind `n wêreldsin en magsbegeerte, 
hand aan hand met 'n baie duidelike, 
'n uiterste links partykiesing. 


KOM DAAR 'N 
KOERSVERANDERING 


Hierdie vraag word in die Verenig- 
de State gestel na aanleiding van die 
feit dat die liberale Universiteite `n 
daling in die getalle teologiese stu- 
dente ondervind, terwyl die meer 
evangeliese inrigtings teenswoordig 
dit makliker vind om die nodige 
fondse te vind en meer studente te 
trek. So het byvoorbeeld die ,,Trinity 
Evangelical Divinity School” in itien 
jaar se tyd sy getal teologiese studente 
opgestoot van 31, na 600, terwyl die 
toelatingsvereistes baie verhoog is. 
Daar word gesê, dat die liberale in- 
rigtings die studente nie trek nie, om- 
dat dié kerke waarmee die inrigtings 
ten nouste verbind is, nie genoeg- 
Same jongmense inspireer om die 
evangeliebediening as 'n lewensroe- 
ping te kies nie. 


— Church Herald. 











Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
skstra vir die maak van drukkersblok. 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





Amptelike Berigte 
BEROEPE PREDIKANTE 


Aangeneem 


Ds. W. C. J. v. Rensburg van Wespark 
na Stellenbosch. 

Ds. D. J. Miller van Swellendam na 
Elandspoort. 

Prop. J. A. Beukes na Kemptonpark- 
Oos. 

Prop. A. P. J. Beukes na Salisburykom- 
binasie. 

Prop. E. J. Smit na Trichardtsfontein. 

Prop. G. J. Wallis na Premiermyn. 

Prop. J. C. v.d. Merwe na Newlands. 

Prop. H. C. v.d. Merwe na Kuruman. 

Prop. A. G. v. Aarde na Roodepoort. 

Prop. H. J. v. Nieuwenhuizen na Be- 
noni. 

Prop. L. J. Meyer na St. Helena/Oden- 
daalsrust. 

Prop. J. v. Immerzeel na Carletonville. 

Prop. J. B. Schutte na Mafeking/Stella. 

Prop. J. D. Maloney na Wonderfontein. 

Prop. P. B. Boshoff na Swellendam. 

Prop. G. J. W. v.d. Merwe na Lady- 
smith/Estcourt. 


Bedank 


Ds. J. A. de Beer van Barberton na 
Carletonville. 

Ds. C. J. A. Simpson van Durban-Suid 
na Carletonville. 

Ds. J. A. Jacobs van Brakpan na Kru- 
gersdorp-Wes. 

Ds. P. J. v. Staden van Stilfontein na 
Springs. 

Ds. C. G. Botha van Drie Riviere na 
Potgietersrust. 

Prop. L. J. Meyer na Stilfontein/Ork- 
ney. 

Prop. J. A. Beukes na Pretoria-Wes. 

Prop. P. B. Boshoff na Pretoria-Wes. 


RINGSVERGADERINGE 1975: 


In terme van Bepaling 9 tot die Kerk- 
wet word lede van Ringsvergaderinge 
hiermee opgeroep na onderstaande by- 
eenkomste. Ringskribas sal self verder 
alle besonderhede verstrek. Van ander 
Ringsvergaderinge is nog geen beson- 
derhede ontvang nie. Reël met mej. A. 
Venter, Interne Oudit. 

Ring van Pretoria — 10 Maart Opening. 
24 tot 26 Maart vergadering gemeen- 
Pretoria. 

Ring van Suidwes-Afrika — 2 tot 4 
April Windhoek. 

Ring van Pietermaritzburg — 23 tot 24 
Mei Pietermaritzburg. 

Ring van Bothaville — 1 en 2 Junie 
Virginia. 

Ring van Pretoria-Noord — 14 Mei 
opening. 26 en 28 Mei Bergsig. 

Ring van Bloemfontein — 18 en 19 
April Oos Londen. 


Ring van Maguassi — 15 tot 17 Mei 
Schweizer Reneke. 
] Blaai om 


DOODSBERIGTE 


T F 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulie, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 





VAN STADEN, Gerhardus Coenradus. 
Met verlange dink ons terug aan die 
26 September 1973 toe ons hemelse 
Vader van ons weggeneem het ons ge- 
liefde eggenoot, vader en grootvader. 
Dit is met dankbare herinnering dat 
ons aan sy lewe dink. Ons dank God 
vir die tyd wat Hy hom aan ons gegee 
het. 

Namens sy eggenote, Maria, kinders 
en kleinkinders van Randfontein. 


LUBBE, Petronella Catharina Alletha. 
Nooit sal ons die dag van 21 Januarie 
1974 vergeet nie, toe van ons wegge- 
neem is my dierbare eggenote, ons 
moeder en grootmoeder. 

Sy het verhuis na haar hemelse 
Vader .Baie trane vloei in stilte waar- 
van net God weet. Sy wat vir ons so 
dierbaar was, kan en sal ons nooit ver- 
geet. 

Bedroefde en verlangende eggenoot, 
kinders en kleinkinders. 


W. P. Lubbe... 
Jasmynlaan 126, 
Silverton. 


PIETERSE, Frederik Petrus. Twee jaar 
van stille trane en eensame verlange is 
weer daar en dit is soos gister toe van 
my weggeneem is my eggenoot Fre- 
derik Petrus. Maar ek treur nie soos 
die wat geen hoop het maar wag op 
'n blye weersienmêre aan die hemelse 
kus. Oorlede 10 Januarie 1973. 

Sy treurende Johanna. Eendracht- 
gemeente. 

Sware laste saam geskouer 

Bange nagte saam deurwaak 

die style bergpad saam geklim 

soet en bitter saam gesmaak 


Die Hervormer, Februarie 1975, bladsy 31 


LEES! 


Winteraand deur Cornelia Kruger. 
Uitgegee deur Dagbreek-boekkring, 
Posbus 4842, Johannesburg. 


Prys R2,20. 


'n Mooi beskrywende verhaal wat 
die teenstrydige emosies van die hoof- 
figure suiwer uitbeeld en op 'n noot 
van oorwinning eindig. 

Die drukwerk laat te wense oor. Op 
sommige bladsye is die druk nie helder 


nie. 
E.H.D. 
OE 


Punte van die Reënboog deur Wille 
Marten. 

Uitgegee deur Voortrekker-boekklub, 
Posbus 4892, Johannesburg. 


Prys R2,20. 


Dis 'n spannende verhaal van dok- 
ters wat hulle opofferende werk in die 
hartjie van Afrika voortsit. 

Die drukwerk is nie orals bevredi- 
gend nie. Dan is dit helder en dan weer 
nie, 

E.H.D. 


Die Buurt deur Sita. 
Uitgegee deur Perskor, Johannesburg. 


Prys R4,50. 


Hier is nog 'n Sita-boek, geskrywe 
op haar bekende geselsende trant, vol 
humor. Die lief en leed van die klein 
boeregemeenskap in die verhaal word 
op simpatieke wyse en met insig be- 
skrywe. ,Die Buurt” sal deur oud en 
jonk met genot gelees word. 

E.H.D. 


* 


Die Uile en die Rampokkers, deur Cor 
Dirks. 

Uitgewer: Voortrekkerpers, Johannes- 
burg. 


Prys R2. 


Dis 'n boekie propvol avontuur wat 
deur seuns en dogters eweveel geniet 
sal word. Meeste ouers sal ook 'n aan- 
gename leesuurtjie saam met hul kin- 
ders verwyl. 

Die koshuislewe en 'n gesonde on- 
derwyser-kind verhouding vleg heel 
natuurlik deur die verhaal. Die Uile se 
vernuf en deursettingsvermoë laat 'n 
rampokkerbende aan die pen ry nadat 
die leser al klaar wou tou opgooi. Cor 
Dirks ken 'n kind en hy slaag daarin 
om die spanning tot aan die einde toe 
vol te hou. 

Die boek word sterk aan beveel. 

A.M.V. 


LEES! 


Die Uile Langs die Limpopo... deur 
Cor Dirks. 


Uitgewer: Voortrekkerpers, Johannes- 
burg. 


Prys R2. 


Die reeds bekende en beminde Uile- 
groep. vergesel van Wadda, vertrek 
met vakansie na die Limpopo. Wadda, 
die woestynkind wat deur die Uile 
se toedoen weer by sy regte ouers 
uitgekom het, is 'n held onder vriend 
en vyand. 


AMPTELIKE BERIGTE 


] Vervolg van vorige bladsy 





Oproep na die twee-en-dertigste 
Kongres van die N.H.S.V. 
van Afrika 


Alle takke van die N.H.S.V. word 
hiermee in kennis gestel en opgeroep 
na die twee-en-dertigste kongres wat 
DV. 19 Mei 1975 en volgende dae in 
die Dirk van der Hoffsaal, Dirk van 
der Hoffgebou, Jacob Maréstraat 224, 
Pretoria sal plaasvind. Die opening sal 
plaasvind op Maandagaand, 19 Mei 
1975, om 7.30 nm. 


Die Kongres bestaan uit die verteen- 
woordigsters van die takke van die 
Vereniging. Elke tak is geregtig om 
die predikantsvrou van die gemeente 
waaraan die tak sy naam ontleen na 
die kongres af te vaardig en buitendien 
hoogstens twee ander lede van die 
tak. Waar daar geen predikantsvrou is 
nie, is die tak geregtig om die voorsit- 
ster af te vaardig na die Kongres te- 
same met twee lede. Die genoemde 
lede word deur 'n gewone vergadering 
van die lede van die tak gekies. Die 
koste van die afgevaardigdes van 'n 
tak na die Kongres word uit die kas 
van die tak betaal. 


Die Kongres is toeganklik vir alle 
lede van die Vereniging, insluitende 
die vroue var Teologiese Professore, 
die buitengewone en die ere-lede. Lede 
wat nie afgevaardig is nie, buitenge- 
wone- en ere-lede, neem sitting met 
adviserende stem. 


Verslae en beskrywingspunte moet 
die sekretaresse van die Hoofbestuur 
nie later as 24 Maart 1975 bereik nie. 
Die Sekretaresse 


N.H.S.V. Hoofbestuur 

LEES! 


Na baie angsvolle en gevaarlike insi- 
dente, slaag die groepie seuns daarin 
om 'n gedugte bende drank- en wa- 
pensmokkelaars aan die polisie uit te 
lewer. 


Cor Dirks is weer op sy beste en 
Ibscrs oua en jonk, lees die boekie so 
vinnig moontlik deur. 


As u na gesonde spanningsverhale 
soek, is Cor Dirks se Uile-reeks altyd 
'n goeie keuse om as 'n geskenk te 
gee aan kinders wat reeds goed kan 
lees. 

A.M.V. 


GESAMENTLIKE 
AANBIDDING 


[7] Vervolg van bladsy 28 


Herderlike Skrywe is nie, sowel as 
ander koerantberigte van kerkleiers 
waarin daar 'n ondertoon van oorgawe 
van die blanke waarneembaar is. 


Beteken hierdie insidente dat die 
eenparige besluit van die Algemene 
Kerkvergadering nie so eenparig was 
Soos wat voorgegee is nie, of indien 
wel waarom het die broeders wat nie 
die besluit gesteun het nie, nie eerlik 
en opreg hul standpunt gestel nie? Is 
hulle nou die klein jakkalsies in die 
wingerd, die speerpunt van die aanval 
van die liberalistiese denkers teen die 
kerk en die Afrikanerdom? Of laat hulle 
hulself vir die doel van skeuring in die 
Nederduitsch Hervormde Kerk gebruik? 


Die kerk moet nou vir my en dui- 
sende ander (ook vir hulle wat nie aan 
ons kerk behoort nie) gemoedsrus gee. 


J. C. Cronjé 
Rustenburg gemeente. 


Heystekstraat 25, 
Rustenburg. 


Die gewese uitvoerende beampte 
van die Anglikaanse Gemeenskap in 
Toronto, Kanada sê, nadat hy die 
Bangkok konferensie van die Wêreld- 
raad van Kerke bygewoon het, dat 
tensy die Wêreldraad vn Kerke end 
kry om uit politieke oorwegings die 
saligheid en sosiale geregtigheid oor 
een kam te skeer, soos die nuwe 
sekretaris van die Wêreldraad op 
Bangkok gedoen het, sal die Wêreld- 
raad die ondersteuning van die kon- 
serwatiewe kerke verloor. 


— Church Herald. 








